
„Nouk  sommes  arrivés  au  temps  oü  un  grand  nombre 
d'hommes  et  peut-étre  des  générations  entiéres  demand  la  vérité 
seule  en  dehors  des  idolátries  comme  des  vindictes  de  partis. 

„La  vérité  est  faite  poar  l'ílge  mfir  des  peaples,  il  n'y  a 
qu'elle  dönt  ils  se  paissent  nourrir  et  se  fortifier.  Les  pro- 
messes  amasent  l'enfance  et  la  jeunesse;  nous  coramenfons,  il 
me  8emble,  a  en  sortir,  ne  jouons  plus  avec  nous-mémes. 

„Notre  temps  vént  éspérer  a  tout  prix,  et  il  a  bien  raison. 
Mais  notre  espérance  ne  dóit  pas  étre  un  mot;  ellő  ne  peut 
se  bátir  snr  le  hasard.  Travaillons  a  découvrir  des  idées 
justes  et  nouvelles;  car  elles  entrent  dans  l'esprit  des  hommes, 
et  y  produisent  la  justice,  d*oü  nait  l'avenir.  C'est  ainsi  que 
la  vi<>  se  díveloppp  et  qne  l'espérance  est  raisonnable." 

E.  Quinet. 

La  Ri'voltition.      Préface. 


JVlidön  a  szegedi  „Szabadelvű  Körhöz"  intézett 
levelemet  iram,  eleve  is  tudtam,  hogy  az  abban  el- 
mondott dolgok  nem  lesznek  mindenkinek  ínye  sze- 
rint; s  hogy  különösen  felkeverik  epéjét  azoknak,  kik 
erőnek  erejével  el  akarnák  hitetni  nemzetünkkel,  hogy 
az  1867-ben  alkotott  alaptörvények  az  ősi  magyar  sza- 
badságot eltemették,  országunkat  osztrák  tartománynyá 
alacsonyították;  sem  azoknak,  kik  fajunk  gyöngeségei- 
nek,  (mert  a  közönséges  gyarló  halandóknál  jobbak, 
minden  hibától,  gyöngeségtől  mentek  tán  mi  sem  va- 
gyunk?) —  kik,  mondom,  fajunk  gyöngeségeinek  folyton 
hízelegnek,  azt  vak  elbizakodásra  tüzelik,  —  kik  hozzá 
mindig  ugy  szólnak,  mintha  a  világ  egyik  legerősebb, 
leghatalmasabb  nemzete  volna,  mely  a  némettel,  fran- 
cziával,  angollal  az  erőnek  s  hatalomnak  legalább  is 
ugyanazon  vonalán  áll;  vagy  épen,  a  kik  elbizakodá- 
suk  káprázataiban  oly  nagynak,  hatalmasnak  hirdetik 
hat-hét  milliónyi  nemzetünket,  hogy  annak  már  semmi 
szüksége  bölcseségre,  mérsékletre,  s  csak  akarnia  kell 
és  minden  ugy  történik,  mint  kivánja,  —  semmi  szük- 
sége a  maga  eljárását,  politikáját  erejéhez  s  a  körül- 
ményekhez szabni   s  ezekkel    eszélyesen    megalkudni; 

—  mert  az  ö  ereje  szerintök  győzhetetlen,  s  a  körül- 
mények fognak  hozzá  alkalmazkodni,  mihelyt  ö  akarja. 

Eleve  tudtam,  hogy  mind  ezen  bölcs,  nemzetbol- 
dogító férfiak  fel  fognak  támadni  ellenem,  ki  a  valót, 
egynémely  történelmi  tényeket  hízelgés  nélkül  bátor- 
kodtam elmondani.  Elég  hosszan  nyúlt  immár  életem 
arra,  hogy  megtanuljam,  miképen  a  politikai  pártküz- 
delmek közt  elmondott  igazságok  csak  az  egyik  félnek 
tetszhetnek;  s  legyenek  azok  bár  mily  szembeszökők 
s  czáfolhatlanok,  az  ellenféltől  nem  csak  el  nem  ismer- 
tetnek, hanem,  épen  mivel  czáfolhatlanok,  irójok  ellen 
zúdítják  annak  dühét.  Tárgylagos  czáfolatok  helyett, 
mire  képtelenek,  ferdítésekhez  nyúlnak,  személyes  meg- 
támadásokkal ügyekeznek  gyöngíteni  az  iró  hitelét  a 
néptömeg  előtt,  mely,  legyen  bár  mily  józan  eszű, 
egyszerű  fejletlenségében  nem  képes  felemelkedni  az 
országos  politika  magaslataira.  Ha  az  iró  nyilvános 
jellemét  a  múltban  meg  nem  róhatják,  jövőjét  gyanú- 
sítják, tettének  indokait  hüvelyezgetik;  s  mivel  bölcse- 
ségökben  ezt  be  nem  látják,  vagy  önzetlen,  jó  aka- 
ratjukban belátni  nem  akarják:  mi  természetesb,  mint 
hogy  „eladta  magát,  s  árulása  díjául  hivatalt,  méltó- 
ságot keres".  , 

Ily  érvekre  önérzettel  biró  férfiú  nem  felelhet : 
elégli  tiszta  hazafiságának,  nemzete  javát  czélzó  törek- 
véseinek, s  a  valódi  hazafiak  becsülésének  tudalmát. 
Én  sem  válaszoltam  Csernátony  úr  azon  ellenmondásos 
gyanúsítására,  hogy  szegedi  levelemmel  püspökséget 
keresek  „azon  kormánynál,  mely  tehetetlen  volt  Róma 


bosszúja  ellen  nekem  állomást  szerezni".  —  Még  ke- 
vesbbé  erezhetek  hajlamot  felelni  a  „Magyar  Újság" 
piszkolódásaira.  Ezen  laptól,  mely  az  ö  színvonalán 
felül  álló  hazafiakra,  legyenek  jobb  vagy  baloldaliak, 
egytől  egyig  mérges  tajtékot  hány,  gyaláztatni,  dicsőség. 
De  legújabban  Kossuth  Lajos  is  figyelmére  mél- 
tatta szegedi  levelemet  pécsi  választóihoz  intézett  ira- 
tában. Kárhoztatás  hangzik  felém  tőle  is.  De  a  helyett 
hogy  megczáfolni  ügyekeznék  azon  tényeket,  melyeket 
közügyeink  tisztázása  czéljából,  teljes  történelmi  hű- 
séggel, mint  a  jelennek  szóló  megannyi  tanúiságokat 
előadtam,  az  állami  függetlenség  kellékeinek  s  jellemé- 
nek általános  fejtegetésébe  merül,  s  constatálja  azt, 
mit  én  is  állíték,  hogy  absolut,  teljes  függetlenség- 
gel nem  birunk.  A  különbség  köztünk  csak  az,  hogy 
szerinte  ezen  teljes  függetlenségünket  az  1867-diki 
alaptörvények  megalkotásával,  —  szerintem  a  mohá- 
csi vészszel,  negyedfél  század  előtt  vesztettük  el;  sze- 
rinte ezen  alaptörvények  eltörlésére  s  teljes  függet- 
lenségünk visszaszerzésére  kellene  törekednünk,  —  sze- 
rintem ezen  alaptörvényeket  lényegökben  —  mert 
némi  módosítások  lehetőségét,  sőt  kivánatos  voltát  én 
sem  tagadom  —  minden  áron  fenn  kell  tartanunk, 
mert  ezek  annyi  függetlenséget  biztosítanak  számunkra, 
a  mennyit  épen  megbírhatunk,  a  mennyi  bennünket 
viszonyaink  közt  megillethet,  biztosítják  alkotmányos- 
ságunkat hasonló  megtámadások  ellen,  minőket  az 
negyedfél  századon  át  folyton  szenvedett ;  s  ennél 
fogva  nem  csak  feladnunk  nem  szabad  ezen  új  alap- 


törvényeket,  a  viszonyaink  közt  negyedfél  század  óta 
általunk  már  elérhetlen  absolut,  teljes  függetlenség 
ábrándképeiért,  —  mert  tovább  is  ezek  után  kapkodva, 
vesztünkre  törnénk;  hanem  hibáztak  őseink,  negyed- 
fél századon  át,  hibáztunk  mi  élők  is  1848-ban,  hogy 
olyféle  lét-  s  alkotmánybiztosító  alapszerződést  nem 
kötöttünk,  minő   1867  óta  biztosít  bennünket. 

E  megtámadtatásom  rnost  egy  fényes  múltú  fér- 
fiútól jő,  kinek  egykor,  míg  a  haza  java  s  igazság- 
talanul, erőszakosan  megtámadt  legszentebb  jogainak 
védelme  ugy  kívánta,  magam  is  első  sorban  zászlója 
alatt  állék;  melyet  azonban,  mivel  legbensőbb  meggyő- 
ződésem szerint  végromlást  lenne  hozandó  nemzetünkre, 
tovább  is  követni,  szintúgy  nemzetárulási  bűnnek  tarta- 
nám magamra  nézve,  miként  annak  a  megváltozott 
körülmények  közt  is  oly  makacs  lobogtatását  határo- 
zottan kárhoztatnom  kell  Kossuth  Lajos  részéről. 

E  zászló  akkor  nemzeti  zászló  volt,  melynek 
védelme  alá  menekültek  az  igazságtalan  háborúban 
megtámadott,  eltaposott  összes  nemzeti  jogok.  Elhagy- 
nom azt  akkor  nem  engedé  önzetlen  hazafiságom, 
bár  hűségemet  magas  állásom,  anyagi  érdekeim,  sőt 
életem  veszélye,  romlása  fenyegette. 

E  zászló  most  pártzászló,  melyet  itt  a  hazában, 
nem  számítva  a  könnyen  elcsábítható  tömeget,  mely 
a  haza  bonyodalmas  ügyeit  felfogni,  megítélni  nem 
képes,  s  azért  nem  adhat,  csak  vehet  irányt,  —  az  összes 
úgynevezett  értelmiségből,  csak  néhány  elfogult  jóhi- 
szemű, s  ezek  mellett  egy  maroknyi  rósz,   vagy   leg- 

alább  is  gyanús  jellemű  csoport  követ,  melytől  meg- 
vetéssel fordul  el  minden  jóravaló  hazafi,  —  őszinte 
sajnálattal  gondolván  egyszersmind  Kossuthra,  hogy 
általa  a  múltban  fényes  nevét  elhomályosíttatni,  ha- 
zafias érdemeit  a  nép  csábitására,  a  haza  veszedel- 
mére kizsákmányoltatni  engedi.  E  zászlót  én  nem  kö- 
vethetem többé  most,  midőn  a  nemzet  jogait  semmi 
zsarnoki  erőszak,  semmi  veszély  nem  fenyegeti;  midőn  a 
nemzet  országosan  egybegyűlt  törvényes  képviselői,  észre 
jellemre  legjelesb  egyéniségei,  hosszú,  érett  megfontolás 
után,  mondhatni  az  összes  hazai  értelmiség  helyeslésével, 
önként  és  szabadon,  a  viszonyok  szükségességének  hatal- 
mát kellőleg  méltányolva,  semmi  megtartható  s  hasznos 
nemzeti  jogot  fel  nem  adva,  de  valósíthatlan  ábrán- 
dok után  sem  kapkodva,  intézkedtek  s  intézkednek  a 
haza  s  a  nemzet  sorsa  felett.  S  vajha  Kossuthnak  a 
leviharzott  nagy  nemzeti  csapások  által  megsebzett 
hazafias  keblének  sajgása  is  enyhülne  már  annyira, 
hogy  tisztán  beláthassa,  s  meggyőződhessék,  miképen 
az  általa  egykor  megragadt,  s  annyi  hazafiúi  elszánt- 
sággal és  dicsőséggel  fenlobogtatott  zászlót  még  most, 
a  nemzeti  akarat  önkéntes,  törvényes  nyilatkozása  után 
is  fennen  lobogtatni,  annyi  mint  a  nemzet  akaratának 
ellenszegülni,  alighogy  megalkotott  alaptörvényeit  sér- 
teni, s  ha  a  folytatott  izgatás  sükerre  vezetne,  nem- 
zetét, hazáját  elláthatatlan  kimenetű,  végromlást,  enyé- 
szetet szülhető  zavarokba  dönteni. 

Válaszolnom  kell  tehát    azon    férfiú   megtámadá- 
sára, ki,  egykori  vezérem,  e  zászlót   1849-ben  kifej- 

tette  s  azóta,  a  megváltozott  körülmények  daczára  is, 
folyton  lobogtatja.  És  válaszomban  ki  kell  fejtenem, 
hogy  ö  vagy  szegedi  levelem  értelmét  magyarázta 
félre,  vagy  a  nagy  múltjának  csillámfényétöl  elfogult 
szemei  nem  látják  a  negyedfél  százados  történelmünk- 
ből eredményekként  folyó  tanulságos  tényeket,  s  a 
meztelen  valóság  helyett  még  mindig  azon  csábítóan 
szép  s  egykor  általam  is  kedvelt  ábrándképeken  füg- 
genek, melyeket  az  1849-ki  april  14-kének  emlékezete, 
ugy  látszik,  kitörülhetlenül  nyomott  be  lelkébe. 

Engedje  azonban  Kossuth  Lajos,  hogy  ne  egye- 
dül az  ellenem  intézett  megtámadásra  feleljek.  Múlt- 
jának fénye,  érdemei  oly  nagyok,  geniálitása  oly  szik- 
rázó, irálya  oly  csábítóan  szép,  s  mind  ezek  miatt 
neve  oly  tündöklő,  hogy,  attól  tartok,  pécsi  levelével, 
mint  már  az  elébbiekkel  tette,  ismét  üszköt  vet  a 
gyúanyag  közé,  ismét  tévútra  vezeti  a  gondolkodni 
nem  tudókat  vagy  nem  szeretöket  szép  irályával,  mely- 
lyel  mégis  számtalan  valótlanságot,  túlzást,  képtelen- 
séget hirdet.  Más  részről  szegedi  levelem  oly  röviden 
adta  elő  a  történelmünkből  kifolyó  tanúiságokat,  hogy 
ezeket  csak  azok  tarthatják  eléggé  indokoltaknak,  kik 
történelmünkben  nagyobb  jártassággal  birnak ;  a  haza 
polgárainak  nagy  tömege  ellenben  az  általam  mon- 
dottak elferdítései,  balramagyarázata  ellen  nincs  meg- 
óva.  Engedje  tehát,  mondom,  Kossuth  Lajos,  hogy  e 
miatt  ne  egyedül  hozzá,  hanem  egyszersmind  józan 
eszű,  de,  fájdalom,  magasabb  képzettség  híjában  hang- 
zatos szép  szavak,  a  nemzeti  nagyság  s  dicsőség  em- 


legetése  által  könnyen  elcsábítható  népünkhöz  is  in- 
tézzem ezen  iratot,  s  gyönge  szavammal,  a  mennyire 
tőlem  telik,  óvjam  a  sziréni  hangoktól,  melyeket  ha 
követne,  vesztébe  fogna  rohanni. 

Válaszomat,  s  nem  fontos  ok  nélkül,  tanácsosabb- 
nak tartam  önálló  röpiratban,  mint  a  hírlapokban 
nyilvánosságra  bocsátani. 


I. 

oA  helyzetünket  constatiroqó  s\egedi  levél. 

„Amiért  a  súlyos  kényuralom  hosszú  tizennyolcz 
éve  alatt,  már-már  tünedező  reménynyel,  sohajtozánk, 
néhány  hónap  előtt  végre  megadta  élnünk  az  isteni 
Gondviselés:  alkotmányunk,  nemzeti  függetlenségünk 
helyreállíttatott,  s  oly  módon,  hogy  azt  a  szenvedések 
letűnt  korszaka  alatt  remélni  is  alig  mertük. 

És  íme,  alig  teljesedtek  nemzetünk  szintoly  hö, 
mint  igazságos  kivánatai,  már  is  támadt  egy  túlzó 
párt,  mely  közjogunk  újon  alkotott  alapjait  felforgatni, 
s  a  rajtok  nagy  bajjal  és  ezer  nehézségek  közt,  de 
reményteljesen  emelkedő  állami  épületet  romba  dön- 
teni törekedik. 

Nem  akarom  vizsgálni,  mik  lehetnek  az  indokok, 
melyek  e  pártot  ily  cselekvésre  indítják;  de  eredjenek 
azok  akár  értelmi  korlátoltság  okozta  jóhiszemű  téve- 
désből, akár  rósz  czélzatú  szenvedélyekből:  bensöleg 
meg  vagyok  győződve,  hogy  ha  ilyféle  törekvés  czélt 
érne,  csak  a  haza,  s  annak  szabadsága  és  jóléte  val- 
laná  kárát. 

Ki  történelmünket  harmincz  év  óta  minden  irány- 
ban behatólag  buvárlom,  ugy  hiszem,  teljesen  fel  va- 
gyok jogosítva,  határozottan  állítani,  hogy  negyedfél 
század  viszontagságteljes  küzdelmei  után,  csak  most  lő- 
nek valahára  oly  alapra  fektetve  közjogi  viszonyaink, 
melyen  alkotmányunk  és  nemzeti  függetlenségünk,  a 
mennyire  az  bennünket,  kis  számú  s  épen  nem  ked- 
vező viszonyok  közt  létező  népet,  okszerüleg  megillet- 
het, teljesen  biztosítva  van  olyféle  megtámadások  el- 
len, minők  azt  a  múltban  minduntalan  veszélybe  dön- 
tötték. 

Nemzetünk  a  hosszú  vészes  külharczok  és  belvi- 
szályokban  olyannyira  megfogyva  s  meggyöngülve 
érzé  magát,  hogy  lételének,  fenmaradásának  biztosí- 
tása végett  múlhatlanúl  szükségesnek  látá  egy  szom- 
széd állammal  lépni  kapcsolatba,  s  igénybe  venni  an- 
nak véderejét.  De  a  mit  ekként  tényleg  bevallott, 
egykori  hatalmára  büszke,  szégyenlé  szóval  is  határo- 
zottan kimondani,  s  az  új  kapcsolatnak  megfelelő  alkuval 
és  ettől  feltételezett  intézményekkel  rendezni  be  állami 
viszonyait.  Sőt,  bár  lehetetlen  volt  át  nem  látnia,  hogy 
az  igénybe  vett  védelmi  segélyért  hajdani  absolut  füg- 
getlenségének egynémely  jogáról  le  kell  mondania: 
álszégyenében  folyton  ezen  absolut  függetlenség  kül- 
szinét  negélyezve,  néhány  halva  született  törvénynyel 
igyekezett  azt  körülbástyázni. 

De  az  élet  hiú  önáltatásnak  bizonyítá  e  ferde 
nemzeti  politikát.  Míg  a  törvény  betűje  mind  több 
ízben  s  mind  hangzatosb  szavakban  látszék  biztosítani 

az  absolut  nemzeti  függetlenséget,  tényleg  annak  egy- 
némely, felette  lényeges  elemei  veszendőbe  mentek. 
A  4 — 5  milliónyi  csekély  hadi  adón  kivül,  mi  a  dié- 
ták megszavazásától  maradt  függőben,  az  összes  köz- 
vetett és  közvetlen  államjövedelmek  feletti  intézkedés,  - 
az  insurrectión  kivül  a  haderő  mi  czélokra  fordítása,  - 
az  összes  külügy,  s  mi  a  nemzet  szánandó  elszegé- 
nyedését vonta  maga  után,  az  anyagi  érdekek  sza- 
bályozása és  kezelése  —  mind  ez  idegenek  kezébe 
került. 

A  nemzet  sajnosán  érzé  fokról  fokra  sülyedését; 
de,  mi  bajait  gyökeresen  orvosolhatá  vala,  álszégyen- 
böl  mindig  vonakodott  megalkudni  a  változhatlan  vi- 
szonyokkal, s  határozottan  szabályozni  az  Ausztriával 
való  kapcsolat  részleteit.  E  helyett  mindig  csak  ama 
sysiphusi  munkát  ismétlé,  hogy  az  adott  viszonyok 
közt  már  teljesen  lehetetlenné  vált  hajdani  absolut 
függetlenségét  egy-egy  általános  törvényben  újra  meg 
újra  kikiáltsa. 

így  jöttek  létre,  számos  régiebbek  után,  az  1723-ki 
pragmatica  sanctióra  vonatkozó,  így  az  1790-kis  i82  5-ki 
e  nemű  törvények. 

De  az  élet  mindig  erösebb  maradt  a  törvény  holt 
betűinél,  s  annak,  mi  egyedül  segíthetett  volna  bajain- 
kon, a  körülményekkel  való  nyílt,  becsületes  megal- 
kuvásnak elmulasztása,  mindannyiszor  megbosszulta 
magát:  az  alkotmány  s  a  nemzeti  önkormányzat  sé- 
relmei nemcsak  minduntalan  megujultak,  de  mivel  e 
körülmények   közt   az   értelmi   és  anyagi  fejlődés  tel- 

jesen  lehetetlenné  vált,  nemzetünk  a  hatalmasan  előre- 
haladó korral  lépést  nem  tarthatva,  mind  alább  sü- 
lyedett. 

A  nemzet  érezve  szégyenteljes  elmaradását,  óriási 
erőfeszítéssel  igyekezett  kivergödni  pangásából;  de 
mivel  a  három  század  alatt  kifejlett  viszonyokkal,  me- 
lyek az  Ausztriávali  kapcsolatból  származtak,  megal- 
kudni elmulasztá:  az  ész,  erő  és  oly  szent  akarat 
minden  erőködései  vajmi  csekély  eredményre  ve- 
zettek. 

Jött  végre,  váratlanul,  kedvező  körülmények  közt, 
megváltást  hozva  méhében,  az  1848.  év.  —  Mi  em- 
berül felhasználtuk  a  szerfelett  kedvező  körülménye- 
ket. Megorvosoltuk  alkotmányunk  minden  sérelmeit; 
mi  több,  elmaradásunkból  egy  hatalmas  ugrással  a 
modern  európai  államok  színvonaláig  emelkedtünk; 
beoltottuk  intézményeinkbe  az  európai  eszméket  és 
vívmányokat;  megszüntettük  a  rendeket,  osztályokat 
és  czéheket,  s  kikiáltva  a  társadalmi  egyenjogúságot, 
szabaddá  tettük  az  egyént,  a  földet,  a  munkát  és  ipart. 
Alkotmányunk,  állami  függetlenségünk  biztosítására  fe- 
lelős, parlamenti  kormányt  alkottunk. 

Végetlen  örömárban  úszott  a  nemzet  vértelenül 
végrehajtott  forradalmában.  Igen  kevés  élesen  látókon 
kivül,  mindnyájan  azt  hivők,  hogy  minden  nyerve 
van;  szívünk  repeső  örömében  merő  rózsás  utakon 
láttuk  eleve  is  haladni  hazánkat  egy,  még  soha  nem 
élvezett  jólét,  erő,  gazdagság,  míveltség  felé.  S  vajh! 
mi  volt  oka,  hogy  oly  hamar    szétfoszlottak    az    édes 

remények  ábrándképei,  s  mindannyian  egy  szomorú, 
soha  nem  sejtett  iszonyú  valóra  ébredénk? 

Ne  áltassuk  magunkat,  tisztelt  honfitársaim!  Ne 
engedjük  az  álszégyen  által,  mely  annyi  századon  ke- 
resztül főforrása  volt  bajainknak ,  még  most  is  leköt- 
tetni nyelvünket,  hanem  körülményeinket  elfogulatla- 
nul felismerve,  férfiakhoz  illő  nyíltsággal  nézzünk  sze- 
mébe a  valónak  és  mondjuk  is  ki  azt  bátran,  kendőzet- 
lenül. Ismét  annyiszor  elkövetett  százados  hibánkba 
estünk.  Ismét  megszállott  bennünket  nemzetünk  ve- 
szedelmes jellemgyöngesége:  az  elbizakodás.  Álszé- 
gyenünkben  megint  elmulasztók  méltányolni  a  kapcso- 
latot, melybe  a  századok  eseményeinek  hatalma  fűzött 
bennünket  Austriával.  S  a  helyett,  hogy  midőn  sor- 
sunkat markunkban  tartók,  e  kapcsolat  viszonyait  és 
részleteit  igyekeztünk  volna  maradandólag  szabályozni, 
elbizakodásunkban  a  régi  módon  megint ,  és  határo- 
zottabban mint  bármikor,  kikiáltottuk  absolut  füg- 
getlenségünket, meg  nem  gondolva,  hogy  az  akkori 
európai  viszonyok  közt  az  még  lehetetlenebb  volt, 
mint  bármikor  a  lefolyt  háromszáz  év  előtt. 

Mi  lett  e  ballépés  következése,  melyet  az  akkor 
már  éber  reactio  csakhamar,  minden  ármányt  és  fon- 
dorlatot felhasználva,  kizsákmányolt,  mindnyájan  tud- 
juk, mindnyájan  súlyosan  éreztük.  Ballépésünk  nyo- 
mán a  reactio  által  felszított  bonyodalmak  napról 
napra  óriási  módon  növekedtek.  S  mi,  a  helyett  hogy 
a  hibát  gyorsan  jóvá  tenni  igyekeztünk  volna,  izgatá- 
sokba   merültünk;   szaporodó    nehézségeink  közt  gya- 

núsításokkal  terheltük  egymást;  felváltva,  a  legtisztább 
hazafiakat  árulóknak  bélyegeztük;  a  veszély,  a  forron- 
gás a  rósz  szenvedélyeket  felszínre  hajtá,  s  ezek  áll- 
tak a  pártok  élére,  ezek  marczongolták  egymást;  lett 
több  pártfö,  de  ezek  elkeseredett  harczában  a  nemzet, 
annyi  jeles  közt,  nem  talált  a  sok  gyanúsítás  után  oly 
jellemet,  kiben  mindnyájan  megbíztunk  volna.  Az  ered- 
mény iszonyú  bukás  lön,  mely  a  nemzeti  létet  az 
enyészet  szélére  sodorta. 

De  hála  ama  másik  nemzeti  sajátságunknak,  mely 
a  veszély  idején  annyi  szivósságot,  annyi  passiv  erélyt 
oly  tapintatosan  tud  kifejteni :  nem  vesztünk  el !  —  És 
hála  azon  bölcs  férfiúnak,  ki  valóban  gondviselésszerű 
küldetésében  valahára  tisztán  belátva  százados  bajainkés 
sikeretlen  küzdelmeink  forrását,  oda  vezette  egyrészről 
nemzetünket,  másrészről  a  fejedelmet:  hogy  amaz  felis- 
merje valahára  a  helyzetéből  folyó  szükségesség  paran- 
csoló igényeit,  s  mondjon  le  azon  absolut  követelésekről, 
melyek  viszonyai  közt  tényleg  lehetetlenek ,  eddigelé 
annyi  szenvedést  és  elmaradást  okoztak  államéletében ; 
emez,  a  fejedelem,  elismerje  az  igazságos  nemzeti  igé- 
nyeket és  tiszteletben  tartsa  azokat;  mindketten  pedig, 
nemzet  és  fejedelem,  oly  alkut  fogadjanak  el  és  szen- 
tesítsenek közjogunk  új  alapjául,  mely  képes  legyen 
mind  szövetségi  kapcsolatunk  kivánalmait  kielégíteni, 
mind  a  leglényegesb  nemzeti  jogokat  biztosítani,  azok 
gyakorlatát  lehetővé  tenni. 

Es  íme,  vaz  elfogadott  államjogi  alap  egy  évi  fenn- 
állása óta  minden  irányban  oly  életrevalónak  tanúsítá 

magát,  hogy  egyrészről  a  viszályok  alatt  meggyöngült 
birodalomnak  a  mi  fennmaradásunkra  is  feltételező 
ereje,  tekintélye  napról  napra  szemlátomást  gyarapo- 
dik, másrészről  nemzeti  államéletünk  minden  irányban 
már  is  megifjúlt  erőben  kezd  haladni  a  jobbra  fejlő- 
dés ösvényén,  s  bizton  remélhető  hogy,  ha  Isten  tar- 
tósabb békét  enged,  csak  néhány  év  alatt  is  oda  jut- 
hatunk, hogy  nemcsak  a  tizennyolcz  évi  kényuralom 
okozta  sebek  begyógyulnak  s  a  hátramaradás  ki  lesz 
egyenlítve,  hanem  oly  virágzásnak  is  örvendhetend 
hazánk,  minőt  számra  csekély,  anyagi  és  értelmi  fej- 
lettségben a  nyugati  nagy  népeknél  sokkal  alantabb 
álló  nemzetünk,  csakis  jelen  szövetséges  államkapcso- 
latában képes  elérni. 

Lehetetlen  ennélfogva  oktalanságnak,  hogy  ne 
mondjam,  mindenkép  és  minden  áron  zavart  óhajtó 
roszakaratnak  nem  tekinteni  azon  törekvést,  mely  ezen 
lényegében  reánk  nézve  egyedül  lehetséges,  egyedül 
üdvös  államalapot  feszegetni  és  felforgatni  magának 
czélúl  tűzte  ki.  Lehetetlen,  a  legszelídebb  kifejezéssel 
élve,  a  leggondatlanabb  könnyelműségnek  és  bűnös 
elbizakodottságnak  nem  bélyegezni  afféle  állításokat, 
hogy  a  közösügyi  kiegyezkedés  alkotmányos  szabad- 
ságunkat aláásta,  a  48-ki  törvényeket  felforgatta.  Al- 
kotmányunk negyedfélszáz  év  óta  sohasem  nyugodott 
biztosabb  alapon ,  szabadságunk  sohasem  bírt  annyi 
biztosítékkal,  közügyeink  felett  annyi  szabadsággal 
és  függetlenséggel  századok  óta  sohasem  rendelkezhet- 
tünk, daczára  minden   1790-diki  X-dik-féle  törvények- 

nek;  s  magoknak  a  48-ki  törvényeknek  is  ide  kell  vala 
fejlödniök,  hogy  a  vészes  háborút  elkerülhessük. 

Ha  életrevalóság  van  bennünk,  ezen  alapon  a 
nemzeti  jólét  minden  feltételeit  megszerezhetjük,  me- 
lyek még  netalán  hiányzanak.  Ellenben  ezen  alap 
megdöntésével,  úgy,  mint  1848-ban,  ismét  s  tán  még 
vészesebb  hullámok  közé  löketnék  államunk  gyönge 
hajója. 

Ragaszkodjunk  tehát  ezen  alaphoz  minden  áron, 
s  rajta  igyekezzünk  kifejteni  állami  és  társadalmi  éle- 
tünket minden  irányban,  mire  bizony  nagy  elmaradá- 
sunk mellett  égető  szükségünk  van. 

Mindezt  velem  együtt  így  fogták  fel,  így  ér- 
tik Önök  is,  tisztelt  honfitársaim,  mert  csak  ily  meg- 
győződés indíthatta  Önöket  a  túlzó  párt  törekvéseinek 
ellensúlyozásául  megalkotni  a  szegedi  „Szabadelvű 
Kört".  Azon  tény,  hogy  Önök  e  körnek  tiszteletbeli 
elnökévé  hazánk  azon  nagy  fiát  kérték  fel,  kinek  ezen 
egészséges,  hazánk  jövendő  felvirulását  létesíthető  alap 
megalkotását  köszönhetjük,  egy  perczig  sem  hagy  ké- 
telkedni, hogy  a  „Szabadelvű  Körnek"  ezen  értelem,  e 
meggyőződés  adta  lételét. 

E  miatt  kétszeresen  megtisztelve  érzem  magamat, 
hogy  Önök  e  körnek  ezen  vezér  alatt  engem  is  tisz- 
teletbeli tagjává  választani  méltóztattak. 

Fogadják  Önök  e  megtiszteltetésért  stb. 

Pesten,   1868-ki  april   12-kén." 


II. 

Valók-e  a  szegedi  levél  állításai? 

Midőn  e  levelet  iram,  azt  hittem,  s  hiszem 
máiglan  is,  hogy  reánk  is  teljesen  illik,  mit  Quinet 
Edgár  mond  honfitársainak  a  franczia  forradalomról 
irt  szellemdús  könyvében : 

„Azon  korba  jutottunk  immár,  midőn  igen  sokan, 
egész  nemzedékek  kivánják  a  meztelen  igazságot,  menten 
a  bálványozástól,  szintúgy  mint  a  pártok  bosszújától. 

„Az  igazság  a  népek  érett  korának  való.  Ezek 
csak  igazsággal  táplálkozhatnak  s  erősödhetnek.  Az 
altatások  (hizelgések  s  Ígéretek)  csak  a  gyermek  s  ifjú 
kort  kecsegtetik;  de  mi  e  korból,  ugy  hiszem,  már 
ki  kezdünk  lépni.  Ne  áltassuk  tehát  magunkat. 

„Korunk  minden  áron  remélni  akar  —  és  igaza 
van.  De  reményünk  ne  legyen  puszta  szó;  nem  ala- 
púihat véletlenen.  Igyekezzünk  új  és  igaz  eszméket 
fölfedezni;  mert  azok  illők  az  emberi  szellemhez,  s 
igazságot  teremtenek  benne,  melyből  a  jövő  születik. 
Csak  így  fejlődik  az  élet,  csak  így  alapos  a  remény." 

Tévedtem-e,  midőn  azt  hittem,  hogy  a  franczia 
iró  által  kifejezett  e  mély  igazságok  s  reményre  éb- 
resztő szavak  immár  népünkre  is  illenek? 

Nem  hiszem.  A  magyar  népet,  mely  kivált  ne- 
gyedfél század  óta  annyi  viszontagságon  esett  át,  any- 
nyit  tanúihatott  saját  kárán,  e  tapasztalások  után  éret- 
tebbeknek tartom  immár,  mintsem  hogy  ne  lenne 
képes  megbírni  a,  bár  keserű,  igazságot.  Látom  ugyan 
s  tapasztalom,  hogy  vannak  még  köztünk  is,  kik  mint 
a  gyermekek  s  éretlen  ifjak,  csak  a  hízelgő  dicséretek- 
nek, hangzatos  magasztalásoknak  örvendenek,  s  felbő- 
szülnek, ha  igazat  mondva,  gyöngeségeiket ,  hibáikat 
említed.  És  fájdalom,  vannak  olyanok  is,  kik,  daczára 
annyi  keserű  tapasztalásoknak,  még  mindig  abba  he- 
lyezik a  hazafiságot,  hogy  tömjénzéseikkel  mennél  in- 
kább áltassák  a  nemzetet,  elszenderítö  hizelgéseikkel 
gátolják  önmaga  s  a  valóság  igaz  ismeretére  jutni  a 
tömeget. 

Én  azonban  azt  hiszem,  a  józan  többség  már  ki- 
nőtt a  gyermek-  s  éretlen  ifjú-korból,  már  nem  elég- 
szik meg  hangzatos  szép  szavakban  elmondott  ma- 
gasztalásokkal,  csillogó  ábrándokkal;  hanem,  legyen 
az  bár  érdes,  legyen  keserű,  hallani  akarja  a  valót, 
az  igazat,  mert  csak  e  z  illő  érett  férfiak  szelleméhez ; 
csak  ebből  fejlődhetik  az  élet,  csak  ezen  alapúihat  a 
jövő  reménye. 

Azt  hiszem,  hogy  nem  oly  számosak  már  ama 
kiskorú  gyermek-szellemüek,  kik  mindig  csak  hizelgést, 
dicsőítést  kivannak  hallani;  s  még  kevesebbek  azon 
rósz  szenvedélyüek,  kik  a  nemzet  tömegeit,  küzdel- 
meiben a  jobblétért,  a  valahárai  megnyugvásért,  szán- 
dékosan törekednek  tévútra  vezetni,  kik  szelet  vetnek, 

Horváth  M.,  Kossuth  Lev.  •  2 


hogy  vihart  arathassanak,  —  mely  aztán,  törpeségök 
daczára  is,  őket  vesse  a  felszínre.  Sokkal  többre  be- 
csülöm nemzetünknek,  bár  a  tudományban,  fejlettség- 
ben, jobbára  önhibáján  kivül,  ugyan  hátramaradt,  de 
józan  eszű  tömegét,  mintsem  hogy  ne  hinném,  hogy 
az  igazságot  már  megbírja,  ha  az  neki  megfejtetik.  S 
meg  vagyok  győződve,  hogy  ép  értelmű  népünk  nem 
sokára  belátandja,  hogy  egy  részben  mily  elfogultság, 
más  részben  mily  tisztátalan,  önző  indokok  vezérlik 
ama  szájhősöket,  kik  vele  most  minden  áron,  legyen 
az  bár  mindent  felforgató  véres  polgárháború  (s  ugy 
látszik,  nem  is  más  az  ö  czéljok)  —  kik,  mondom, 
minden  áron  el  akarnák  hitetni,  hogy  az  1867-ki  tör- 
vények alapján  végrehajtott  kiegyezkedésünkkel  min-, 
dent  elvesztettünk  és  semmit  sem  nyertünk.  Be  fogja 
látni,  hogy  alkotmányunk  s  a  bennünket,  kis  számú 
s  épen  nem  kedvező  viszonyok  közt  létező  népet  meg- 
illető függetlenségünk  soha  sem  nyugodott  erösebb 
alapon,  mert  soha  sem  volt  annyira  fedve  olyféle 
megtámadások  és  sérelmek  ellen,  a  minők  a  múltban 
hazánkat  annyiszor  oly  veszélyes  polgárháborúkba  ke- 
verték, haladását  pedig  a  míveltségben  s  anyagi  jó- 
létben olyannyira  meggátolták. 

Hogy  erről  magának  mindenki  meggyőződést  sze- 
rezhessen, lássuk  mindenek  előtt,  mi  adott  okot  e 
megtámadásokra,  mi  tette  lehetővé  e  véres,  pusztító 
polgárháborúk  annyiszori  megújulását? 

Ennek  megfejtésére  azt  mondám  a  szegedi  levél- 
ben, hogy  a  törökkel   folytatott   százados   harczok   és 

átkos  belviszályok  által  meggyöngült  nemzetünk  a 
maga  fenmaradásának  biztosítása  végett  kénytelennek 
látá  magát  egy  szomszéd  állammal,  Ausztriával  kap- 
csolatba lépni  s  igénybe  venni  annak  segélyező  véd- 
erejét.  De  midőn  ez  által  hajdani  teljes  függetlenségét 
s  önállóságát  egynémely  részeiben  tényleg  akként 
módosítá,  hogy  ezekre  nézve  azontúl  csak  szövetsé- 
gesével egyetértve,  bár  egyenlő  befolyással  intézked- 
hessek; —  mégis,  egykori  hatalmára  büszke,  szé- 
gyenlé  azt  határozottan  szóval  is  kimondani,  s  egy,  azúj 
viszonyoknak  megfelelő  szerződésben  részletesen  meg- 
határozni: mit  akar  régi  teljes  függetlenségéből  s  ön- 
állóságából továbbra  is  biztosítva  egymagának  fentar- 
tani,  s  miben  kész  osztozni  az  igénybe  vett  s  ingyen 
nem  nyerhető  védelmi  segélyért?  S  ezen  álszégyené- 
ben,  midőn  tapasztala,  hogy  ama  hatalom,  melylyel 
kapcsolatba  lépett,  ily  részletes  szerződés  hiányában, 
mind  több  és  több  olyféle  jogait  is  sérti,  bitorolja, 
melyeknek  megosztását  az  új  kapcsolati  viszony  múl- 
hatlanúl  szükségessé  nem  tette:  a  helyett  hogy,  mu- 
lasztását helyrehozva,  ily  részletes  szerződést  megal- 
kotni törekedett  volna,  az  időnként  alkotott,  törvények- 
ben csak  általában  mondotta  ki,  hogy  függetlenségét, 
önállását  mindenben  fentartani  kivánja. 

Ezen  újabb  törvényeknek,  a  viszonyok  természe- 
ténél fogva,  semmivel  sem  lehetett  több  ereje,  mint 
a  hasonló  régieknek.  Sajnosán  tapasztalták  ezt  eleink, 
s  midőn  a  nyomás,  a  zsarnokság  rajtok  megsúlyoso- 
dott,    több    izben    fegyveresen    felkeltek.     Sikerült    is 

2* 


20       — 

többször  egynémely  sérelmek  ellen  orvoslatot  szerez- 
niük; de  mivel  soha  sem  határoztatott  meg  részlete- 
sen, hogy  a  régi  teljes  függetlenségből  mely  jogok 
megosztását  s  közös  befolyással  való  gyakorlatát 
igényli  múlhatatlanul  az  Ausztriával  létező  kapcsolat? 
—  s  melyek  maradnak  azontúl  is  a  nemzet  osztatlan 
birtokában?  —  minduntalan  megújult  a  jogfoglalás, 
szaporodtak  a  sérelmek,  míg  ismét  kitört  a  polgári 
háború.  S  igy  folyt  ez  tovább  három  egész  század- 
nál. A  szüntelen  megújuló  bajoknak  csak  olyanforma 
szerződés  vethetett  volna  véget  valahára,  a  milyent 
most  1867-ben  kötöttünk;  s  mivel  ezt  eleink,  1848-ban 
pedig  magunk  is,  elmulasztók,  a  hínárból  soha  sem 
szabadulhattunk  ki. 


ím  ez  veleje  a  szegedi  levélnek.  De  hát  igaz-e 
mind  ez  történetileg? 

Ám  fussuk  át  röviden  negyedfél  százados  törté- 
nelmünk főbb  mozzanatait,  s  lássuk,  nem  tévedés, 
vagy,  mint.  ellenfeleim  gyanúsítanak,  nem  ráfogás-e, 
melylyel  „a  múlt  idők  szent  emlékétől  minden  kegye- 
letet megtagadni"  törekedem? 

Kétséget  nem  szenved,  hogy  osztrák -házbeli  ki- 
rályaink a  fejedelmi  hatalomgyakorlat  ugyanazon  kor- 
látaival vették  át  az  ország  kormányát,  melyek  közt 
elődeik  országoltak.  Bizonyos  az  is,  hogy  ők  nem 
örömest  változtatták  koronázási  hitlevelöket,   melylyel 

a  nemzet  jogait  biztosítani  kötelesek  voltak;  olyféle 
szerződések  önkéntes  elfogadását  pedig,  melyek  hata- 
lomgyakorlatukat részletesen  szabályoznák,  várni  sem 
lehetett  tölök.  Nem  hiányzottak  azonban  az  alkalmak, 
midőn  őket  arra  a  szükség,  vagy  a  nemzet  részéről 
várt  kedvezmények  megnyerhetésének  vágya  kénysze- 
ríthette  volna,  ha  a  nemzet  azt  erélyesen  követeli  vala. 
Eleinte  ez  ugyan  nem  látszék  szükségesnek.  Ki- 
rályaink eleitől  fogva,  minden  alkotmányosság  mellett 
is,  nagy  szélességet  élveztek  a  hatalomgyakorlatban, 
ugy  annyira,  hogy  némely  erélyesebbek,  mint  például 
I.  Mátyás,  a  koronázási  hitlevél  s  a  gyakori  ország- 
gyűlések mellett  is  több  tekintetben  majdnem  korlát- 
lanul uralkodának.  Ezért,  midőn  a  Habsburgház  emel- 
tetett a  királyi  trónra,  I.  Ferdinándtól  sem  kivántak 
azon  Ígéretnél  egyebet  az  ország  rendéi,  mint  hogy 
„ö  a  keresztény  köztársaság  irányában  oly  érdemteljes 
magyar  nemzetet  és  nyelvet  minden  erejével  védel- 
mezendi;  az  ország  minden  rendéit  azon  szabadságaik 
s  jogaikban,  melyekkel  a  boldog  emlékű  királyok  ide- 
jétől fogva  éltek,  megtartja;  a  magyar  tanácsba  ide- 
geneket nem  alkalmaz;  az  egyházi  s  világi  javadal- 
makat, hivatalokat  s  örökségeket  külföldieknek  nem 
adja;  kapitányai  által  eröszakot,  kártételt,  méltatlan- 
kodást  elkövettetni  senkin  sem  enged".  Koronáztatá- 
sakor  pedig  még  általánosabban  Ígérte  csak  az  ország 
jogait  és  szabadságait  tiszteletben  tartani  s  azt  ugy 
kormányozni,  hogy  megválasztását  soha  senkinek  sem 
leend  oka  megbánnia. 

Hogy  akkoron  egyszersmind  azon  kapcsolat  vi- 
szonyai, melybe  a  fejedelem  közössége  folytán  ennek 
egyéb  tartományaival  lépett  Magyarország,  részletesen 
meghatároztassanak,  senkinek  sem  jutott,  e  viszonyok 
fejletlensége,  az  érintkezési  pontok  csekély  száma  miatt 
alig  is  juthatott  eszébe  valakinek.  A  rendek  megelé- 
gedtek azzal,  hogy  az  új  király  egyéb  tartományai 
hadi  erejével,  söt  a  Németbirodalom  segélyével  is  vé- 
delmezni igérte  az  országot;  az  Ausztriával  határos 
határőrvidék  egy  részében  pedig  már  elébb  is  német 
hadsereget  tartott,  söt  azt  egészen  belátása  s  kénye 
szerint  kormányozta. 

Egy  részletesebb  szerződés  szüksége  azonban, 
melyben  különösen  a  honvédelem,  a  királyi  jövedel- 
mek, kivált  a  bányák,  a  vámok,  a  kereskedelem  teljes 
viszonyossága  s  a  közigazgatás  több  más  ügyei,  hatá- 
rozottabban szabályoztassanak,  már  I.  Ferdinánd,  s  még 
inkább  utóda,  Miksa  alatt  igen  érezhetővé  lön.  A  né- 
met miniszterek  s  tanácsosok  mind  több  befolyást 
kezdenek  gyakorolni  a  magyar  ügyekre,  azokat  pedig, 
melyeket  a  két  ország  közös  érdeke  a  két  fél  köl- 
csönös megegyeztével  igényelt  elintézni,  kizárólag  a 
magok  egyoldalú  intézkedése  alá  vonták;  így  aztán  a 
sérelmek  halomra  gyűltek;  a  jogfoglalások  a  cseh-né- 
met  tanácsosok  részéről  a  nemzet  önkormányzatát, 
függetlenségét  s  önállóságát  mind  szűkebb  körre  szo- 
ríták  oly  ügyekben  is,  melyekre  nézve  a  nemzeti  jog 
megosztását  a  fejedelem  közössége  elkerülhetlenné 
nem  tette. 

E  sérelmek  a  harmadik  Habsburgi  király,  Ru- 
dolf alatt  már  annyira  megszaporodtak,  a  nemzet  tör- 
vényalkotási joga,  a  vallási  s  egyéni  szabadság  oly 
annyira  megcsorbíttatott ,  az  idegen  kapitányok  zsar- 
noksága, hadaik  kicsapongásai  oly  súlyosan  nehezed- 
tek a  nemzetre,  hogy  ez,  türelmét  vesztve,  fegyvert 
ragadt  Bocskay  zászlója  alatt. 

A  felkelést  diadal  követte.  Az  ország  teljes  elsza- 
kádasától  remegő  Mátyás  föherczeg  maga  is  a  győ- 
zedelmes nemzet  részére  állott;  hozzá,  a  nemzethez 
szövetkeztek  az  osztrákok  s  morvák  is.  Rudolf  a  trón- 
ról lemondani  kényszeríttetett,  s  helyette  Mátyás  kiál- 
tatott királyivá,  osztrák  s  morva  fejedelemmé. 

Mit  igényelt  e  kedvező  körülmények  közt  a  stá- 
tusbölcseség,  mit  tanácsolt  a  három  király  lefolyt  kor- 
mánya alatt  oly  drága  áron  szerzett  tapasztalás? 
Nemde  azt,  hogy  necsak  a  szenvedett  sérelmek  orvo- 
soltassanak, hanem  a  jövő  biztosítása  végett  hasonló 
szenvedések  ellen,  a  nemzet  és  fejedelem  jogai,  a  kor- 
mány hatalomköre,  az  ugyanazon  fejedelmet  uraló  né- 
met tartományokkal  mind  szorosabbá  fejlődő  hon- 
védelmi, kereskedelmi,  külképviseleti  ügyek,  ameny- 
nyire  az  alkotmányosság  akkori  fejlettsége  igényié, 
részletesen  megszabassanak,  —  s  ha  a  fejedelem  kö- 
zösségéből, a  kölcsönös  honvédelem  szükségességéből 
és  az  anyagi  érdekek  találkozásából  kifejlett  közös 
ügyekre  nézve  az  igazság  és  méltányosság  netalán 
némi  áldozatokat  kivánna  az  egymással  ily  kapcsolat- 
ban lévő  két  fél  elébbi  absolut,  teljes  függetlenségéből, 

az  illető  országok  nagyobb  javának  eszközölhetése  vé- 
gett, az  is  határozott  pontozatokban  Írassék  körül? 
Szóval,  mondassék  ki  világosan,  hogy  miután  a  feje- 
delem közös,  az  országot  csak  közös  erővel  lehet  a 
török  ellen  megvédeni,  a  kereskedelem  viszonyait,  a 
vámszabályokat  stb.  csak  kölcsönös  egyetértéssel  lehet 
czélszerüen  elintézni,  —  és  mind  ezekről  egyik  fél 
sem  rendelkezhetik  önhatalmából  a  másik  fél  sérelme 
nélkül:  ezentúl  mind  ezen  ügyek,  de  csak  is  ezek,  a 
meghatározandó  módon  mind  a  két  fél  hozzájárultá- 
val  fognak  elintéztetni. 

Ilyféle  szerződés  nekünk  magyaroknak  volt  volna 
hasznosabb,  sőt  szükségesebb,  mert  valamint  a  múlt- 
ban mi  voltunk  a  sértett  s  megkárosított  fél;  ugy  a 
jövőben  is  csak  mi  tarthattunk  a  német  miniszterek 
avatkozásaitól  és  önkényétől,  melyek  jogainkat  sért- 
hették. És  hogy  ilyféle  szerződésnek  szükségét  való- 
ban érezték  is  légyen  eleink,  bizonyítják  ama  törvény- 
czikkek,  melyeket  a  koronázás  előtt  alkottak  s  fogad- 
tattak el  Mátyással.  E  törvényczikkekben  van  ugyan 
egynémi,  mi  láttatja  velünk,  hogy  eleink  tövén  fogták 
a  fontos  ügyet;  de  mind  az  sem  elég,  sem  kellőleg 
határozott  nem  volt  a  végre,  hogy  alkotmányunkat, 
önállóságunkat  a  jövőben  hasonló  sérelmektől  meg- 
óvja. Fő  hiányuk,  hogy  a  fejedelem  közösségéből  s  a 
fentebb  érintett  viszonyokból  származó  kapcsolatot  te- 
kintetbe nem  véve,  ugy  intézkednek,  mintha  benlakó, 
egyedül  magyaroktól  környezett,  nemzeti  fejedelme 
volna  az  országnak,  s  ez  semmivel  sem  tartoznék  az 

örökös  osztrák  tartományoknak  azért,  hogy  pénzök- 
kel ,  fiaik  vérével  segítik  öt  védeni  a  török  ellen ; 
semmi  oly  közös  érdekű  ügyei  nem  volnának,  melye- 
ket csak  kölcsönös  befolyással  lehet  méltányosan, 
egyik  vagy  másik  fél  sérelme  nélkül  elintézni,  —  szó- 
val, mintha  még  mindenben  oly  teljes  önkormányzati 
joggal  s  hatalommal  intézkedhetnék  minden  ügyei  fe- 
lett, mint  például  Corvin  Mátyás  korában,  és  semmi 
tekintettel  nem  kellene  lennie  arra,  hogy  a  fejedelem 
évek  alatt  alig  egyszer  jö  Pozsonyba,  hogy  folyton 
német  miniszterei  által  környeztetik,  kik  legtöbb  eset- 
ben túlszárnyalják  befolyásukkal  azon  magyar  titkárt, 
ki  a  király  személye  mellett  létezik. 

De  lássunk  e  törvényes  intézkedésekből  egy  pár 
példát. 

Az  V-dik  t.-cz.  így  szól:  „Határoztatott:  hogy  az 
ország  fö  kincstárnoka,  kinek  világi  személynek  kell 
lenni,  ö  felsége  által,  a  bécsi  végzések  szerint  még 
ezen  országgyűlés  alatt  s  a  magyar  tanácsból  válasz- 
tassák; külföldiek  ezentúl  az  ország  és  kapcsolt  részei- 
nek semmiféle  jövedelmeibe  ne  avatkozzanak;  és  (a 
kincstárnok)  sem  az  udvari  sem  az  osztrák  kamarák- 
tól semmi   függésben  ne  legyen." 

Vájjon  hihették-e  alaposan  az  ország  rendéi,  hogy 
ezen  új  törvényczikk,  melyhez  hasonló  már  többször 
alkottatott  a  múlt  időkben,  meg  fogja  gátolni  a  német 
kamarák  és  miniszterek  avatkozását  a  magyar  pénz- 
ügyekbe? Hihették-e,  hogy  ezen  átalános  szavakban 
alkotott  törvénynyel  orvosolva   van   a   sérelem,  mely 

abból  támadt,  hogy  a  bányák,  a  pénzverde,  a  vámok 
s  más  országos  jövedelmek  ügyeiben  majd  közvetve, 
majd  közvetlenül  a  német  kamarák  és  miniszterek  ha- 
tároztak? Ezt  hinni,  az  ellenkezőnek  majdnem  egy 
százados,  keserű  tapasztalata  után,  alaposan  legalább, 
alig  lehetett. 

Mi  volt  tehát  az  oka,  hogy  az  ország  rendéi,  e 
tapasztalatokon  okúihatva,  sem  intézkedtek  részletes 
szerződéssel?  Nem  állott  volna-e  talán  módjukban? 
A  király,  természetesen  nem  sürgette  azt,  mert  jól 
tudá,  hogy  az  országnak  csak  átalános  szavakban  ki- 
fejezett függetlensége  nagyobb  szélességet  enged  neki 
a  hatalomgyakorlatban,  mint  valamely  részletes  szer- 
ződés. Annál  inkább  sürgetniök  kellett  volna  tehát  a 
rendeknek,  kik  eddigelé  saját  kárukon  tapasztalták, 
hogy  az  önállóságnak  átalános  szavakban  kikiáltása 
nem  óvja  meg  ezt  a  sérelmektől.  A  körülmények  pedig 
olyanok  voltak,  hogy  akaratjukat  a  király,  tetszik  vagy 
nem,  kénytelen  teljesíteni.  Tehát  magokban  a  rendek- 
ben hiányzott  az  akarat.  És  miért?  Mert  átlátták, 
hogy  ha  ily  részletes  szerződésre  lépnek,  egynémit, 
például,  a  vámokat,  kereskedelmi  utakat,  a  vert  pénz 
viszonyait  a  magyar  kincstartónak  a  német  kamarák- 
kal már  mellözhetlen  érintkezéseit  stb.  az  osztrák  ren- 
dekkel (kik  ekkor  még  szinte  bírtak  alkotmánynyal) 
közös  tanácskozásban,  köz  megegyezéssel  kellend  meg- 
határozniuk. Ok  pedig,  mint  szegedi  levelemben  is 
mondám,  az  ország  egykori  hatalmára,  teljes  füg- 
getlenségére büszkék,  szégyenlék  ezt  bevallani.  Ebben 

pedig  bizonyára  nem  volt  mit  szégyelniök;  mert  a 
kiket  a  sors,  a  körülmények  hatalma,  a  szükség  vagy 
valamely  közös  érdek  egymással  érintkezésbe  hoz, 
azok  a  világon  mindenütt  arra  vannak  utalva,  hogy 
közös  érdekű  ügyeiket  kölcsönös  megegyezéssel  intéz- 
zék el.  Őseink  szégyene,  tehát,  mint  mondám,  csak 
álszégyen  volt.  Álszégyenböl  mulasztottak  el  1608-ban 
a  közös  érdekű  ügyek  iránt  olyféle  szerződést  alkotni, 
minőt   1867-ben  valahára  megalkottunk. 

Hasonló  fejtegetésekre  szolgáltatnának  tárgyat  a 
IX-dik  és  X-dik,  a  Xl-dik  és  XH-dik  stb.  törvény- 
czikkelyek,  melyek  a  magyar  országos  tanács  kormá- 
nyáról, a  kancellár  tekintélyéről  s  függetlenségéről,  a 
határszéli  s  egyéb  várkapitányságokról  és  a  hadsereg- 
ről stb.  szólanak.  Ezekre  nézve  is  hasonló  mulasztást 
követtek  el  őseink.  Az  Ausztriával  létező  érintkezések 
módozatainak  szabatos  meghatározása  helyett  csak  egy 
átalános  törvényben  kiálták  ki  az  ország  Önállóságát 
mindennemű  ügyeiben,  határozván:  „hogy  az  ország 
rendéi  kiváltságaik,  szabadságaik  és  szokásaikban  .  .  . 
ö  felsége   által    szentül    és  sértetlenül  fentartassanak." 

És  e  mulasztásnak  mi  lett  eredménye?  Az  hogy 
II.  Mátyás  tíz  éves  kormányának  végén  ismét  halomra 
voltak  gyűlve  az  ország  sérelmei,  s  a  nemzet  II.  Fer- 
dinánd alatt  megint  kénytelen  lön  kitűzni  a  polgár- 
háború zászlaját  s  fegyverrel  szerezni  meg  sérelmei 
orvoslatát.  S  így  folyt  ez  tovább  is.  A  nemzetnek,  e 
mulasztás  miatt  mind  újra  és  újra  meg  kellett  kezdeni 
a  küzdelmet  azon  önkormányzati  jogaiért  is,  melyeket 

az  Ausztriával  való  kapcsolata  mellett,  is  kizárólag  a 
maga  törvényes  intézkedésének  fentartani  teljes  joggal 
kívánhatott,  kivánnia  kellett,  ha  egyszerű  tartomány- 
nyá  sülyedni  nem  akar. 

Pedig  olyféle  szerződésre,  mely  a  közös  fejede- 
lem alatt  a  kölcsönös  védelem  szükségéből  és  mind 
sűrűbb  érintkezésekből  kifejlett  közös  érdekű  ügyek 
elintézését  részletesen  meghatározná,  soha  sem  volt 
az  országnak  kedvezőbb  alkalma,  mint  1608-bah,  mi- 
dőn az  osztrák  tartományokkal,  mint  említők,  Rudolf 
letétele  végett  szorosabban  összeszövetkezett.  Ekkor 
lett  volna  ideje,  e  népeknek  közös  egyetértésben  ren- 
dezni közös  ügyeiket.  A  vámok  s  némi  más  ügyek 
bár  felette  hiányos,  elégtelen  s  egyoldalú  szabályozása 
által  meg  is  történt  arra  az  első  lépés.  Ha  e  népek 
a  megkezdett  irányban  tovább  is  fentartják  és  szoro- 
sabbra fűzik  barátságos  szövetkezésöket :  mily  erős 
biztosítékokkal  fonhatták  volna  kölcsönösen  körül  al- 
kotmányos szabadságukat,  s  vajmi  sok  szenvedésektől, 
melyeket  a  fejedelmi  kényuralom  hozott  rajok,  óvhat- 
ták volna  meg  magokat  mind  a  ketten  a  szövetség 
kölcsönös  védelme  által! 

De  a  jó  kezdet  nem  lön  folytatva ;  a  barátságos 
viszony,  némi,  czélzatosan  is  szőtt  fondorlatok  követ- 
keztében hamar  meghidegült  s  felbomlott.  De  lett  is 
oka  mind  a  két  félnek  azt  nem  sokára  keservesen 
megbánnia.  A  német-cseh  örökös  tartományok  a  Fer- 
dinándok kormányától  kezdve  mindinkább  elvesztették 
alkotmányos   önkormányzatukat    s   az   önkényes   feje- 

delmi  hatalom  járszalagára  jutottak.  Ezóta  pedig  Ma- 
gyarországon is  mind  súlyosabb  idők  álltak  be.  Az 
Ausztriában  uralkodóvá  lett  absolutismus  habgyürüze- 
tei  hazánkba  is  elhatottak;  törvényeink,  nemzeti  ön- 
kormányzatunk mind  több  és  több  sérelmeket  szen- 
vedtek; sót  egy  ízben,  tíz  év  folytában  egészen  fel- 
függesztetett  alkotmányunk;  Lobkoviczok  és  Ampringe- 
nek,  Basták  és  Karaffák  korlátlan  önkénye  és  dühös 
bosszúja  dúlta  hazánkat  nem  kisebb  kegyetlenséggel, 
mint  az  új  korban  a  Bachoké  és  Haynauoké.  A  két- 
ségbeesett nemzet  majdnem  egy  századig  kevés  szü- 
netekkel folyton  fegyverben  állt,  küzdve  lételéért,  al- 
kotmánya fentartásáért ,  vallási  és  személyes  szabad- 
ságáért. 

Az  isteni  gondviselés  megmentette  az  enyészet- 
től nemzetünket.  A  gondviselés,  mondom,  mert  csak 
kedvező  körülmények  találkozásának  köszönhetjük, 
hogy  maroknyi  népünk,  egy  részről  a  török,  másról 
s  még  érzékenyebben  a  német  által  irtva,  nyomva 
végkép  el  nem  enyészett. 


A  hosszú  viszontagságteljes  harcz  változó  szeren- 
cséjében többször  nyílt  némi  alkalom  a  kiegyezkedésre. 
Ezekből  csak  egyet  akarok  említeni,  melynek  némely 
jelenetei  hasonlók  nemzeti  életünk  újkori  drámájának 
jeleneteihez.  II.  Rákóczy  Ferencz  felkeléséről  akarok 
szólani. 

Midőn  Rákóczyt  az  alkotmány  számtalan  sérel- 
mei és  személyes  üldöztetése  felkelésre  indították, 
I.  Leopold  császár-király  hosszú  súlyos  háborúba  volt 
bonyolódva  a  francziákkal.  XIV.  Lajos  franczia  király, 
hogy  az  osztrák  haderőt  ez  oldalról  is  foglalkodtassa, 
minden  módon  szítogatja  vala  a  magyar  felkelést. 
Rákóczy  fegyvereinek  eleinte  kedvezett  a  szerencse; 
hadai  egészen  Bécsig  portyáztak.  I.  Leopold  e  közben 
kimúlván,  utóda,  a  szelíd  lelkű  I.  József,  ki  sem  ré- 
szese, sem  helyeslője  nem  volt  atyja  önkényes  kormá- 
nyának, békülésre,  kiegyezkedésre  szólítá  a  felkelteket. 
Az  alkudozás  azonban,  mely  a  császár  szövetségesei- 
nek, az  angolok  és  hollandiaknak  közbenjárásával  folyt, 
bár  József  előleg  szavát  adta,  „hogy  a  magyar  nem- 
zetet az  ország  saját  jogai,  törvényei  és  kiváltságai 
szerint  fogja  kormányozni"  s  bár  arra  is  volt  kilátás, 
hogy  a  megkötendő  békét  az  angolok  és  hollandiak 
biztosítják,  nem  vezetett  eredményre.  Rákóczy  Erdély 
különválását  kötötte  ki  fő  feltételül,  miben  József  meg- 
egyezni semmi  módon  sem  akart.  De  ennél  nem  ke- 
vesbbé  hatott  az  alku  meghiúsultára  az  ekkor  még 
élénkebbé  lett  franczia  izgatás,  mely  aztán  oda  vitte 
a  dolgot,  hogy  a  felkeltek  az  ország  teljes  elszakadá- 
sát nyilatkoztatták  ki.  Rákóczy  szerencséje  ezóta  mind 
inkább  hanyatlott,  míg  végre  a  felkeltek,  kik  öt  év- 
vel elébb  a  legkedvezőbb  feltételek  alatt  köthették  volna 
meg  a  békét,  több  vereségeik  után  kénytelenek  lőnek 
azt  ugy  elfogadni,  miként  elejökbe  szabatott. 

De  talán  még  kedvezőbb  alkalmakat  engedtek 
elosonni  eleink  az  Ausztriávali  viszonyok  teljes  rende- 
zésére III.  Károly  kormánya  alatt.  Ekkor  szakadt  vége 
az  egy  századig  tartott  felkeléseknek,  ekkor  szorítta- 
tott ki  a  török  is  teljesen  az  ország  határaiból.  Két 
száz  éves  pusztító  kül-  és  belháborúk  után  ekkor  nyert 
hazánk  valahára  teljes  békét,  melyben  a  hosszú  harczok 
alatt  szenvedett  hátramaradásból  némileg  felüdülhetett, 
megzavart  államéletét,  kormányviszonyait  rendezheté. 

De  bár  ekkor  alkottattak  s  fejlődtek  ki  azon 
intézmények  s  közigazgatási  közegek  és  szabályok, 
melyek  aztán  némi  módosulásokkal  egészen  1848-ig 
fenálltak;  bár  ekkor  vettetett  meg  közjogunknak  új  alapja 
is  az  uralkodó  házzal  kötött  azon  trónöröködési  szer- 
ződésben, melyet  pragmatica  sanctiónak  nevezünk: 
eleink  mindazáltal  ekkor  is  elmulaszták  akként  szer- 
vezni a  közügyeket,  ugy  rendezni  az  Ausztriávali  kap- 
csolatunkból eredő  viszonyokat,  hogy  csak  az,  mi  va- 
lóban közös  ügy,  igazgattassák  közösen,  minden  egyéb 
ügy  pedig  nemzeti  alkotmányos  kezelés  alatt  biztosítva 
maradjon  minden  idegen  avatkozás  és  jogsérelem  ellen. 

Ily  szervezkedés  pedig  most  annál  szüksége- 
sebbnek tűnhetett  volna  fel,  minthogy  az  alkotmá- 
nyos Magyarország  mellett  közös  fejedelmünk  egyéb 
tartományaiban  korlátlan  hatalommal  uralkodott,  mit 
német  miniszterei  s  kormányszékei  reánk  is  igen  köny- 
nyen  kiterjeszthetnek,  s  kiterjeszteni  valószínűleg  tö- 
rekedendenek  is,  ha  a  lehető  legnagyobb  szabatosság- 
gal s  részletesen  nincs  meghatározva,   mik  azon  köz- 

ügyek,  melyek  a  közös  uralkodó  monarchiájának  két 
külön  részében  természetöknél  fogva  egymástól  telje- 
sen elválasztott  külön  kezelés  alá  nem  adhatók,  ha- 
nem mind  a  két  fél  érdekében  múlhatatlanul  csak 
közös  igazgatás  alatt  állhatnak,  s  mily  módon  tör- 
ténjék e  közös  érdekű  ügyek  igazgatása,  —  hogy.  az- 
tán minden  egyebek  kizárólag  a  nemzeti  kormány  által 
saját  alkotmányos  törvényeink  szerint  igazgattassanak? 

Mennyi  küzdelemtől,  mennyi  bajtól  s  viszálytól 
óvatott  volna  meg  hazánk,  ha  mind  ez  akkor,  egy 
század  előtt,  kellőleg  rendeztetek  vala!  Mennyi  hala- 
dást tehetett  volna  e  hosszú  korszak  alatt  nemzetünk 
a  jólétben  s  míveltségben,  ha  a  szükségkép  közös  ke- 
zelés alá  adandó  ügyeken  kivül  —  mikre  azonban  a 
bennünket  megillető  részben  a  mi  befolyásunk  is  fen- 
maradt  volna  —  minden  egyéb  közügyeink  kizárólag 
saját  törvényhozásunk,  saját  kormányközegeink  ren- 
delkezése alatt  állanak  vala!  Igen  természetes,  hogy 
ilyetén  szervezkedést  sem  maga  a  király,  sem  német 
tanácsosai  nem  sürgettek.  Reájok  nézve  kivánatosabb 
volt  a  rendezetlen,  határozatlan  állapot,  mert  ebben 
alkalmat  nyertek  beavatkozni  s  kényök  szerint  intéz- 
kedni, a  közösökön  felül,  az  ország  mindennemű  ügyei- 
ben. Ily  rendezkedés  most  csak  Magyarországnak  fe- 
küdt érdekében:  a  magyaroknak  kellett  volna  tehát 
azt  sürgetni  minden  áron. 

Volt  pedig  őseinknek  e  király  uralkodása  alatt 
több  ízben  alkalma  ekként  berendezni  államügyeinket. 
Ilyen  volt,  például   az    171 5-ben   lefolyt   országgyűlés 

alatt,  midőn  a  király  az  állandó  hadsereget  Magyar- 
országban is  megalkotni  kivánván,  állandó  hadi  adót 
kért  az  ország  rendéitől. 

S  mit  tettek  ekkor  a  rendek?  Megragadták-e  a 
kedvező  alkalmat,  hogy  az  új  terhek  fejében,  nem 
mondom  új  jogokat  vívjanak  ki  a  nemzetnek;  hanem 
csak  oly  szerződésre  birják  a  hatalmat,  mely  míg  az 
elkerülhetlenül  közösen  intézendő  államügyek  kezelé- 
sének módját  megszabja,  s  abban  nekünk  arányos  be- 
folyást biztosítson,  —  egyszersmind  a  nemzet  Önkor- 
mányzatát, önrendelkezési  jogát  is  biztosítsa  minden 
egyebekben?  Vagy,  ha  már  ily  mindennemű  állam- 
viszonyokra kiterjedő  szerződést  alkotni  elmulasztot- 
tak, megóvták-e  legalább  a  nemzet  azon  jogait,  me- 
lyek a  hadállításra,  vezényleti  nyelvre,  a  magyar 
hadaknak  béke  idején  benn  a  hazában  elszállásolá- 
sára s  egyéb  hadi  viszonyokra  vonatkoznak? 

Bizonyára  legszentebb  kötelességét  mulasztaná  el 
teljesíteni  a  történelem,  ha  eleinknek  ez  ügybeni  eljá- 
rását a  legszigorúbban  nem  róná  meg.  Mert  kivéve 
a  hadi  adó  megajánlásának  jogát,  a  hadsereg  körül 
semmi  egyebet  nem  tartottak  fenn  a  törvényhozásnak 
s  nemzeti  kormánynak,  hanem  az  összes  magyar  hadi 
ügyet  is  korlátlanul  a  fejedelem  s  német  tanácsosai 
kényére  hagyták.  Még  csak  a  felállítandó  rendes  se- 
reg pótlásáról  az  újonczozási  módok  meghatározásáról 
sem  gondoskodtak.  Megszavazták  a  hadi  adót,  de  álszé- 
gyenből  még  ennek  mennyiségét  sem  igtatták  be  a  tör- 
vénybe, s  minden  egyebet  a  fejedelmi  önkényre  hagytak. 

Horváth  M.,  Kossuth  Lev.  3 

És  mi  volt  e  mulasztás  indoka,  forrása?  A  nem- 
zeti függetlenség  és  becsület  körüli  téves  fogalmak,  a 
nemzeti  büszkeség  helytelen  alkalmazása,  és  ebből 
eredt  álszégyen.  Szegyeitek,  hogy  a  monarchia  közös 
védelmére  szükséges  hadsereghez  Magyarország  is 
hozzájárulni  kénytelen!  Holott  csak  azon  mulasztás 
volt  szégyenletes,  mely  szerint  midőn  a  hadi  adót 
megajánlák,  egyszersmind  a  magyar  hadsereg  körül 
nem  tartották  fenn  mind  azon  jogokat,  melyek  a  nem- 
zetet a  monarchia  védelmi  eszközeinek  közössége  mel- 
lett is  méltányosan  megillették.  A  nemzeti  független- 
séget nem  az  sértette,  hogy  a  közös  védelemre  szük- 
séges hadsereghez  hozzájárulniuk  kellett;  hanem  az, 
hogy  e  feletti  álszégyenökben  azt  mondották:  „a  hadi 
adót  már  csak  meg  kell  ajánlanunk,  mert  rendes  had- 
sereg nélkül  hazánkat  sem  lehet  kellőleg  megvédeni; 
de  nekünk  ezen,  a  mi  pénzünkön  s  fiainkból  is  fel- 
állított hadsereghez  semmi  közünk;  lássa  a  király  s 
német  tanácsosai,  hogyan  rendezik  be,  hogyan  ve- 
zénylik s  pótolják,  ha  idő  jártával  soraiban  hézag  tá- 
mad; nekünk  van  külön  nemzeti  seregünk  az  insur- 
rectióban  s  bandériumokban;  mi  függetlenek  vagyunk, 
s  a  németekkel  közösen  tanácskozni  még  oly  ügyek- 
ben sem  akarunk,    a  mi  az   egész  monarchiát  illeti!" 


De    ne    fűzzük   e   tárgyat   tovább,    mert    bizony 
őseinknek  ezen  téves  fogalmakból  s  túlhajtott  büszke- 

ségböl  eredt  álszégyene  miatt  már  is  szégyenpír  fu- 
totta el  arczomat,  hogy  csak  eddig  is  kényteleníttettem 
róla  szólni.  Lássuk  e  helyett  mi  történt  nyolcz  évvel 
később,  1723-ban,  midőn  a  fejedelmi  ház  nőág^nak 
örökösödése,  az  úgynevezett  pragmatica  sanctio  alap- 
törvényünkké lett,  kormányszékeink  pedig  azon  alakot 
nyerték,  mely  az  1848-ban  történt  változásig  fenállott? 

Károly  királynak  nem  volt  fiörököse;  leányára, 
Mária  Teréziára  kivánta  tehát  átörökíteni  széles  biro- 
dalma minden  koronáit.  De  mivel  1687/8-ban,  midőn 
a  férfiágban  az  örökös  trónkövetkezés  megállapíttatott, 
a  III-dik  t.-cz.  a  férfiág  kihaltának  esetében,  a  szabad 
királyválasztási  jogot  a  nemzetre  visszaszállandónak 
rendelte,  s  ezt  még  1715-ben  is  egy  újabb  törvény 
biztosította:  a  nööröködést  csak  egy,  a  régiebbeket 
eltörlö  törvény  alapíthatta  meg. 

A  nöörökösödés  elfogadtatása  azonban  a  nemzet 
által  nem  kevés  gondjába  s  fáradságába  került  a  ki- 
rálynak. A  nökirályt  hajdani  keserű  tapasztalatai  után 
nem  szerette  a  magyar.  Az  udvar  s  megbízottai  tehát 
pár  éven  át  működének,  hogy  a  közvéleményt  az  or- 
szág rendéi  közt  e  kérdésre  nézve  előkészítsék  s  meg- 
nyerjék. Volt  tehát  ezeknek  is  idejök  megfontolni,  mily 
feltételek  alatt  mondjanak  le  a  nemzet  királyválasztási 
jogáról. 

Károly  ily  jelentékeny  áldozatot  igényelvén  a  nem- 
zet részéről,  eddigi  kormány  -  eljárásában  óvakodott 
ugyan  érzékenyebben  megsérteni  annak  jogait;  a  sé- 
relmek mindazáltal  a  király  jó  indulata    daczára   sem 

3* 

hiányoztak.  Azok  nagy  része  az  előbbi  kormányoktól 
származott  át.  Állandó  s  legnagyobb  sérelem  volt 
pedig  az,  hogy  az  ország  számos  fontos  ügyei,  me- 
lyekre nézve  hajdan  a  nemzeti  királyok  teljes  hata- 
lommal ugyan,  de  magyar  tanácsosaik  által  intézked- 
tek, most  a  künn  lakó  királyt  folyton  környező  német 
tanácsosok  befolyásával  intéztetnek.  E  sérelmet  más 
módon  lehetetlen  volt  gyökeresen  megorvosolni,  mint 
oly  szerződés  által,  mely  részletesen  felemlítse  azon 
közös  ügyeket,  melyekre  az  osztrák  örökös  tartomá- 
nyok részéről  a  német  tanácsosok  befolyása  is  jogos, 
s  megszabja  a  módozatot,  mely  szerint  azok  inté- 
zendök. 

Ilyféle  szerződésről  kellett  volna  tehát  gondos- 
kodni az  ország  rendéinek,  hogy  valahára  elejét  ve- 
gyék azon  alkotmányos  sérelmeknek,  melyek  a  számos 
régiebb,  de  az  ország  függetlenségéről  mindig  csak 
általános  szavakban  szóló  törvények  daczára  mind- 
untalan megújultak.  Ilyetén  szervezkedéstől  a  király 
most,  hogy  leánya  örökösödését  biztosítsa,  bizonyosan 
nem  fogta  volna  megtagadni  szentesítését;  annak  meg- 
alkotására pedig  annál  kedvezőbb  volt  az  alkalom, 
minthogy  az  ország  nagy  rendetlenségben  lévő  köz- 
ügyeit, összes  igazgatását,  melyen  a  török  háborúk  s 
belzavarok  miatt,  mondhatni,  két  század  óta  nem  té- 
tettek jelentékenyebb  javítások,  egészen  újból  kellett 
megalkotni,  s  e  végre  már  évek  óta  munkálkodtak 
az  országos  bizottmányok. 

És  mi  lett  az  évek  óta  oly  feszülten  várt  1723-ki 
országgyűlés  eredménye?  A  király  a  rég  folyamatban 
volt  előkészületek  után  czélját  a  nőörökösödésre  nézve 
minden  nehézség  nélkül  elérte,  a  pragmatica  sanctió 
az  ország  alaptörvényévé  tétetett. 

És  a  rendek?  Ok  hivatkozva  pár  régiebb  törvényre, 
megelégedtek  avval,  hogy  az  alkotmányos  nemzeti  jo- 
gokat általános  kifejezésekben  újra  biztosíttattak,  s  ö 
felsége  megígérte,  hogy  mind  ö,  mind  utódai  az  or- 
szágot „nem  akarják  más  módon  igazgatni  s  kormá- 
nyozni, mint  az  eddig  alkotott  s  ezután  országgyülé- 
sileg  alkotandó  saját  törvényeinek  megtartásával".  És 
megelégedtek  avval,  hogy  ^ezen  általános  biztosításhoz 
még  némely  külön  czikkelyeket  függesztettek,  melyek- 
ben igértetik,  hogy  az  ország  rendéinek  minden  elő- 
jogai s  kiváltságai  meg  fognak  tartatni,  a  nádor  te- 
kintélye s  hatósága  épségben  marad,  az  országgyűlés 
minden  harmad  évben  egybehívatik;  melyekben  to- 
vábbá rendeltetik,  hogy  a  magyar  királyi  kamara  a 
bécsitől  független  legyen  s  vele  csak  mint  egyenlő 
egyenlővel  közlekedjék;  az  újdon  megalapított  hely- 
tartótanács, mely  az  ország  ügyeit  a  nádor  elnöklete 
alatt  igazgatandja,  semmi  más  udvari  kormányszéktől 
ne,  hanem  mint  királyi  tanács,  egyedül  ö  felségétől 
függjön,  a  tpbbi  örökös  tartományokkal  s  azok  kor- 
mányaival közvetlen  ne  érintkezzék ,  hanem  minden 
ügyet  ö  felsége  elébe  terjeszszen. 

Tehát  megint  csak  általánosan  kiáltatott  ki  e  tör- 
vényekben az  ország  teljes  függetlensége;    az    Ausz- 

triával  létező  kapcsolati  viszonyok  iránt  pedig,  melyek 
létezését,  ha  világos  szavakban  nem  fejezték  is  ki, 
számos  nagy  fontosságú  ügyekben  minden  lépten 
nyomon  kellett  érezniök,  semmi  részletes  intézkedés 
sem  történt.  Bár  Magyarország  s  kapcsolt  részeinek 
birtoklását  „együttesnek,  feloszthatatlannak  s  elválaszt- 
hatlannak"  ismerték  el  a  német  örökös  tartományok 
birtoklásával :  e  kapcsolatot  pusztán  a  király  szemé- 
lyére vonatkozónak  akarták  tekintetni ;  holott  érezniök 
kellett,  hogy  az  elválaszthatlan  birtoklás  megtámadta- 
tás  esetében  közös  védelmet,  ez  közös  hadsereget  és 
pénzbeli  hozzájárulást,  a  külképviseltetés  közös  diplo- 
matiát,  az  anyagi  érdekek  czélszerü  intézése  közös  ke- 
reskedelmi politikát  feltételeznek.  Tudniok  kellett, 
mert  elégszer  keserűen  tapasztalták,  hogy  a  törvé- 
nyeknek olyféle  általános  kifejezései :  a  magyar  kamara 
a  bécsitől  független  legyen,  ö  felsége  az  országot  csak 
a  magyar  tanácsosok  közbejöttével  igazgassa  stb.  — 
valamint  eddig  nem  vezettek  czélra,  ugy  ezután  sem 
fogják  meggátolhatni  a  király  mellett  lévő  német-  ta- 
nácsosok avatkozását  számos  ügyeinkbe.  De  mivel  az 
ország  függetlenségéről  ápolt  téves  fogalmaik  szerint 
a  közös  ügyeket  az  osztrákokkal,  mint  ugyanazon  fe- 
jedelem alatt  lévő  országok  rendéivel,  a  paritás  alap- 
ján kölcsönös  egyetértéssel  elintézni  is  szégyennek  tar- 
tották :  a  kapcsolati  viszonyok  szervezésére  gondolni 
sem  akartak. 

És  mi  lön  e  mulasztás  eredménye?  Az,  hogy  az 
általános  szavakban  alkotott  törvények  szebbnél  szebb 

biztosításai  mellett  is  a  legérzékenyebb  sérelmeket 
szenvedte  az  ország  önállósága;  legfontosabb  érdekeink: 
a  hadsereg,  az  országos  jövedelmek,  a  küldiplomatia, 
a  kereskedelem  ügyei  felett  azután  is  folyton  a  német 
tanácsosok,  —  s  mivel  velők  eleink  mind  ezeknek  kö- 
zös elintézése  iránt,  mit  minden  áron  kiküzdeniök  kel- 
lett volna,  szóba  állni  sem  akartak,  majdnem  kizáró- 
lag csak  a  német  tanácsosok  határoztak;  —  jogtala- 
nul, kétségkivül,  de  mivel  mind  ezek  elintézetlenül 
nem  maradhattak,  eleink  pedig  részvételök,  hozzájá- 
rulásuk módjait  kikötni  elmulasztották,  határoztak  tény- 
leg és  —  fájdalom,  mindig  a  mi  kárunkra. 

Mert  az  új  kormányközeg,  az  1723-ban  megalko- 
tott kir.  helytartótanács  is  az  országgyűlés  rendéinek 
megfoghatatlan  könnyelműsége  miatt,  melynél  fogva 
azt  törvény  által  szabályozni  elmulasztották,  oly  gyarló 
szervezetet  nyert,  oly  szűk  körre  szoríttatott,  hogy 
még  a  csak  némileg  fontosabb  szorosan  vett  belügye- 
ket is  csak  a  Bécsből  kiszabott  irányban  intézhette  el, 
s  egy  német  tanácsos  még  saját  keblében  is  folyton 
ellenőrködött  eljárása  felett;  a  közös  érdekű,  épen  leg- 
fontosabb közdolgokra  pedig  semmi  befolyása  sem 
volt.  S  igy  lön  aztán,  hogy  Károly  uralkodásának  vé- 
gén megint  halomra  voltak  gyűlve  a  sérelmek,  me- 
lyeket a  nemzeti  jogok  s  önállóság  ellen  a  német  mi- 
niszterek elkövettek. 

Az  új  szervezés  elégtelenségét,  sőt  káros  voltát 
a  rendek  is  hamar  belátták,  s  az  1741 -ki  országgyű- 
lésen, midőn  Mária  Terézia  megkoronáztatott,  nem- 
csak a  helytartótanács  eltörlése  indítványba  tétetett, 
hanem,  miként  már  évek  előtt  megírtam  Magyarország 
Történelmében1),  „ennél  magasabb  czélok  is  forogtak 
egynémely  hazafi  szeme  előtt.  A  kétszázados  tapasz- 
talatok után  meggyőződtek  valahára,  hogy  bár  meny- 
nyire ügyekeztek  is  elődeik  eddigelé  az  idegen  befo- 
lyástól megóvni  az  ország  kormányát;  mindazáltal  az 
igazgatás  egynémely  ágaiban,  különösen  a  íinancziai  s 
hadi,  kereskedelmi  és  külképviseleti  ügyek  körül,  da- 
czára a  számtalanszor  megújított  törvényes  óvások  s 
tilalmaknak,  a  német  miniszterek  mind  mélyebben 
meggyökereztették  az  idegen,  alkotmányellenes  befo- 
lyást. Látták  azt  is,  hogy  miután  a  királyi  hatalom  a 
kormányzat  ezen  ágaiban,  természetüknél  fogva,  ke- 
vésbbé  korlátolható,  sőt  annak  ezekben  magok  a  tör- 
vények is  széles  hatóságot  engednek,  a  királyt  pedig 
német  miniszterek  környezik,  —  ezek  beavatkozásának 
mind  addig  nem  fognak  hatékonyabb  gátokat  vethetni, 
míg  a  fejedelem  jobbára  e  német  tanácsosok  befo- 
lyása alatt  marad.  Most  tehát  néhányan  a  nemzet 
élén  álló  urak  közöl  —  különösen  gr.  Eszterházy  Jó- 
zsef országbiró,  b.  Gillányi  György,  Berényi  Tamás, 
Eszterházy  Imre  és  Ferencz  grófok  —  azon  gondo- 
latot forgatják  vala  elméjökben,  vájjon  nem  lehetne-e 

i)  V.  köt.  134.  1. 

a  fejedelmet  —  ki  most  különben  sem  viseli  a  csá- 
szári méltóságot  —  arra  birni,  hogy  Magyarországot 
tegye  monarchiája  középpontjává  s  a  többi  örökös 
tartományokat  is  innen  kormányozza,  vagy,  ha  ez  nem 
sikerülhetne,  legalább  néhány  magyar    miniszterrel   is 

környeztesse  magát?" „Ez  volt  czélja  azon 

kivánatnak,  hogy  a  prímás,  nádor,  bán  s  rajtok  kivül 
még  több  magyar  urak  is  vétessenek  fel  a  királyné 
titkosabb,  birodalmi  tanácsába,  miszerint  az  egész  mon- 
archia ügyeiről  bővebb  ismeretet  nyervén,  annak  kor- 
mányára is  alkalmasabbá  váljanak;  —  - —  —  akként 
gondolkodván,  hogy,  ha  már  a  fontosabb  kormány- 
ügyek, a  közös  fejedelem  személyében  összefolyva, 
általa  középpontilag  intéztetnek,  azokra  inkább  Ma- 
gyarországnak, a  monarchia  legnagyobb,  legtekinté- 
lyesebb s  e  fölött  egyedül  alkotmányos  tagjának,  le- 
gyen döntő  befolyása,  mint  az  önkényesen  kormány- 
zott örökös  tartományoknak." 

Ez  első  nyoma  történetünkben  annak,  hogy  eleink 
valahára  belátni  kezdek,  miképen  olyféle  általános 
szavakban  szerkesztett  meddő  törvények  által,  minők- 
kel eddigelé  az  ország  függetlenségét  megóvni  akarták, 
czélt  nem  érnek,  s  a  módokról  is  gondolkodának, 
miként  vethessenek  gátot  a  német  tanácsosok  jogtalan 
avatkozásainak.  Nem  akarom  vizsgálni,  helyes  volt-e 
az  e  czélra  választott  mód;  a  felett  mindazáltal  ké- 
telkedni alig  lehet,  hogy  ekkor,  midőn  a  majdnem 
egész  Európa  által  megtámadott  királyné  csak  a  ma- 
gyar nemzet  hűségében  és  buzgó  gyámolításában  lát- 


—     42     — 

hatá  feltételét  öröksége  megtarthatásának,  a  rendek 
egyértelmű,  erélyes  akarata  ki  is  vívhatta  volna  szá- 
zados bajaink  gyökeres  orvoslatát. 

De  a  józanabb,  élesebben  látó  hazafiak  tanácsait 
most  sem  követte  a  többség,  s  ez  megelégedett  azzal, 
hogy  a  nemesi  kiváltságokat  újabb  törvénynyel  körülbás- 
tyázta; a  helytartótanácsot,  úgy  a  hogy,  újonnan  szer- 
vezte ;  nehogy  a  kir.  kanczellária  utján  csempésztessék 
be  az  idegen  befolyás,  a  miniszterektől  ezt  is  függet- 
lennek decretálta;  s  óhajtását  fejezte  ki,  hogy  ha,  mi 
legkívánatosabb  volna,  a  magyar  hadsereg  ügyeit  az 
örökös  tartományok  hadügyeitől  végkép  elszakasztani 
nem  lehet,  a  fő  hadi  tanács  a  magyar  kanczellária 
tudtával  intézkedjék,  s  e  végett  két  magyar  tanácsos 
üljön  a  fő  hadi  tanácsban;  a  bánya-,  só  és  egyéb  kincs- 
tári ügyekben  csak  a  magyar  kamara  intézkedjék;  a 
vámrendszer  a  méltányos  viszonyosság  szerint  alakít- 
tassák át. 

Látjuk  ezekből,  hogy  a  réginél  némileg  már  he- 
lyesebb irányban  kezdtek  indulni  az  ország  rendéi; 
de  mily  elégtelen  volt  ezen  újabb  intézkedés  is  az  or- 
szág jogainak  megőrzésére  s  az  idegen  avatkozás  meg- 
gátlására,  tanúsága  Mária  Terézia  utóbbi  kormány- 
története. Bár  ö  maga  a  legjobb  akarattal  viseltetett 
az  ország  iránt;  —  s  a  szorosan  vett  belügyekben 
kevesebb  volt  is  alatta  a  sérelem,  mint  elébb;  de  a 
közös  ügyeket  azok  helyes  kezelési  szervezetének  hiá- 
nya miatt  hazánk  nagy  kárára  azontúl  is  kizárólag  a 
német  kormányszékek  és  miniszterek  intézték. 


-    43     - 

Ez  pedig  most,  midőn  az  egész  monarchiára 
nyugalmasabb  idők  álltak  be,  s  a  haladó  kor  igényei 
szerint  nem  csak  nálunk,  de  az  osztrák  tartomá- 
nyokban is  minden ,  régóta  mozdulatlan  pangásban 
létezett  viszonyokat  s  állapotokat  újonnan  kell  vala 
szervezni,  —  a  német  miniszterek  ezen  döntő  befo- 
lyása hazánk  ügyeire  sokkal  károsabb  és  veszélyesebb 
volt  mint  eddigelé;  mert  a  reánk  nézve  sérelmes  új 
intézményeket  meggyökereztetvén,  annyira  összefonták 
a  monarchia  életérdekeivel  s  Összes  közigazgatásának 
alapszabályaival,  hogy  bajaink  mintegy  megörökültek, 
s  a  kibontakozást  azokból  egy  század  múlva  is  alig 
lehetett  remélni,  s  mint  korunk  szomorú  tapasztalá- 
sából tudjuk,  ekkor  is  csak  hosszú,  irtózatos  szenve- 
dések árán. 

A  számos  példák  közöl,  melyeket  közigazgatá- 
sunk valamennyi  ágaiból  felhozhatnék,  rövidség  oká- 
ért, csak  egyet,  anyagi  érdekeinket  akarom  megem- 
líteni. 

Károly  kormánya  alatt  a  monarchia  összes  köz- 
jövedelmei csak  mintegy  i5 — 16  millió  frtot  tettek. 
Utóda  alatt  azonban,  a  nemzeteknek  a  haladó  korban 
általában  több  oldalúvá  fejlett  közélete,  a  szüksége- 
sekké vált  közigazgatási,  védelmi,  művelődési,  közle- 
kedési stb.  eszközök  előállítása,  immár  sokkal  teteme- 
sebb költségeket  vett  igénybe.  Mivel  Magyarországon 
a  nemesség  adót  fizetni  nem  akart,  annak  mindössze 
is  7 — 8  milliónyi  elszegényedett  s  úri  adózással  is  ter- 
helt köznépe  pedig  többet  nem  fizethetett,  e  megsza- 

porodott  költségeket  egyedül  az  osztrák  örökös  tarto- 
mányokból kellett  kiállítani.  Az  adót  tehát  azokban 
tetemesen  nevelték;  mi  végre  új  adórendszer  alkotta- 
tott. Hogy  a  felemelt  adókat  e  tartományok  megbír- 
hassák, az  ipart,  kereskedelmet  élénkíteni,  a  vámokat 
újonnan  szabályozni  kellett. 

Mind  ez  valóban  meg  is  történt.  És,  hogy  csak 
egyet  említsek,  a  vámok  s  egyéb  kereskedelmi  viszo- 
nyok akként  szabályoztattak,  hogy  ami  gyarapodást 
az  emelkedő  ipar  és  kereskedelem  a  monarchiának 
csak  nyújthat,  mind  az  kizárólag  csak  az  osztrák  tar- 
tományok javára  történjék ;  oda  folyjon  minden  pénz, 
ott  halmoztassék  fel  a  gazdagság. 

Az  osztrák  tartományok  ezen  gazdagításának  s 
Magyarország  elszegényítésének  rendszerét  teljesen 
életbe  léptetni  nagyon  megkönnyíté  ama  két  körül- 
mény, hogy  először  is  Magyarországot  —  az  egy  tö- 
rök tartományok  kivételével ,  honnan  pedig  reánk 
semmi  haszon  sem  nézhetett,  —  minden  oldalról  osz- 
trák tartományok  környezték  s  csak  ezeken  keresztül 
haladva  juthattunk  közlekedésbe  a  míveltebb  világgal; 
és  másodszor,  hogy  a  monarchia  két  fele  közt  is  vám- 
vonal létezett. 

A  német  tanácsosok  e  két  körülményt  mesterileg 
kizsákmányolták  arra,  hogy  nem  csak  a  külföldi  ipar- 
czikkekkel,  a  keleti  árukkal  stb.,  hanem  a  magyar  ter- 
mesztményekkel  űzött  kereskedést  is  kizárólag  az  osz- 
trák alattvalók  kezeibe  játszák,  minden  magyar  ter- 
méket, melytől  a  nemesség  adót   itthon    nem   fizetett, 

a  magyar  határoknál  súlyos  adóval  terheljenek,  s  hogy 
az  örökös  tartományoknak  örökös  adózói  legyünk,  ná- 
lunk minden  ipar  és  kereskedelem  elfojtva  pangjon,  s 
így  minden  szükségeinket  csak  az  osztrákoktól  vásá- 
rolva elégíthessük  ki.  Ebből  természetesen  az  követ- 
kezett, hogy  termesztményeinket ,  ha  eladni  akartuk, 
csak  osztráknak,  s  mivel  ez  piaczainknak  urává  lett, 
csak  felette  csekély  áron  adhattuk  el;  minden  ipar- 
czikket  pedig,  melyre  szükségünk  volt,  csak  osztráktól, 
felette  drágán  kellett  vásárolnunk,  mert  belföldi  ipa- 
runkat az  osztrák  vám  s  kereskedelmi  rendszer  lábra 
kapni  nem  engedte. 

Magyarország  ekként,  melynek  rendéi  mégis  hazá- 
jok  függetlenségére  mindenha  oly  nagy  súlyt  fektettek, 
hogy  azt  számtalan  törvényben  kikiáltották,  s  érette 
századokig  készek  voltak  fegyverben  állni,  javaikat, 
életöket  feláldozni, —  összes  anyagi  érdekeire  nézve  nem 
csak  tartományává,  de,  miként  II.  József,  Mária  Te- 
rézia utóda,  önmaga  kimondá,  valóságos  gyarmatává 
lön  Ausztriának!  Nem  halva  születtek-e  tehát,  miként 
szegedi  levelemben  mondám,  ama  törvények,  melyek 
az  ország  függetlenségét,  önálló  kormányzatát  annyi- 
szor, oly  szépen  hangzó,  de  mindig  csak  átalános 
szavakban  hirdették ,  de  a  kapcsolatnak ,  melyben 
Ausztriával  a  fejedelem  azonsága  s  ebből  folyó  több- 
féle közös  ügyek  miatt  léteztünk,  megfelelő  intézmé- 
nyeket alkotni,  e  közös  ügyek  igazgatásának  módozata 
felett  Ausztriával  megalkudni,  s  a  bennünket  azokban 

megillető  befolyást  részünkre  egy  czélszerü  szervezke- 
dés és  szerződés  által  biztosítani  elmulasztották? 

Mit  használt  az  örökös  sérelmi  panasz?  Mit  ér- 
tek a  függetlenséget  biztosító  annyiszor  megújított  tör- 
vények ily  szerződés  nélkül?  A  királyok,  mivel  már 
bevett  szokás  volt,  s  a  nélkül  a  koronát  nem  tétet- 
hették fejökre,  mindannyian  megesküdtek  azok  meg- 
tartására, német  minisztereik  nem  akadályozták  azok- 
nak annyiszor  mennyiszer  megújítását ;  de  a  szőnyegre 
került  ügyekben,  volt  légyen  az  bár  Magyarországot 
is  közösen  érdeklő  dolog,  ama  törvényeket,  melyek 
eljárásuk  módját  semmi  részletes  szabályival  nem  ha- 
tározták meg,  figyelembe  sem  véve,  intézkedtek  belá- 
tásuk szerint  ugy,  mint  azt  az  összes  monarchia  ál- 
lamérdekében jónak  látták.  S  fájdalom,  a  monarchia 
érdekét,  romlásunkra,  abban  képzelték  feküdni,  hogy 
hazánkat  mennél  nagyobb  mértékben  meg  kell  fosz- 
taniuk törvényes  függetlenségétől. 

S  ne  mondja  senki:  de  hiszen  ez  megszegése 
volt  az  annyi  királyok  esküjével  is  biztosított  törvé- 
nyeknek! Igaz,  tagadhatatlanul  igaz!  És  nem  is  lehet 
eleinket  jogosan  kárhoztatni  azért,  hogy  midőn  sérel- 
meiket többé  nem  tűrhették,  s  békés  orvoslást  nem 
nyerhettek,  fegyverre  keltek  azoknak  orvoslása  végett; 
s  nem  juthat  senkinek  eszébe,  kevésbe  venni  azon 
nemzeti  vért,  mely  e  felkelésekben  a  legszentebb  nem- 
zeti jogokért  folyt,  vagy  megtagadni  őseink  e  dicső 
szabadságszeretetének  emlékezetétől  a  csodálást,  a 
kegyeletet:  —  de  minden  kegyelet   mellett  is  szigorú 

megrovást  érdemelnek,  hogy  nem  akarták  megragadni 
az  egyetlen  czélravezetö  módot,  mely  a  szent  czélért 
folyt  nemzeti  vért  gyümölcsözővé,  s  ama  felkelések- 
nek minduntalan  ismétlését  szükségtelenné  tegye ;  hogy 
daczára  nemes  vérök  annyiszori  hullásának,  eljárásuk 
által  az  országot  mind  nagyobb  erőtlenségbe  sülyedni 
engedték,  s  unokáik  jövőjét  ez  által  mind  inkább  com- 
promittálták,  számokra  mind  súlyosabb  bonyodalma- 
kat engedtek,  ha  nem  szándékosan  is,  fejledezni. 


II.  József  halála  után,  ki,  mint  tudjuk,  nem  csak 
törvényes  függetlenségünket  sértette  meg,  hanem  egész 
alkotmányosságunkat  eltörlötte,  sőt  idegen  nyelvet  is 
erőszakolt  reánk,  megint  jó  alkalma  nyílt  a  nemzetnek, 
gyökeresen  megorvosolnia  százados  bajait,  örökre  mel- 
lőzni a  nem  jogosult  idegen  avatkozást.  Lázongó  moz- 
galom terjedt  el  a  hazában,  s  az  új  trónörökös,  ki 
elébbi  országában,  Toscanában,  sok  jóakaratnak  és 
bölcseségnek  adta  jeleit  kormányában,  hajlandónak  is 
mutatta  magát  teljesíteni  a  nemzet  akaratát. 

A  közvélemény  azt  kivánta,  hogy  mielőtt  magát 
megkoronáztatná,  időt  engedjen  a  nemzetnek  orszá- 
gosan tanácskozni  közügyei  felett.  Ö  teljesítette  a  köz- 
kívánatot, az  országgyűlést  Budára  hívta  egybe,  s  a 
rendeket  ott  majdnem  fél  évig  magok  közt  hagyá  ta- 
nácskozniuk. Ezek,  hogy  hazafiúi  kötelességében  kö- 
zölök senki  meg  ne  tántoríttathassák ,   mindenek  előtt 

esküvel  kötelezek  egymást,  hogy  a  gyűlés  folytában 
az  udvartól  semmi  hivatalt,  kitüntetést  el  nem  fogad- 
nak. A  lelkesedés  nagy  és  közönséges  volt  a  haza  ja- 
vának eszközlésére.  A  tanácskozások  a  koronázási 
hitlevél  feletti  vitatkozással  kezdettek  meg.  A  közvé- 
lemény oda  volt  irányozva,  hogy  a  királyi  hatalom 
korlátoltassék,  a  nemzeti  függetlenség  és  alkotmányos- 
ság egész  terjedelmében  helyreállíttassék;  s  mivel  so- 
kan, egész  vármegyék  vitatták,  hogy  a  pragmatica 
sanctióban  meghatározott  trónöröködés  folyama  Jó- 
zsef törvénytelen  kormánya  miatt  megszakadt,  a  fe- 
jedelemmel új  szerződés  köttessék,  s  e  végett  új  ko- 
ronázati  hitlevél  és,  miként  1608-ban  történt,  koroná- 
zat előtti  törvényczikkelyek  alkottassanak. 

Az  új  koronázati  hitlevélben  a  régit  a  következő 
lényegesebb  pontokkal  kívánták  bővíttetni:  ismerje  el 
a  király,  hogy  a  törvény  alkotási,  értelmezési  s  eltör- 
lési  jogot  a  nemzet  közösen  bírja  a  megkoronázott 
királyival;  s  ennél  fogva  biztosítsa  a  nemzetet,  hogy 
udvari  parancsok  s  rendelvények  által  sem  ö  sem 
utódai  nem  fognak  kormányozni,  s  a  végrehajtó  ha- 
talmat is  a  törvények  értelmében  gyakorlandják;  a 
király  biztosítsa  az  országot,  hogy  a  béke-  s  hadjogról 
szóló  törvényeket  megtartandja,  s  különösen  a  török- 
höz magyart  is  mindig  küldend  követül  a  béke  meg- 
kötésére; ismerje  el,  hogy  Erdélyt  és  Galicziát  a  ma- 
gyar korona  joga  szerint  bírja  s  Erdélyt  saját  tör- 
vényei szerint  kormányozandja;  a  koronaörökös- 
nek, ki  az  ország  jogait  hitlevél  által  nem  biztosítja  s 

a  törvényes  esküt  le  nem  teszi,  a  királyi  hatalom  gya- 
korlatára sincs  joga;  az  új  király,  előde  halála  után, 
három  hónap  alatt  köteles  egybehívni  az  országgyű- 
lést, mit  ha  elmulasztana,  hat  hónap  eltelte  után  az 
ország  rendéinek  jogukban  áll,  meghivás  nélkül  is 
egybegyülniök.  Végül  belé  tették  azt  is  hogy,  ha  a  ki- 
rály a  törvényeket  rendeletei  által  megsértené,  az  or- 
szág rendéi  ezeknek  engedelmeskedni  nem  kötelesek. 
Leopold,  nehogy  a  trónöröködési  folyam  meg- 
szakadtát elismerni  látszassék,  határozottan  kijelentette, 
hogy  a  pragmatica  sanctió  elfogadásakor  megállapított 
hitlevélen  kivül  mást  el  nem  fogad;  az  1723-ban  kö- 
tött szerződés  szerint  azonban  a  törvényeket  megtar- 
tani akarja ;  kész  ennél  fogva  mind  a  sérelmeket  or- 
vosolni, mind  az  új  törvényjavaslatokat  koronáztatása 
után  szentesíteni.  Egynémire  eleve  is  megegyezését 
adja,  különösen  hogy  az  országgyűlés  időnkénti  meg- 
tartásáról, a  kormányszékek  törvényes  hatóságá- 
ról, az  ország  fő  hivatalviselőinek  jogairól,  az  orszá- 
got illető  békességek  kötésére  küldendő  követekről  stb. 
törvény  alkottassék.  Hasonlókép  megegyezik  abban  is, 
hogy  a  külön  czikkelyekben  felterjesztett  tárgyak  iránt, 
minők:  a  só  árának,  a  vámok  és  bányák  ügyé- 
nek mindig  országgyűlésen,  a  rendek  hozzájárultával 
való  szabályozása,  az  ifjúság  nevelési  rendszerének,  a 
magyar  nyelv  használatának,  egy  országos  pénztár 
alapításának,  a  magyar  ezredekhez  magyar  tisztek  al- 
kalmazásának stb.  kérdései  iránt  törvények  alkottas- 
sanak. 

Horváth  M.,  KosMith  Lev.  -t 

íme,  a  fejedelem,  ki  bölcseségében  belátta,  hogy 
a  folytonos  izgatottság,  melyben  elődeinek  törvény- 
sértő kormánya  tartá  az  országot,  s  az  igazságtalan- 
ság, melylyel  ennek  szellemi  és  anyagi  érdekei  oly 
súlyosan  sértettek,  s  az  osztrák  tartományok  érdekei- 
nek feláldoztattak,  egész  monarchiája  erejét  megbé- 
nítja, fejlődését  gátolja,  —  maga  ment  az  ország  rendéi 
elébe,  maga  indítványozta  a  közös  ügyek  egynéme- 
lyikének  czélszerübb  szervezését.  E  bölcseség  s  mél- 
tányosság kezességül  szolgálhatott,  hogy  Leopold  min- 
den egyebekben  is  hajlandó  leend  egy  új,  a  monarchia 
mind  a  két  felét  kielégítő,  méltányos  szervezés  meg- 
alkotására. 

Erre  nézve  most  a  rendekben  sem  hiányzott  va- 
lahára némi  jóakarat ;  de  egy  nagy  hibát  követtek  el 
most  is,  mely  a  remények  teljesedését  megint  félszá- 
zadra meggátolta. 

Mi  történt  tehát  e  tekintetben  a  Pozsonyba  át- 
tett országgyűlés  további  folyamában? 

Ama  tanácskozások,  melyek  Budán  a  nemzeti 
függetlenség  és  alkotmány  helyreállítása  és  biztosítása 
felett  folytak,  nem  maradtak  minden  gyümölcs  nélkül. 
A  közügyek  részletei  tekintetében  tisztuló  eszmék  vilá- 
gánál kezdek  látni  a  rendek,  hogy  a  nemzeti  függetlensé- 
get a  régiekhez  hasonló  átalános  szavakban  szerkesz- 
tett törvények  az  idegen  avatkozástól  meg  nem  óv- 
hatják. Egy  részletes  szervezésről  kezdenek  tehát  va- 
lahára gondolkodni,  melyben  az  Ausztriával  létező 
kapcsolat  igényei  is  számitásba  vétessenek.  Az  öröklött 

téves  fogalmakból  s  balitéletekböl  nem  bírtak  ugyan 
még  egészen  kibontakozni;  annyit  azonban  már  tisz- 
tán láttak,  hogy  az  ország  közigazgatása  régi,  elavult, 
felette  hiányos  alakjában,  a  nemzet  hátramaradása  s 
magának  az  alkotmánynak  s  függetlenségnek  vesze- 
delme nélkül,  tovább  fenn  nem  állhat,  s  újítani,  gyö- 
keresen átalakítani  kell,  hogy  a  minden  tekintetben 
pangó  állam  haladásnak  indíttassák,  s  a  múltkoriak- 
hoz hasonló   sérelmektől,    elnyomatástól    megóvassék. 

Lehetetlen  volt  azonban  nem  érezniök,  hogy  ennyi 
s  ilyféle,  mélyebben  ható  átalakításokra  több  szellemi 
s  anyagi  előkészület,  több  előmunkálat  s  idő  szüksé- 
ges, mintsem  hogy  azokat  már  ezen  országgyűlésen, 
mely,  rendezetlensége  miatt  szinte  átalakítandó,  jó  sü- 
ker  reményével  megkezdhessék.  E  reformok  kidolgo- 
zására tehát  külön  kilencz  választmányt  neveztek  ki 
keblökböl,  melyeknek  kötelességökké  tették  a  munká- 
nak mindjárt  az  országgyűlés  után  megkezdését  és  a 
jövő  törvényhozás  elejébe  terjesztését.  Addig  pedig 
némely  halaszthatlanabb  tárgyak  elintézése  mellett  csak 
egy  általános  elv  kimondása  által  akarták  biztosítani 
az  ország  függetlenségét  s  kormányzati  önállóságát,  mi 
aztán  a  király  által  is  következő  törvényben  szentesíttetett: 

Megismeri  és  vallja  ö  felsége,  hogy  Magyarország 
a  pragmatica  sanctio  megalapítása  mellett  is  „kapcsolt 
részeivel  együtt  szabad  és  az  egész  törvényes  kor- 
mányformájára nézve,  —  ide  értve  annak  minden 
kormányszékét  —  független  ország,  mely  semmi  más 
országtól  vagy  néptől  nem  függő,  hanem  tulajdon  ön- 

állásával  s  alkotmányával  biró ,  és  ennél  fogva  tör- 
vényesen megkoronázott  királya  —  tehát  ö  felsége  s 
utódai,  Magyarország  királyai,  által  is,  saját  törvényei 
és  szokásai  szerint,  nem  pedig  más  tartományok  mód- 
jára kormányzandó  s  igazgatandó." 

Következnek  ezután  némely  nemzeti  jogok  részle- 
tes biztosításai,  különösen :  hogy  a  törvényeket  alkotó, 
értelmező  vagy  eltörlö  hatalmat  a  király  csak  az  or- 
szággyűléssel együtt  gyakorolhatja,  s  ezért  udvari  pa- 
rancsok, pátensek  által  nem  fog  igazgatni,  a  végre- 
hajtó hatalmat  csak  a  törvények  értelmében  kezelheti; 
hogy  az  országgyűlés  legalább  minden  harmad  évben 
egybehívandó;  hogy  Magyarország  közügyeit  csak 
magyarok  által  s  azok  tanácsával  láthatja  el  a  király, 
s  ennél  fogva  a  helytartótanács,  mint  legfőbb  kor- 
mányszék, minden  más  kormányszéktől  független,  s 
közvetlen  a  királynak  van  alárendelve,  s  azon  egész 
hatósággal  bir,  mely  a  törvények  foganatba  vételére 
szükséges;  hogy  a  király,  midőn  bármi  nemű  sege- 
delmet kivan  magának  nyújtatni  az  országtól,  légyen 
az  pénz-  vagy  termék-,  vagy  véradó,  azaz  újonczok  a 
hadseregbe,  azt  önkénye  szerint  nem  róhatja  az  országra, 
hanem,  valamint  a  rendes  hadi  adót  is,  mindenkor 
csak  az  országgyűléstől  szabad  kérnie  s  megszavaztatnia. 

Mind  ez  kétségkivül  igen  helyes,  s  a  II.  József 
alkotmányfelforgató  kormánya  által  megsértett  nemzeti 
jogok  helyreállítására  szükséges  törvény  volt.  De  van 
bennök  mégis  egy  nagy  hiány,  mely  aztán  valamennyi- 
nek meggátolta  teljes  érvényre  s   életre  jutását.     S  e 

hiány  abban  feküdt,  hogy,  bár  a  kiküldött  országos 
bizottmányok  által  az  összes  közügyek  igazgatásának 
reformjára  terveket  kívántak  készíttetni,  előleg  a  közös 
fejedelem  s  az  osztrák  örökös  tartományok  kormá- 
nyának egyetértésével  pontosan  meg  nem  állapították, 
melyek  légyenek  azon,  részint  a  pragmatica  sanctió- 
ból,  részint  a  közös  érdekekből  folyó  ügyek,  melye- 
ket sem  Magyarország,  sem  az  örökös  tartományok 
kormánya,  a  másik  fél  sérelme  nélkül  egymagára  el 
nem  intézhet,  melyeket  tehát  csak  kölcsönös  egyetér- 
téssel, a  monarchia  mind  a  két  részéről  kiküldendö 
bizottmányok  szervezhetnek  méltányosan  és  érvénye- 
sen. Mulasztást  követtek  el  a  rendek,  hogy  a  mon- 
archia egészen  új  organisatiójára  hajlandónak  látszó 
fejedelmet  reá  nem  vették,  hogy  az  osztrák  örökös 
tartományok  részéről  is  intézkedjék  egy  oly  bizott- 
mány kiküldésére,  mely  a  magyar  bizottmánynyal  ta- 
lálkozva, a  megállapított  közös  érdekű,  s  külön  nem 
szabályozható  ügyek  jövendő  szervezetének  s  kezelé- 
sének tervét  —  mely  aztán  a  jövő  országgyűlésnek 
egy  megfelelő  törvény  alkotása  végett,  szinte  elejébe 
terjesztendő  légyen  —  kidolgozza,  nehogy  e  közös 
ügyek,  Magyarország  függetlenségi  jogainak  csorbítá- 
sára, a  nemzet  felszámíthatlan  kárára,  ezentúl  is  a 
német  miniszterek  s  kormányszékek  egyoldalúlag  döntő 
befolyása  alatt  maradjanak.  Mert  hiszen,  valamint  ma- 
gok sajnosán  érezték  az  innen  eredt  országos  sérel- 
meket, ugy  azt  sem  kívánhatták  méltányosan,  hogy 
ezentúl    meg    az    osztrák    érdekek    szenvedjenek    sé- 

relmet.  Mi  több,  nem  is  remélhették,  hogy  bármi 
czélszerü  terveket  fognak  is  kidolgozni  a  magyar 
bizottmányok,  például  a  hadsereg,  a  külföld  határ- 
szélein létező  vámok,  a  közös  fejedelemnek  a  kül- 
hatalmaknál  való  képviseltetése,  a  békekötések  s  más 
szerződések  tekintetében,  --  azok  az  osztrák  kormány 
hozzájárulása  nélkül  valaha  érvényre  jussanak.  E  kö- 
zös ügyek  meghatározása  s  kezelési  módjok  szerve- 
zése nélkül  hiányosnak  kellett  tehát  maradni  az  or- 
szágos bizottmányok  munkálatainak  az  ország  ezen 
legfontosabb  életkérdései,  hiányosnak  számos  szorosan 
vett  belügy  tekintetében  is,  -  -  minek  aztán  okvetlenül 
megint  Magyarország  vallotta  csak  kárát. 


És  hogy  a  közös  ügyek  meghatározásának  és  vi- 
lágos megemlítésének  elmulasztása  valóban  káros  lett 
hazánkra,  a  bekövetkezett  félszázad  történelme  eléggé 
tanúsítja.  Az  országos  reformmunkálatok  elkészültek 
ugyan,  de  országgyűlési  tárgyalás  alá  egészen  1 825-ig 
nem  vétettek,  részint  mivel  a  kitört  franczia  háború 
arra  időt  s  kellő  nyugalmat  nem  engedett,  részint  mi- 
vel a  korán  elhunyt  Leopold  absolutismusra  hajló  s 
gyanakodó  jellemű  utóda  félt  oly  szervezkedéstől, 
mely  az  alkotmányosságot  azon  ügyekre  nézve  is 
megszilárdítandó  vala,  melyeket  ö  elődei  példája  sze- 
rint kénye  szerint  intézhetett ;  s  félt  annál  inkább,  mert 
miután  a  közös  ügyek  tisztán  meghatározva  még  nem 
voltak,  attól  tartott,  hogy  az  e  feletti  vitatkozások,   a 

háború  viszontagságai  miatt  gyakran  igen  megsúlyo- 
sodott  helyzetében  veszélyes  térre  is  ragadhatnák  a 
függetlenségére,  és  méltán,  oly  féltékeny  nemzetet. 

S  igy  lön  aztán,  hogy  daczára  az  1790-ki  fentebb 
idézett  oly  büszke  hangú  10-dik  törvényczikkelynek, 
az  ország  kormányzata  mindenre  nézve  a  régi  kerék- 
vágásban maradt,  sőt  több  tekintetben  még  sérelme- 
sebbé vált,  mint  volt  azelőtt;  mert  Ferencz  nemcsak 
a  közös  ügyeket  egészen  önkénye  szerint  intéztette 
német  miniszterei  által,  hanem  mind  több  szorosan 
vett  belügyre  is  kiterjesztette  absolutismusát.  Említ- 
sem-e, például,  a  hadi  adónak  és  a  só  árának  önkényes 
felemelését,  az  újonczok  udvari  parancsok  által  szedeté- 
sét,  a  pénz  értékének  többszöri  leszállítását  stb.  ?  És 
midőn  a  vármegyék  e  súlyos  sérelmek  ellen  a  király- 
hoz felirni,  az  országgyűlések  óvásukat  kifejezni  bá- 
torkodtak, nem  azt  nyerték-e  válaszúi,  hogy  ezen  ügy 
nem  tartozik  a  nemzet  elhatározása  alá,  ebben  ö  fel- 
sége királyi  hatalomteljességgel  rendelkezik;  nem  kel- 
lett-e több  ízben  még  kemény  dorgáló  szavakat  is 
hallaniok  a  legszentebb  nemzeti  jogok  bátor  védőinek? 
Vagy  hallaniok  oly  mentségeket,  hogy  az  önkényes 
rendeletet  az  összes  monarchia  érdeke  kívánta? 

Való,  hogy  a  szabadságot,  függetlenséget  s  alkot- 
mányos jogokat  a  legszabadelvübb  és  legczélszerübb 
intézmények  sem  képesek  megóvni  minden  körülmé- 
nyek közt.  De  való  az  is,  hogy  a  közügyek  részletes 
szervezete  s  azok  természetének  megfelelő  alkotmányos 
intézmények  megnehezítik  a  fejedelmi  önkény   túlcsa- 

pasait,  emelik'  a  nemzet  önérzetét,  szilárdítják  erkölcsi 
erejét  s  ösztönül  szolgálnak  neki,  hogy  az  intézmények 
elégtelensége  esetében  a  vis  inertiae  passiv  ellentállá- 
sát fejtse  ki  az  önkény  ellenében. 

Tette  ugyan  ezt  nemzetünk  is  1 823-ban,  s  hála 
és  dicsőség  a  nemzeti  jogok  elszánt  bajnokai  emléké- 
nek! De  e  passiv  ellentállás  is  csak  a  szorosan  vett 
belügyekre  nézve  volt  képes  némileg  helyreállítani  az 
alkotmányosságot;  a  közös  kül-,  hadi  s  kereskedelmi 
ügyek  azontúl  is  elvonva  maradtak  a  nemzet  befo- 
lyása alól ;  sőt  a  mind  nagyobb  s  az  egész  monar- 
chiára kiterjedő  financziai  bonyodalmakból  kifejlett 
viszonyok  hatalmánál  fogva,  nem  ugyan  jogilag,  de 
tényleg  egygyel,  a  státusadósságokkal  meg  is  szapo- 
rodtak. S  mind  ez  csak  azért  történhetett,  mivel  eleink 
a  nemzeti  függetlenség  téves  fogalmából  eredt  balité- 
leteiknél  s  büszkeségöknél  fogva  a  közös  ügyeket 
nyíltan  bevallani  s  pontosan  meghatározni  elmulasz- 
tották ! 


Ennek  következése  volt  egyenesen  az  1848-diki 
bonyodalom  s  mind  azon  veszély  és  szenvedés,  mi 
nemzetünket  azóta  elborította. 

A  körülmények  kedvező  csoportosulása  s  az  azokból 
kifejlett  szükségesség  valahára  parancsolólag  követelték 
a  végleges  kiegyezkedést  és  szervezkedést  Ausztriával.  A 
közös  fejedelem  ott  elébb  absolut  hatalommal  uralko- 
dott ;  s  egyik  fő  oka  csakugyan  ebben  feküdt  annak,  hogy 

közös  ügyeink  iránt  tisztába  nem  jöhettünk,  sőt  egye- 
bekben is  annyi  sérelmet  szenvedtünk.  A  forradalom 
Ausztriának  is  alkotmányt  adott,  minek  következtében 
múlhatatlanná  lett  a  közös  ügyek  feletti  kiegyezkedés. 
Elébb  a  közös  ügyek  reánk  nézve  sérelmes  kezelését 
az  udvar  részéről,  ugy  ahogy,  avval  lehetett  menteni, 
hogy  a  közös  fejedelem  azokat  Ausztria  részéről,  mint 
ennek  császára  absolut  hatalommal ,  Magyarország 
részéről  pedig  királyi  hatalmánál  fogva  intézi,  mely- 
nek gyakorlatában  neki  nagy  szélességet  engednek  a 
törvények.  Most,  1848-ban,  midőn  Ausztriában  is  fe- 
lelős miniszteri  kormány  állott  fel,  s  a  közös  ügyeket 
sem  a  magyar,  sem  az  osztrák  minisztérium  egymaga 
nem  kezelhette  többé,  múlhatatlanná  lett  a  leszámo- 
lás. Szigorú  pontossággal  meg  kellett  határozni,  mik 
azon  közös  ügyek,  melyekben  egyik  minisztérium  vagy 
törvényhozás  a  másiknak  egyenjogú  befolyása  s  meg- 
egyezte nélkül  nem  rendelkezhetik.  Pontosan  meg  kel- 
lett továbbá  határozni  azon  módozatot  is,  mely  szerint 
e  közös  ügyekre  a  két  fél  ezentúl  egyenlően  gyako- 
rolhassa a  maga  befolyását. 

Fájdalom,  a  monarchia  két  egyenjogú  fele  nem 
sietett  eléggé  egymással  szoros  szövetséget  kötni  s 
testvériesen  intézni  el  a  mindkettejöket  egyaránt  ér- 
deklő közös  ügyeket.  E  mulasztást  nem  késett  a  maga 
előnyére  kizsákmányolni  az  eddigi  korlátlan  hatalmá- 
nak gyakorlatában  megszorított  udvar  s  annak  meg- 
bukott bureaukratiája.  A  kettő  együtt  egy  ármá- 
nyos   reactiót    támasztott,    hogy   a    monarchia    mind 

a  két  részében  megbuktassa  a  fiatal  szabadságot  és 
parlamentáris  kormányt. 

Mind  ennek  elbeszélésébe  itt  nem  lehet  beleeresz- 
kednem. Megírtam  azt  részletesen  és  részrehajlatlanúl 
függetlenségi  harczunk  történelmében.  Egynémit  azon- 
ban mai  állapotaink  felderítése  végett  mégis  meg  kell 
említenem. 

A  reactió  első  fogása  ügyeink  bebonyolítására 
abból  állott,  hogy  épen  a  legkényesebb  kérdést,  a 
státusadósságok  kérdését  lökte  legelőbb  a  szőnyegre, 
követelvén,  hogy  ezen  adósságokból  Magyarország 
200  milliót,  s  ennek  kamatai  fejében,  évenkinti  10 
milliót  vállaljon  magára.  Ha  a  közös  ügyek  valami- 
kor előbb,  például  1790-ben,  meghatároztatnak  vala, 
akkor  senkinek  sem  juthatott  volna  csak  eszébe  is, 
tőlünk  azt  követelni,  hogy  részt  vegyünk  azon,  kü- 
lönben is  csekély  státusadósságokban,  melyek  meg- 
egyeztünk nélkül  tétettek  s  valamint  jobbára  az  osz- 
trák tartományok  javára,  ugy  csakis  azoknak  rovására. 
S  hogy  most  abban  a  mi  részvétünk  is  követeltetett, 
csak  azon  mulasztásnak  volt  eredménye,  hogy  a  kö- 
zös ügyek  már  elébb  nem  határoztattak  meg. 

Mi  már  e  kérdést  tüzetesen  illeti:  való,  hogy 
azon,  már  tetemes  státusadósságok  is  megegyeztünk 
nélkül  tétettek,  melyek  1848-ban  léteztek.  Jogilag  tehát 
ezek  most  is  szintúgy  nem  illethettek  bennünket,  mint 
előbb  nem.  Most  azonban  már  nem  csak  a  jogosság, 
hanem  a  méltányosság  szempontja  is  a  játékba  ve- 
gyült. Igaz,  hogy  Magyarországra   e   tetemesen   meg- 

szaporodott  státusadósságokból  sem  fordíttatott  semmi ; 
de  először  is  azokat  egészen  az  osztrák  tartományok 
vállain  hagyni  annyi  volt  volna,  mint  őket  tönkre 
tenni,  kik  pedig  szinte  nem  kérdeztettek  meg,  midőn 
a  kormány  ezen  adósságokat  csinálta.  De,  másodszor, 
saját  érdekünk  is  követelte  már,  hogy  őket  e  teher 
hordásában  méltányosan  segélyezzük;  mert  jelenleg 
már  nem  egyedül  a  közös  fejedelemmel,  hanem  ma- 
gokkal a  népekkel  volt  dolgunk,  melyeknek  fenmara- 
dása  s  jóléte  egyátaljában  nem  volt  közönyös  reánk 
nézve,  mivel  az  ö  anyagi  s  alkotmányos  bukásuk,  a 
mi  bukásunkat  is  múlhatatlanul  maga  után  vala  vo^ 
nandó.  Ezen,  aránylag  csekély,  összeggel,  továbbá 
örökre  lekötelezhettük  volna  magunknak  akkoron  ezen 
szövetségeseinket,  kikkel  együtt  ugyanazon  fejedelmet 
uraljuk;  méltányosságunk,  barátságos  kiegyezésünk 
kölcsönösen  biztosította  volna  mind  kettőnk  átalaku- 
lásának sikerültét,  egymásnak  támaszul  szolgálhatván 
a  közös  ellenség,  a  mind  kettőnk  ellen  agyarkodó 
reactió  ellen;  holott  részvételünk  megtagadása  a  stá- 
tusadósságokban szükségkép  ellenségünkké  tette  e  né- 
peket, s  az  ellenünk  felszított  reactióval  kényszeríté 
őket,  ha  bár  saját  veszedelmökre  is,  szövetkezni  össze. 
Nem  követelte-e  tehát  a  státusbölcseség ,  hogy 
mi  velők,  nemzet  a  nemzettel,  a  paritás,  egyenjogú- 
ság alapján  megalkudjunk,  s  ha  bár  áldozattal  is,  biz- 
tosítsuk magunknak  azon  véghetetlen  nagy  érdekeket, 
melyek  különben  veszélyben  forogtak.  Kétszáz  millió- 
nyi státusadósság  elfogadása,  ezek  évenkénti  10  millió 

kamatainak  fizetése  által,  mit  tudtunk,  megegyeztünk 
nélkül  ugyan,  de  tényleg  addig  is  fizetett  közjövedel- 
meiböl  a  magyar  állam,  örökre  biztosíthattuk  volna 
függetlenségünket  egész  terjedelmében,  a  teljes  önkor- 
mányzatot a  bel-,  az  egyenlő  befolyást  a  közös  ügyek 
igazgatásában  ;  megóvhattuk  volna  magunkat  egy  kü- 
lönben elkerülhetetlen  súlyos,  felette  kétes  kimenetű, 
de  a  legjobb  esetben  is  a  200  milliónál  sokkal  na- 
gyobb áldozatokba  kerülő  háborútól;  meg  azon  irtó- 
zatos bukástól,  melylyel  e  háború  végződött  s  mind 
azon  kimondhatatlan  szenvedésektől,  melyek  majdnem 
egy  egész  nemzedéken  át  a  földig  sújtották  hazánkat. 
Akkor  200  millión  mind  ezt  megválthattuk  volna;  s 
most  annyi  áldozat  és  szenvedés  után  600  milliót 
vagyunk  kénytelenek  adni  függetlenségünk,  alkotmá- 
nyos életünk  helyreállításáért. 

Azt  mondám,  hogy  akkor  e  200  milliónyi  adós- 
ság elfogadásával  mindigre  biztosíthattuk  volna  füg- 
getlenségünket s  átalakított  alkotmányosságunkat ;  a 
többi  közös  ügyet  nem  említem,  mert  a  státusadósság 
elvállalása  volt  a  föfeltétel  arra,  hogy  ezek  is  igazsá- 
gosan szerveztessenek.  A  státusadósságokra  a  200 
milliót  megajánlva,  meggátoltuk  volna  a  reactiót  a 
térnyerésben,  hol  aztán  oly  ármányosan  működött; 
s  ha  még  e  térről  kiszorítva  is  folytatta  volna  fon- 
dorlatait, az  őszinte  barátainkká  válandott  örökös  tar- 
tományokkal vállat  vetve,  sikeresen  szétszakgathattuk 
volna  a  mind  kettőnk  ellen  készített  cselszövények 
hálózatát. 

És  ki  ellenzé  akkor  leginkább  e  200  milliónyi 
státusadósság  elvállalását?  Nem  Kossuth  Lajos- e. 
ki  státusbölcseségében  ezen  áldozat  nélkül  is  kivív- 
hatni vélte  a  valahára  visszanyert  nemzeti  független- 
ség fenmaradását,  s  végre  is  az  irtózatos  világosi  ka- 
tasztrófára vezetett  bennünket? 


III. 

Kossuth  Lajos  téves\méi  a  pécsi  lepelben. 

Mind  ezen  történelmi  tényekből,  melyeket  elő- 
adtam, s  a  fejtegetésekből,  melyekkel  azokat  kisértem, 
nem  azt  kell-e  minden  ép  eszű,  szenvedélyektől  el 
nem  vakított  embernek  következtetni,  mit  szegedi  le- 
velemben negyedfél  százados  történelmünk  elvitázhat- 
lan  eredménye  gyanánt  állítottam:  miképen  nemze- 
tünk minden  bajainak  e  korszak  alatt  az  volt  főfor- 
rása, hogy  téves  fogalmaiban  a  nemzeti  függetlenség- 
ről, midőn  ezt  magának  törvényeiben  jogszerüleg  biz- 
tosítani akarta,  mindig  csak  átalános  elvek  s  tételekben 
kiáltotta  ki  azt;  arról  pedig  nem  gondoskodott,  hogy 
az  Ausztriávali  kapcsolatunkból  folyó  közös  ügyek  ke- 
zelése részletesen  is  szerveztessék?  Azt  hitte,  hogy  ha 
törvényében  ki  van  mondva,  hogy  Magyarország  füg- 
getlen ország ,  mely  nem  az  osztrák  tartományok 
módja  szerint,  hanem  saját  törvényei  szerint  kor- 
mányzandó,  már  meg  van  óva  a  függetlenség;  holott 
a  közös  érdekű  ügyek,  mivel  soha  meg  nem  határoz- 
tattak,    soha    meg   nem  szabatott,    hogy  a  hadi,  kül- 

képviseleti  s  kereskedelmi  ügyek  miként  kezeltesse- 
nek ,  azok  e  miatt  mindig  idegenek  kezében  ma- 
radtak. 

E  mulasztásnak,  miként  fentebb  kifejtem,  oka,  ré- 
szint ugyan  abban  feküdt,  hogy  önkényesen  uralkodni 
szerető  királyaink  ezen  ügyeket  nem  örömest  bocsá- 
tották ki  kezeikből  alkotmányos  kezelés  alá;  de  fe- 
küdt abban  is,  hogy  eleink  tévesen  azt  hitték,  csorbát 
szenved  függetlenségük  ha  ezen  ügyek  felett  a  mo- 
narchia másik  felével,  melyet  pedig  azok  szintúgy  ér- 
dekeltek, még  az  egyenjogúság  alapján  is  egyezked- 
nek; s  ezért  egyezkedni,  s  kedvező  körülmények  közt 
arra  a  fejedelmet  is  reákényszeríteni  meg  sem  kisér- 
tették. S  e  hibát  követtük  el  magunk  is  1848-ban. 
Hogy  mi  lett  az  eredmény,  nem  szükség  ismételnem. 

lm'  ez  a  szegedi  levél  tartalma  s  veleje. 

Kossuth  Lajos,  ugy  látszik,  a  keserű  tapasztala- 
tok daczára  máiglan  is  osztozik  eleink  ezen  téves  fo- 
galmában a  nemzeti  függetlenségről;  mert  engem 
pécsi  választóihoz  írt  levelében  megtámad,  mivel  eleink 
ezen  tévedését  felderítve  megróttam,  s  azt  állítottam, 
hogy  „alkotmányunk  negyedfélszáz  év  óta  soha  sem 
nyugodott  biztosabb  alapon,  szabadságunk  soha  sem 
birt  annyi  biztosítékkal,  közügyeink  felett  annyi  sza- 
badsággal és  függetlenséggel  századok  óta  soha  sem 
rendelkeztünk,  daczára  az  1790-ki  10-dik-féle  törvé- 
nyeknek; és  magoknak  a  48-ki  törvényeknek  is  ide 
kell  vala  fejlödniök,  hogy  a  vészes  háborút  elkerül- 
hessük." 

Ö  tagadja  hogy,  miként  én  állítám,  halva  szü- 
lettek azon  törvények,  melyek  nemzeti  fügetlenségün- 
ket  átalános  szavakban  kikiáltották  ugyan,  de  elmu- 
lasztották megszabni  e  függetlenség  tényleges  gyakor- 
latát azon  ügyekre  nézve,  melyek  Ausztriát  is  közö- 
sen érdeklik.  -  -  Persze,  e  függetlenségi  törvények  az 
utolsó  betűig  teljes  érvényre  emelkedtek  s  oly  jólétbe, 
boldogságba  helyezték  nemzetünket,  hogy  csupa  virá- 
gok környezik  negyedfél  százados  történelmének  csön- 
des, zavartalan  folyamát! 

Hogy  megtámadhasson,  hozzá  bizonyára  nem 
illó  ferdítéshez  sem  restell  nyúlni ,  mintha  én  eleink- 
nek állami  függetlenségre  irányzott  dicső  törekvését  s 
nem  azon  tévedésöket  róttam  volna  meg,  hogy  e  tö- 
rekvésökben  rósz  irányt  követtek,  mi  miatt  a  szent 
czélt  soha  nem  érhették  el,  s  tömérdek  áldozataik 
eredménytelenek  maradtak!  —  mintha  én  „az  egész 
nemzeti  életünk  vezérelvét  képezett  állami  függetlenség 
leglényegesb  jogairóli  lemondás"  szükségességét  hir- 
detném, s  nem  azon  hibájok  miatt  gáncsoltam  volna 
eleinket,  hogy  míg  verőket  az  állami  függetlenség  meg- 
óvásáért patakokban  öntötték,  az  egyetlen  czélra  ve- 
zető módot ,  a  közös  érdekű  ügyek  meghatározását 
s  kezelési  szervezését,  mi  függetlenségöket  életvaló- 
ságra emelhette,  s  annyiszori  felkelésöknél  sükereseb- 
ben  megóvhatta  volna,  létrehozni  mindig  elmulasztot- 
ták! Én  a  történetiró  jogos  szabadságával  élve,  hi- 
báztatom nemzetünket,  hogy  büszkeségében,  balitéletböl 
a  körülményekkel    s    a    viszonyok  hatalmával  megal- 

kudni  nem  akarva,  függetlenségét  tényleg  meg- 
óvni elmulasztotta,  közös  ügyeit  mindig  a  maga 
befolyása  nélkül,  idegenek  által  vezettetni  tűrte, — s  Kos- 
suth Lajos  azt  akarja  elhitetni  pécsi  választóival,  hogy 
én  roszalom  a  nemzet  függetlenségre  törekvé- 
sét! Cynismusról,  a  múlt  idők  szent  emléke  iránti 
kegyeletlenségröl  vádol,  mivel  hogy  felderítem  nemze- 
tünk azon  hibáját,  mely  miatt  állami  függetlenségét 
százados  dicső  küzdelmei,  tömérdek  áldozatai  daczára 
sem  volt  képes  megóvni!1) 

De  értem  K.  L.  ezen  aberratióját,  ö  maga  vilá- 
gosan kifejezi  azt  pécsi  levelében.  Ö  ugyanazon  téves 
fogalmakat  ápolja,  melyek  miatt  eleink  százados  szen- 
vedések, hősies  önfeláldozás  árán  sem  voltak  képesek 
létesíteni  s  megóvni  állami  függetlenségöket,  —  mert 
hiszen  negyedfél  századon  keresztül  a  német  minisz- 
terek folyton  avatkoztak  ügyeinkbe,  a  külképviseleti, 
hadi,  kereskedelmi  ügyeinket  pedig  minden  befolyá- 
sunk nélkül  intézték. 


l)  Csak  mellékesen  jegyzem  meg  e  kegyeletlenségi  és  cynismusi  vádra : 
mióta  lett  K.  L.  a  kegyeletnek  —  még  a  történetben  is,  melynek  nem  kegyelet, 
hanem  igazság  és  hűség  a  főszabálya  —  ily  buzgó  apostola?  Én  ugy  tudom, 
hogy  ő  egykor  ,  mint  a  „Pesti  Hírlap"  szerkesztője,  a  közdolgokban  minden 
tekintélynek  s  kegyeletnek  irtó  háborút  izent.  S  ha  cynismusról  kell  már  va- 
lakit vádolni,  —  e  vád  nem  a  történelmi,  bár  talán  fájó,  kellemetlen  emléke- 
zetű tények  hü  elbeszélőjét ,  hanem  azt  terhelheti,  ki  a  tényeket  szándékosan 
elferdíti,  a  törvényesen  nyilvánult  nemzeti  akarat  ellen  az  értelmetlen  töme- 
gek szenvedélyeit  felizgatja ,  ki  a  nemzet  törvényesen  constituált  országgyűlését 
arról  meri  hamisan  vádolni,  hogy  az  ország  függetlenségét  feladta;  meri  vá- 
dolni épen  akkor,  midőn  az  e  függetlenséget,  mely  századokon  át  puszta  szó 
s   papirosmalaszt  volt,    megtestesíti,  életvalóságra  emeli. 

Horváth  M.,  Kossuth  Lev.  5 

Kossuth  Lajos  szerint  abban  fekszik  az  állami 
függetlenség,  hogy  a  nemzet  alkuba  senkivel  ne  bo- 
csátkozzék; ne  szerződjék  még  azon  közös  fejedelem 
alatt  élö  szomszédjával  se,  kivel  védelmi,  kereskedelmi 
stb.  közös  érdekei  vannak.  Ezek  iránt  e  szomszéddal 
egyezkedni  és  szerződni  szerinte  sérelme  volna  a  nem- 
zeti függetlenségnek!  Hadd  intézze  ezeket  a  szomszéd 
egymaga  inkább,  mintsem  hogy  vele  a  nemzet  szer- 
ződésre lépjen !  De  hátha  e  szomszéd  mindent  a  maga 
előnyére  s  a  nemzet  kárára  intéz?  Ám  akkor  mondja 
ki  a  nemzet:  én  független  vagyok;  de  ne  szerződjék 
az  iránt,  hogy  a  jövőre  mind  kettejök  befolyásával 
intéztessenek  e  közös  érdekű  ügyek ;  mert  mással  ezek 
iránt  egyezkedni,  legyen  az  bár  a  teljes  egyenjogúság 
alapján,  méltatlan  a  nemzethez,  sérti  függetlenségét! 
Valóban  „lehetetlen  hogy  el  ne  szomorodjék  az  em- 
ber e  példátlan  elbizakodás  fölött,  mely  a  nemzet 
érdekeit  ekként  feláldozza;  de  bámulni  kell  az  aber- 
ratio  felett,  mely  ezzel  szolgálatot  vél  tenni  a  nem- 
zetnek." 

Mert  én  legalább  azt  hiszem,  hogy  nem  az  sérti 
szabadságunkat,  függetlenségünket,  ha  társunkkal,  kit 
a  sors  hozzánk  kötött,  a  közös  czél  elérésére  szerző- 
dünk, a  közös  birtok,  közös  érdek  körül  magunknak 
egyenlő  befolyást  fentartunk  s  e  befolyás  gyakorlatá- 
nak módjait  is  közösen  megszabjuk;  hanem  sérti 
önállóságunkat  az,  ha  mind  ezt  tenni  elmulasztók  s 
ennek  következtében  kénytelenek  vagyunk  tűrni,  hogy 
társunk  mulasztásunkat   előnyére  fordítván,   felettünk 

oly  túlsúlyt  tulajdonít  el  magának,  hogy  bennünket  a 
közös  birtokból  kivet,  vagy  azt,  a  mi  kárunkkal,  kénye 
kedve  szerint  kezeli,  s  nekünk  beleszólást  sem  enged. 
Hasztalan  is  lenne  hatalmaskodó  társunk  ellenében 
csak  azt  ismételnünk:  ez  jogtalanság,  méltánytalanság, 
mert  én  önálló  vagyok,  szabadságomat  a  köztünk 
létező  kapcsolat  mellett  sem  engedem  megcsorbíttatni. 
S  megsértett  jogainkat,  önállásunkat  végre  is  csak  ugy 
nyerhetjük  vissza,  s  ugy  óvhatjuk  meg  érdekeinket, 
ha  társunkkal  a  mindkettőnket  jogosan  megillető 
egyenlő  befolyás  felett  szépecskén  megegyezünk,  s 
közös  érdekeink  kezelésének  módját  meghatározzuk. 
Különben  bizony  örökös  perpatvar  lesz  életünk,  jo- 
gaink gyakorlatában,  érdekeinkben  pedig  mindig  sér- 
tetni fogunk. 

De  Kossuth  Lajos  ezt  méltóságunk  alattinak,  ön- 
állásunk  csonkításának  hiszi.  Büszkeségében  igy  gon- 
dolkodók 1848-ban  is.  Egy  kedvező  pillanatban,  tár- 
sunk aléltságát  felhasználva,  a  hatalmat  egészen  ma- 
gához ragadta,  a  befolyásban  nem  akart  megosztozni. 
S  mi  lett  a  következés  ?  Az,  hogy  érdekeiben  s  jogos 
igényeiben  is  megsértett  társunk  addig  fondorkodott, 
míg  bennünket  nemcsak  minden  befolyásunktól  meg- 
fosztott, hanem  birtokunkból  is  egészen  kivetett. 

De  valahára  mégis  sikerült  immár  sokáig  zsarno- 
kunkká lett  társunkkal  kiegyezkedni ;  azt,  a  mi  kizárólag 
a  magunké,  teljesen  birtokunkba  venni,  a  mi  közös, 
arra    nézve  a  jövőben   egyenlő    befolyást    gyakorolni. 

Való     igaz,    e    szerződésre    részünkről    nem    minden 

5* 

áldozat  nélkül  bírhattuk  hatalmasabb  társunkat;  de 
felsőbb  rendű,  drágább  érdekek  kedvéért  meghoz- 
tuk az  áldozatot  is;  és  most,  Istennek  hála,  valahára 
megnyugodhatnánk  :  társunknak  a  közös  ügyekre 
egyenlő  befolyása  mellett,  a  csak  magunkat  érdeklő 
ügyeket  legjobb  belátásunk  szerint,  tetszésünkre  in- 
tézhetjük. Kezdünk  is  gyarapodni  minden  tekintetben. 
Botlunk  is  még,  igaz,  tévedünk  is  egynémiben;  mert 
miután  oly  sokáig  gyámság  alatt  álltunk  s  csak  jár- 
szalagon  mozoghattunk,  ily  rövid  idő  alatt  még  nem 
képesíthettük  magunkat  arra,  hogy  a  magunk  lábán 
biztosan,  mindig  helyesen  haladhassunk  előre,  s  néha 
csak  tapogatódzva  léphetünk  az  új  pályán ;  elég  gyorsan 
sem  haladhatunk,  mint  némelyek  kivannak,  mert  mi- 
előtt a  kényelmes  országútra  érhetnénk,  egy  súlyos, 
fárasztó  munkát  kell  végeznünk:  a  múlt  idők  tömér- 
dek romjain  kell  átvergődnünk,  melyeket,  hogy  utunk 
aztán  könnyű,  kényelmes  legyen,  mind  el  kell  tisztítanunk 
lábaink  alól.  Ez  kétségkivül  fárasztó,  nagy  erőfeszítést, 
erélyes  kitartást  igénylő  munka,  mely  közben  még 
csak  döczög,  itt  ott  bizony  egy-egy  nagyot  zökken  is 
szekerünk.  De  hát  szilárd,  jóakaratú,  józan  férfiakhoz 
illik-e,  már  is  elvesztenünk  türelmünket  s  kitartásun- 
kat? Már  is  más  irányba  térjünk-e,  türelmetlenségünk- 
ben a  kezdet  kényelmetlenségei  s  elmaradhatlan  küz- 
delmei miatt,  meg  nem  gondolván,  hogy  a  nehézségek 
nagyobb  felét  már  legyőztük,  s  más  irányban  —  ha 
visszatérhetnénk  is  a  kiindulási  pontra,  —  mi  már 
maga   is   felette   veszélyes  vállalkozás   lenne  — ,  meg 

nem  gondolván,  mondom,  hogy  más  irányban  min- 
den valószinüség  szerint  még  nagyobb  nehézségek, 
súlyosabb,  koczkáztatóbb ,  kétesebb  kimenetelű  küz- 
delmek várnának  reánk?!  Vagy  tán  megint  a  múltak- 
hoz hasonló  éleményekre,  a  lefolyt  tizennyolcz  év  bol- 
dogságára sóvárogjunk-e  ? ! 

Ezt  bizonyára  Kossuth  Lajos  sem  akarja,  nem 
akarhatja.  Ö  tévedhet  nézeteiben  —  hiszen  tévedni 
emberi  gyarlóságunk  következménye.  A  múltak  fájó 
emlékei,  —  az  oly  magas  állásra,  oly  dicső  múltra, 
mint  a  milyen  volt  az  övé,  bekövetkezett  teljes  bu- 
kás, —  az  ábrándoktól  ugyan  nem  ment,  de  hűséges, 
sőt  hevében  gyakran  még  túl  is  csapó,  mérsékletet 
feledtető  hazaszeretet  miatt  szenvedett  keserves  bűn- 
hődés, —  a  kényszerű  tétlenség  ,  melyre  számüzött- 
ségében  tettre  vágyó  lelke  ösztöneinek  elfojtásával  oly 
sokáig  kárhoztatva  volt,  s  melyre  jelenleg,  téves  néze- 
tektől, álszégyentöl  indítva,  önmaga  kárhoztatja  ma- 
gát, —  az  egykor  oly  nagy  mértékben  élvezett,  de 
most  hiányzó  tapsok  s  népszerűség  édes  emlékei  — 
—  mind  ez,  és  még  több  más  egyéb  szúró  töviseket 
hagyhatott  keblében,  melyek  a  nemzet  helyzetének, 
viszonyainak  s  erejének  mérlegelésében  öt  tévedésbe 
ejthetik,  —  mert  hiszen  tévedni  emberi  dolog,  —  haza- 
szeretettől lángoló  keblét  a  nemzet  s  a  nemzetben 
önmaga  nagyságának  epesztő  vágya  oly  könnyen 
ábrándképek  lidércz-csillámai  után  kergetheti.  Lehet- 
séges, mondám,  mind  ez ;  de  hazájának  reményteljesen 
megindult  közügyeit  újabb  elláthatatlan  bonyodalmak 

tömkelegébe  hajtani,  a  szerencsésen  elhárított  veszé- 
lyeket, a  még  emlékeikben  is  bánatra  fakasztó  szen- 
vedéseket hazájára  könnyelmüleg  visszaidézni,  Kossuth 
Lajos  bizonyára  nem  akarhatja.  És  ha  mégis  ily  irá- 
nyúnak látjuk  mostani  törekvését,  izgatásait:  az  nem 
akaratának  rovására  irandó,  hanem  csak  onnan  eredt 
téves  felfogásainak  tulajdonítható,  hogy  a  hosszú  tá- 
vollét után  hazája  változott  viszonyait  és  szükségeit, 
boldogíthatása  módjait  s  eszközeit  többé  nem   ismeri. 


S  hogy  ez  valóban  így  van ,  újabb  bizonyságot 
szolgáltat  arra  pécsi  levele,  melyben  állításomat,  hogy 
alkotmányunk  negyedfél  száz  év  óta  soha  sem  nyu- 
godott biztosabb"  alapon,  ennyi  szabadsággal  s  függet- 
lenséggel mint  most,  közügyeink  felett  századok  óta 
nem  rendelkezhettünk  —  tagadni  képes. 

Kétkedő  s  másokban  is  kétséget  ébreszteni  tö- 
rekvő tagadással  kiált  fel: 

„Alkotmány!?  —  Függetlenség!? 

„Van  közös  birodalmi  külügy,  hadügy  és  pénz- 
ügyminiszter, kik  az  országosoktól  megkülönbözte- 
tett állami  ügyeket  kormányozzák,  de  kik  nem  csak 
a  magyar  parlamentáris  rendszernek  nem,  de  sőt  semmi 
parlamentáris  rendszernek  nem  kifolyásai."  —  S  hogy 
rövidség  okáért  hosszúra  nyújtott  tételeinek  csak  lé- 
nyegét idézzem,  — 

„Van,  úgymond  tovább,  osztrák-magyar  delegatió . . . 

„Van  egységes  szervezetű,  vezérletü  s  vezényletü 
közös  hadsereg  .... 

„Van  más  részről  magyar  honvédelmi  miniszter... 

„Van  vám  és  kereskedelmi  szövetség  .... 

„Meg  van  az  országgyűlésnek  budget  tárgyalási 
joga " 

Igen  is,  van  mind  ez,  bár  nem  egészen  oly  mi- 
nőségben, miként  azt  Kossuth  Lajos  éles  tolla  kissé 
elferdítve  illustrálja;  de,  van!  s  hogy  mind  ez  van, 
mi  negyedfél  századig  nem  volt,  épen  annak  köszön- 
hetjük, hogy  alkotmányunk  most  biztosabb  alapon 
nyugszik  mint  elébb  századok  alatt,  hogy  közügyein- 
ket most  nagyobb  szabadsággal  s  függetlenséggel  in- 
tézhetjük, mint  az  előtt,  midőn  ilyféle  intézmények 
nem  léteztek,  s  azok  hiányában  Összes  külügyünket, 
hadügyünket,  pénzügyünket  s  kereskedelmi  ügyünket 
kizárólag  német  császári  miniszterek  kényük  szerint 
s  mindig  a  mi  kárunkra  intézték. 

Igen  is ,  vannak  a  belügyeinket  függetlenül ,  az 
országgyűlésnek  felelősséggel  tartozó  országos  mi- 
nisztérium mellett,  a  közös  ügyek  igazgatására  oly 
intézmények,  melyek  nélkül  e  közös  érdekű  ügyeket, 
egyik  vagy  másik  fél  jogsérelme  vagy  kára  nélkül  elin- 
tézni alig,  vagy  épen  nem  lehet,  s  melyek  hiányából 
eredtek,  mint  kimutattam,  százados  bajaink,  s  függet- 
lenségünknek sem  a  törvények  betűi,  sem  annyi  fegy- 
veres felkelés  által  soha  nem  orvosolt  súlyos  sé- 
relmei. 

Vannak  különösen,  nem  mint  Kossuth  czimezi, 
birodalmi,  hanem  közösügyi  minisztereink,  kik  az 
országosoktól  minden  esetre  megkülönböztetni  kellő, 
mert  a  két  félt  egyaránt  illető  közös  ügyeket  kormá- 
nyozzák. S  baj-e  az,  hogy  ezen  intézmény  egészen 
új*  hogy  annak  sem  a  magyar,  sem  semmi  más  par- 
lamentáris rendszerben  nincs  hasonmása?  —  Mellékesen 
jegyzem  meg,  hogy  a  magyarban  eddigelé  nem  is  le- 
hetett, mert  még  nem  is  volt  soha  bevégzett  parla- 
mentáris rendszerünk.  Hajdan  rendi  országgyűléseink 
voltak,  1848-ban  pedig  a  parlamentáris  rendszernek 
még  csak  küszöbére  értünk.  —  S  hát  örökre  a  reánk  nézve 
oly  keserves  múltat  kövessük-e,  s  ne  kisértsünk-e  meg 
valahára  már  valami  újat  is,  mely  számunkra  szebb 
jövendőt  adhat  ?  S  ha  közölünk  valaki  ilyféle  újat  ki- 
gondolt s  az  már  életbe  is  van  léptetve,  elvessük-e 
csak  azért,  mivel  mindjárt  kezdetben  nem  vált  oly 
tökéletessé ,  mint  a  Jupiter  apaisten  agyából  teljes 
érettségében  s  bölcseségében  felfegyverkezve  kiugrott 
Minerva?  S  végre,  ha  nincs  is  e  közösügyi  miniszté- 
riumhoz hasonló  intézmény  a  parlamentáris  rendsze- 
rek közt,  nem  felelős-e  az  a  delegátiónak?  Nem  vo- 
nathatik-e  kérdőre,  s  nem  kell-e  lelépnie,  ha  a  dele- 
gátió  bizalmatlanságot  szavaz  ellene?  Nem  elég  biz- 
tosítás-e ez  számunkra?  Ha  ez  valakinek  nem  tetszik, 
ám  gondoljon  ki  valamely  jobb  intézményt,  s  néhány 
év  múlva,  de  csak  is  akkor,  ha  e  mostani  hiányos- 
nak bizonyul,  megkísérthetjük  a  jobbnak  képzeltet  is. 
Én,  részemről  azt  ugyan  tudom  képzelni,    hogy  ezen 

intézmény  egyes  részeit,  különösen  a  pénz-  és  had- 
ügyminisztériumot, valami  mással  is  lehetne  pótolni, 
vagy  tán  egészen  is  eltörülni;  de  azt  már  képzelni 
sem  tudom,  miként  történhetnék  ugyanez  a  diploma- 
tikai és  kereskedelmi  érdekeket  a  külföld  irányában 
képviselő  külügyi  minisztériumra  nézve,  ki  az  említett 
érdekeket  és  a  nemzetközi  szerződéseket  mind  a  két 
fél  minisztériumával  egyetértésben  s  azok  beleegye- 
zése mellett  kezelni  van  hivatva. 

Van  továbbá  közös  delegátiónk,  azaz  mind  a  két 
országgyűlés  kebléből  kiküldött  bizottmány,  mely  a  két 
ország  közös  érdekű  ügyeiben  határoz,  a  közös  ügyek 
elintézésének  elveit  s  módját  és  a  közös  czélokra  mind 
két  fél  által  aránylag  viselendő  költségeket  megszabja ; 
a  közös  ügyi  minisztereket  eljárásuk  iránt  feleletre 
vonja.  Miután  én  legalább  is  a  közös  külügyi  minisz- 
tériumot egyáltalában  nélkülözhetlennek  hiszem,  kép- 
zelni azt  sem  tudom,  miként  s  mi  más  intézménynyel 
lehetne  pótolni  lényegére  nézve  a  delegátiót  akké- 
pen,  hogy  sem  a  monarchia  két  felének  diplomatikai 
és  kereskedelmi  képviseltetése  a  külföldön  felelős  ke- 
zelő nélkül  ne  maradjon  s  puszta  fejedelmi  kénytől 
ne  függjön,  sem  a  felek  valamelyike  sérelmet  ne  szen- 
vedjen? 

Hogy  ezen  intézmények  már  kezdetökben  nem 
fejlettek  teljes  tökélyre,  hogy  azok  egynémely  formáit, 
eljárási  módját  stb.  tekintve,  még  kivánni  valókat  lát- 
tatnak magukon,  ki  fogja  tagadhatni?  De  ebből  nem 
az  a  helyes  következtetés,  hogy  tehát  tüstént  törüljük  el, 

vagy  pótoljuk  mással;  hanem  az,  hogy  fejtsük  ki 
czélszerübben,  és  csak  akkor  gondolkodjunk  megvál- 
toztatásukról, ha  néhány  évi  működésük  után  meg- 
győződünk, hogy  czéljoknak  nem  felelnek  meg  s  job- 
bal cserélhetjük  fel. 

Csak  ilyen  eljárás  méltó  egy  nemzethez,  oly  ko- 
moly ügyben,  melytől  életkérdéseink  megoldása  függ. 
így  cselekedtek  minden  higgadt,  gyakorlatias,  ábrán- 
dok után  nem  kapkodó  nemzetek;  így,  például  i83o- 
ban  Hollandtóli  elválásuk  s  új  szervezkedésök  alkal- 
mával a  belgák,  kik,  bár  körülményeik  koránt  sem 
voltak  oly  kényesek  mint  a  mieink,  törvénynyé  emel- 
ték: hogy  öt  évi  próba-idő  engedtetik  az  új  intézmé- 
nyeknek, melyek  folytában  az  alaptörvényt  a  sajtóban 
s  országgyűlésen  feszegetni,  ellene  izgatni  tilos.  Kö- 
vessük e  szintoly  felvilágosodott,  mint  gyakorlatias, 
boldog  nemzet  példáját! 


És  ezek  után  vegyük  Kossuth  Lajos  pécsi  leve- 
lének némely  átalános  tételeit  a  kritika  bonczkése  alá; 
mert  ez  felette  szükséges  az  ö  iratainál  s  beszédeinél. 
Neki  nagy  szónoki  tehetsége,  erős  költői  phantasiája, 
s  ezeknél  fogva  szép  irálya  van.  Phantasiája  különö- 
sen oly  erős,  oly  túlsúlyú,  hogy  gyakran  saját  Ítéle- 
tét is  tévutakra  vezeti;  s  így  aztán  összekever  igazat 
nem  igazzal,   valót  valótlannal,  s  mind  ezt  oly  meg- 

ragadó  szépséggel  adja  elő,  hogy  nem  csoda,  ha  ol- 
vasóinak nagy  része,  a  mélyebben  gondolkodni  nem 
tudók  vagy  röstek,  utána  mind  a  hinárba  jutnak.  A 
pécsi  levéllel  is  így  járhatna  a  közönség;  mert  való- 
ban megdöbbentő,  mennyi  áltan,  mennyi  tévedés  van 
e  levélben  az  igaz,  a  való  közé  vegyítve,  mennyi  a 
fogalomzavar,  hangzatos  szavakba  burkolva  s  a  leg- 
csábítóbb formában  előadva!  Szükséges  tehát,  hogy 
iratai  mindig  szigorú  kritika  alá  vettessenek,  és  a 
nagy  közönség  szépen  előadott  állításainak  csábereje 
ellen  megóvassék  a  tévedéstől.  Vegyük  azért  sorra  a 
pécsi  levél  tételeit. 

Azt  mondja  mindenek  előtt,  hogy  a  nemzet  meg- 
elégedésének feltétele  az  állami  lét  s  az  ebből  folyó 
jogoknak  önálló  gyakorlata;  hogy  e  feltételtől  a 
nemzet  el  nem  állhat  a  nélkül  hogy  léteiéről  le- 
mondjon. 

Ez  teljesen  igaz.  De  már  a  következő  sorokban 
valótlant  kapcsol  az  elörebocsátott  igazsághoz,  midőn 
állítja,  hogy  „elvitázhatlan  tény  az,  hogy  azon  nagy 
fontosságú  közügyekre  nézve,  melyek  az  államiság 
jellegét  képezik,  Magyarország  az  osztrák  biro- 
dalommal —  mint  rész  az  egészszel  —  össze- 
olvadott." 

Ha  Kossuth  Lajos  az  „osztrák  birodalom" 
szó  helyett  a  Habsburg-lothringeni  „m  o  n  a  r  c  h  i  a" 
szót  használja  vala,  igazat  mondott  volna,  de  ekkor 
is  csak  azon  értelemben,  hogy  a  két  államnak  egy  a 
fejedelme  s  nem  is   1867-töl,  hanem   1527-töl  kezdve, 

midőn  t.  i.  a  Habsburg-ház  a  magyar  trónra  meg- 
választatott. Ezóta,  ugyanazok  lévén  királyaink,  kik 
Ausztria  fejedelmei,  evvel  természetesen,  s  e  görög 
szó  szigorú  értelme  szerint,  egy  monarchiát,  de 
külön  alapokon  nyugvó  külön  két  államot  képezünk. 
Ha  azonban  az  osztrák  birodalom  alatt  nem  a 
monarchiát,  hanem  az  osztrák  cászárságot  érti 
Kossuth  Lajos,  s  erről  állítja,  hogy  beleolvadtunk, 
akkor  állítása  vagy  téves  fogalomból  ered,  ha  jóhi- 
szemű, vagy  pártérdekből  izgatásra,  csábításra  van 
számítva. 

Mert  ha  Magyarország  az  osztrák  birodalommal, 
mint  rész  az  egészszel  összeolvadt  volna,  miként  Kos- 
suth Lajos  állítja :  hogyan  lehetne  és  mi  czélra  is  volna 
a  monarchia  két  felének  külön  két  teljes  miniszté- 
riuma, külön  két  parlamentje,  külön  két  alkotmánya, 
igazgatása,  külön  törvényei,  szóval,  külön  mindene, 
a  mi  nem  vonatkozik  a  közös  érdekű  ügyekre,  mi- 
ket a  két  külön  államnak  egyaránt  felelős  közös  mi- 
niszterek kezelnek? 

De  azon  ellenvetést  hallom  :  épen  azért  olvadt 
össze  az  osztrák  birodalommal,  mert  avval  közös 
ügyei,  közös  kül-,  had-,  pénzügyminiszterei  vannak, 
kik  által  ezen  közös  ügyek  a  monarchia  mind  két  fe- 
lében ugyanazon  elvek  szerint  kormányoztatnak ! 

Igen  is  vannak  közös  miniszterek;  de  vájjon  le- 
het-e ebből  fogalom -zavar  és  tévedés  nélkül  azt  kö- 
vetkeztetni, hogy  e  miatt  Ausztriával  összeolvadtunk? 
Bizonyára  nem!  Mert  kérdem:  nincsenek-e  oly  közös 

ügyeink  Ausztriával,  melyeket  a  monarchia  egyik  fe- 
lének minisztériuma  sem  kormányozhat  a  másik  fél 
önállásának,  jogainak  sérelme  nélkül?  Ugyanazon 
uralkodó  lévén  fejedelmünk,  ki  Ausztriáé,  nem  kell-e 
közösen  képviseltetnünk  a  külhatalmaknál  ugyanazon 
követek  által,  kiknek  csak  egy,  sem  magyar  sem  osz- 
trák, hanem  közös  külügyminiszter  adhat  utasítást?  — 
természetesen  csak  oly  irányú  utasítást,  mely  a  mon- 
archia mind  két  felének  érdekeivel  megegyezzen,  s  ki 
azért  köteles  e  külképviseltetés  elvei  iránt  mind  a  ma- 
gyar mind  az  osztrák  minisztériummal  eleve  érte- 
kezni, a  nézeteket  egy  compromissumban  megegyez- 
tetni, hogy  egységes  elv  szerint  kormányozhassa  az 
egész  monarchia  külügyeit,  miért  aztán  mind  a  két 
állam  delegátiójának  felelőséggel  is  tartozik.  És  vájjon 
lehet-e  ezt  másként  csak  képzelni  is  józanul? 

Mert  tegyük  fel,  hogy  legyen  Magyarországnak 
is,  Ausztriának  is  külön  külügyminisztere.  A  két  mi- 
niszter vagy  ugyanazon,  vagy  két  külön  egyént  nevez 
ki  követnek  például  Francziaországba.  A  követ,  legyen 
egy  vagy  kettő  —  utasítást  vesz  eljárására  mind  a 
két  minisztertől.  Vájjon  egyező  lesz-e  mindig  a  két 
utasítás?  És  ha  nem,  mi  fog  történni?  Az,  hogy  az 
osztrák  követ  elmegy  majd  Napóleonhoz,  s  előadja 
neki  és  külügyminiszterének,  hogy  „Sire!  vagy  Mon- 
sieur!  az  én  fejedelmem,    az  osztrák  császár1),    ez   és 


')  Tudni  való,  hogy  a  követek  mindig  a  fejedelem  nevében  szólnak, 
mert  a  külhatalmak  irányában  csak  a  fejedelem,  mint  az  állam  feje,  képvisel- 
heti az  államot. 

ez  ügyben  háborút  óhajt".  —  De  a  háború  ezen  ügyben 
talán  érdeke  ellen  volna  Magyarországnak;  elmegy  te- 
hát majd  ugyanazokhoz  a  magyar  követ  is,  s  azt 
fogja  mondani  utasítása  szerint:  „Sire,  az  én  fejedel- 
mem, a  magyar  király  ez  ügyben  békét  óhajt."  Nem 
nevetséges-e  tehát  ily  feltételezés? 

De  azt  mondhatná  talán  megint  valaki :  nem  kell 
külügyminiszter;  a  külhatalmakhoz  küldendő  köve- 
teknek utasítása  felett,  miután  az  egy  közös  külügy- 
miniszter létezése  mellett  is  csak  compromissumból, 
azaz  a  két  külön  minisztérium  egyezkedéséből  ké- 
szülhet, egyezkedjék,  minden  közös  külügyminiszter 
közbejötte  nélkül,  a  két  misztérium,  s  adják  ezek  ma- 
gok a  követnek  az  így  megegyeztetett  utasítást.  Ez 
talán  lehető  volna  ugyan;  de  ki  fogja  ekkor  ellenőriz- 
hetni a  követet,  és  kinek  s  hogyan  lesz  a  követ  fele- 
lős? Ezen  ellenőrzést  most  a  közös  külügyminiszter 
teljesíti,  ki  aztán  felelős  a  közös  delegátiónak,  mely 
előtt  a  követ  mindenkor  nagy  érdekek  veszélyeztetése 
nélkül  nem  jelenhetnék  meg  távoli  székhelyéről. 

A  közös  külügyminiszter  létezését  tehát  a  közös 
külképviseltetés  szükségessé,  a  közös  érdek  múlhatat- 
lanná teszi.  S  vájjon  üt-e  csorbát  függetlenségünkön 
ezen  intézmény,  melynek  létezését  saját  érdekünk  kí- 
vánja? Nem  egyenlő  joggal,  egyenlő  befolyással  kép- 
viselteti-e magát  Magyarország  és  Ausztria  a  maga 
közös  külügyminisztere  által,  mint  két  egyenjogú,  füg- 
getlen állam?  Ha  e  közös  képviseltetés  által  Ausztria 
semmit   sem   vesztett    a    maga  függetlenségi  jogaiból, 

nem  veszthetett  Magyarország  sem  ,0mely  amavval 
egészen  egyenjogú,  egyenlő  befolyású.,  •  Csorbát,  igen 
is,  nagy  és  káros  csorbát  ütött  negyedfél  századon  át 
független  államiságunkon  az,  hogy  csupán  az  osz- 
trák külügyminiszter  intézte  az  egész  monarchia  kül- 
ügyeit, tehát  a  mienket  is,  anélkül  hogy  a  magyar 
tanácsosokat  véleményök  iránt  a  követek  utasításánál 
valaha  megkérdezték  volna.  És  valóban  az  egész  vi- 
lág csak  is  osztrák  követnek  nevezte  közös  fejedel- 
münk követeit;  és  képviseltetésünk  ezen  hiányossága 
következtében  Magyarország,  mint  állam,  neve 
eltűnt  az  egész  diplomatiából,  eltűnt  a  hírlapok  ha- 
sábjairól, eltűnt  a  külföld  társalgási  köreiből1).  Min- 
dig s  minden  ügyben,  volt  légyen  bár  az  különösen 
magyar  érdekű  ügy,  csak  Ausztria  említtetett,  ez 
alatt  értetvén  Magyarország  is.  Az  egész  világ  beol- 
vadottnak  tekinté  hazánkat  Ausztriába,  s  valóban  be 
is  volt  az  akkor  olvadva  külügyeire  nézve,  mert 
ezeket  kizárólag  az  osztrák  császár  nevében  az  osz- 
trák külügyminiszter  intézte. 

Most  mind  ez  másként  van,  másként  kell  lenni. 
Nincs  többé  osztrák,  hanem  van  közös  külügymi- 
niszter, ki  a  mi  érdekeinket  a  magyar  minisztérium 
befolyása  mellett,  egyenlően  gondozza  az  osztrákéval, 
és  ezért  felelős    a  külön    magyar    és    osztrák  delegá- 


')  Csak  nekünk,  menekülteknek,  sikerült  1849  óta  nagv  nehezen  kivív- 
nunk, hogy  a  kül  hírlapok  Ausztria  mellett  külön  rovatban  szóljanak  Magyar- 
országról ,  s  így  mi  élesztettük  fel  hazánk  államiságának  elvesztett  fogalmát  a 
külföldön. 

tiónak.  A  külkövet  ezentúl  nem  többé  az  osztrák  csá- 
szár, hanem  a  szövetséges  magyar-osztrák  monarchia 
követének  fog  neveztetni;  a  nemzetközi  szerződések- 
ben s  más  diplomatikai  iratokban  nem  egyedül  Ausz- 
tria, hanem  „Ausztria  és  Magyarország"vagy  az 
„osztrák  császár  és  magyar  király  államai"  ne- 
vezet fog  használtathatni. 

Feláldoztuk-e  tehát  függetlenségünket,  beolvad- 
tunk-e Ausztriába,  mint  Kossuth  Lajos  reánk  fogja  s 
az  értelmetlenekkel  elhitetni  akarja,  midőn  negyedfél 
század  óta  létező  közös  ügyeinket  egy  közös  külügy- 
miniszter által  kormányoztatjuk? 

És  egészen  így  áll  a  dolog  kereskedelmi  kép- 
viseltetésünkkel  is  a  külföld  irányában,  és  a  nemzet- 
közi szerződésekkel:  ezek  mint  amazok,  az  1867-ki  XII. 
törvényczikk  8-dik  §-nak  szavai  szerint,  „mindkét  fél 
ministeriumával  egyetértésben  és  azok  beleegyezése 
mellett  a  közös  külügyminister  teendői  közé  tartoznak, 
s  a  nemzetközi  szerződéseket  mindenik  ministerium 
saját  törvényhozásával  közli." 

Magyarország  a  maga  kereskedelmi  ügyeit  még 
kevesbbé  kormányozhatja  egészen  külön  válva  az 
osztrákokétól,  mint  a  külügyeket.  A  török  határokat 
kivéve,  mindenfelöl  osztrák  tartományoktól  környez- 
tetünk, ezeken  kell  áthatolnunk,  hogy  a  mívelt  világ- 
gal érintkezésbe  jöhessünk,  termesztményeinket  ki- 
szállíthassuk. Az  osztrákokkal  tehát  közös  kereske- 
delmi politikát  kell  követnünk,  s  a  mennyiben  ők 
inkább    iparos,    mi   pedig    földmívelö    ország    lévén, 

érdekeink  még  most,  mielőtt  a  szabad  kereskedés 
teljesen  életbe  lépne,  egymástól  egyben  másban  el- 
térnek, kölcsönösen  egyezkednünk,  megalkudnunk  kell, 
hogy  közös  vámrendszerünket  egyetértve  megalkot- 
hassuk. Ha  ezt  tenni  nem  akarnánk,  hanem  függet- 
len államiságunkra  hivatkozva  csak  magunk,  az  osz- 
trákok részvétele  nélkül,  alkotnánk  meg  a  vámrend- 
szert, csak  mi  adnók  meg  igazán  az  árát,  mint  meg- 
adtuk századokon  keresztül,  midőn  nem  folyhattunk 
be  a  monarchia  és  a  külföld  közti  vámok  szabályo- 
zásába. 

Azt  mondja  Kossuth  Lajos: 

„Van  vám-  és  kereskedelmi  szövetség,  melynél  a  múlt 
időknek  hazánk  iránt  annyira  mostoha  kereskedelmi  politikájá- 
ból kifejlett  vámtarifa,  mint  szintén  minden  osztrák  kereske- 
delmi szerződések  —  osztrák  kezelési,  üzleti  s  egyéb  rendsza- 
bályok —  vizsgálat  nélkül,  beletekintés  nélkül,  láttatlanban  — 
törvény  erejére  emeltettek,  mely  az  osztrák  minisztérium  bele- 
egyezése nélkül  nem  változtatható." 

Megvallom,  nem  győztem  eléggé  csodálkozni 
ennek  olvasásán.  Tudatlanságból  irattak-e  ezek,  vagy 
merő  izgatási  szándékból?  Én  meg  nem  mondhatom; 
csak  azt  tudom,  hogy  részint  valótlanság,  részint 
képtelenség.  Honnan  tudja  Kossuth  Lajos,  hogy  mind 
ezen  kereskedelmi  rendszabályok,  csak  ugy  vizsgálat 
nélkül,  beletekintés  nélkül,  láttatlanban  emeltettek  tör- 
vény erejére?  Az  illetők  talán  mégis  csak  megvizsgálták 
egy  kissé  azokat?  És  ha  a  külhatalmakkal  megalkotott 
vámtarifákat  és  kereskedelmi  szerződéseket  minden 
változtatás  nélkül  törvény  erejére  emelte   1867-ben  az 

Horváth  M.,  Kossuth  Lev.  Q 

országgyűlés,  lehet-e,  méltányos-e  ezt  azért  vádolni, 
gyanúsítani,  még  azon  esetben  is,  ha  ezen  szerződé- 
sek nem  felelnének  meg  mindenben  a  magyar  érdekek- 
nek? Ki  és  mikor  és  kikkel  alkotta  e  tarifákat  és 
szerződéseket?  Nemde  az  osztrák  császári  minisztérium 
még  1867  előtt,  midőn  annak  hatósága,  igaz,  hogy 
jogtalanul,  de  tényleg  kiterjedt  Magyarországra  is; 
és  azon  minisztérium  megkötötte  e  tarifákat  és  szer- 
ződéseket bizonyos,  meghatározott  számú  évekre  a 
külhatalmakkal.  Hát  Kossuth  Lajos  szerint  mind 
ezeket  meg  kellett  volna  semmisíteni  és  újakat  alkotni, 
midőn  kiegyezkedtünk?  Hát  ha  e  külhatalmak  azok- 
tól elállani  nem  akartak,  aminthogy  bizonyosan  nem  is 
fogtak  volna  ?  K.  L.  szerint  nemde  fegyverrel  kellett  volna 
őket  arra  kényszeríteni?!  Volt-e  erre  hatalma,  nem 
mondom  az  új  magyar  minisztériumnak  és  ország- 
gyűlésnek, hanem  volt-e  erre  hatalma  magának  az 
osztrák  császár  és  magyar  királynak  egész  monarchi- 
ájával együtt  ?  Itt  a  vásár  kettőn  állt,  a  külhatalmakon 
szintúgy,  mint  közös  monarchiánkon.  S  ha  e  szerző- 
dések miatt  az  egész  világnak  egyszerre  nem  akar- 
tunk háborút  izenni,  azokat  szépecskén  meg  is  kell 
tartanunk  mind  addig,  míg  a  szerződés  ideje  le  nem 
járt.  Akkor  aztán  majd  lehet  s  kétségkivül  fognak  is 
rajtok  változtatni  az  illetők;  mert  új  szerződést  a  két 
minisztérium  csak  kölcsönös  egyetértéssel,  s  mind 
a  két  országgyűlés  hozzájárulásával  köthet ;  aminthogy 
az  új  szerződés  Poroszországgal  már  is  így  köt- 
tetett. 

És  valamint  a  tarifákra  és  szerződésekre,  úgy 
az  üzleti,  kezelési  s  egyéb  rendszabályokra  nézve  sem 
lehet  sérelmesnek  tekinteni  azt,  mit  Kossuth  Lajos 
denunciál;  söt  ezekben  oly  befolyást  nyert  Magyar- 
ország, minővel  soha  sem  birt,  s  melynél  többet  nem 
is  kívánhat,  mert  többre  nincs  szüksége.  Mind  ezen 
üzleti  s  kezelési  szabályok,  melyeket  Ausztria  eddig- 
elé negyedfél  századon  át  egészen  a  maga  kénye 
szerint  alkotott  a  maga  földén  s  alkotott  a  maga  ér- 
dekében ugy,  hogy  azok  által  csakugyan  tönkre  is 
tette  iparunkat  s  kereskedésünket  a  múltban,  —  mind 
e  szabályok,  mondom,  a  megkötött  kereskedési  szer- 
ződésben nem  csak  tényleg  kiigazíttattak  a  mi  érde- 
keink igényei  szerint,  hanem  azokat  az  osztrák  keres- 
kedelmi miniszter  a  jövőben  sem  fogja  változtathatni, 
sem  új  szabályokat  alkothatni  a  magyar  minisztérium 
megegyezte  nélkül.  Nem  egyenesen  a  mi  részünkön 
van-e  itt  az  előny?  És  Kossuth  mégis  azt  mondja, 
hogy  ezen  „osztrák  kezelési,  üzleti  s  egyéb  rendsza- 
bályok —  vizsgálat  nélkül,  beletekintés  nélkül,  láttat- 
lanban  —  törvény  erejére  emeltettek,  mely  az  osztrák 
minisztérium  beleegyezése  nélkül  nem  változtatható." 
De  csak  úgy  van  az,  midőn  az  ember,  merő  szen- 
vedélyből mindent  gyanúsítani,  mindent  roszalni  akar. 
Hát  Kossuthnak  nem  tetszik  az,  hogy  az  olasz-, 
német-,  porosz-  és  oroszországi  határszéleken  fenlévö 
kezelési,  üzleti  s  egyéb  rendszabályok  alkotásába  és 
szükség  szerinti  változtatásába  ezentúl  mi  is  csak 
annyi   befolyást   fogunk    gyakorolni,    mint    magok   az 

osztrákok  saját  földükön  gyakorolnak?  Vagy  azt 
akarja-e,  hogy  még  az  osztrák  tartományok  határ- 
szélein is  kizárólag  csak  a  magyar  kormány  intéz- 
kedjék?! íme  K.  L.  szemében  még  a  legfényesebb 
vívmány  is  sérelemmé  válik,  —  csupán  azért,  mert 
azt  n  e  m  ö  vívta  ki !  Vájjon  nem  egyedül  azok  izga- 
tására vannak-e  ezek  elmondva,  vagy,  helyesebben, 
elferdítve,  akik  e  dolgokat  nem  értik,  s  gondolkodni 
nem  tudnak  vagy  röstek?  De  menjünk  tovább. 


Az  egész  pécsi  levélben  Kossuth  Lajosnak,  úgy 
látszik,  legkedvesebb  themája  a  nemzeti  független- 
ségről s  önállásról  való  általános  elmélkedés,  hogy 
aztán  egy  két  speciosus  részletet  állapotainkból  ki- 
emelvén s  az  általa  felállított  függetlenségi  theoriára 
alkalmazván,  általánosan  kimondhassa,  hogy  Magyar- 
ország az  osztrák  birodalommal,  mint  rész  az  egész- 
szel, összeolvasztatott.  Ezen  általános  elmélkedésekre 
tér  vissza  minduntalan,  ezeknél  feszíti  meg  phanta- 
siája  erejét  leginkább,  ezekre  hinti  el  rhetorikája  leg- 
illatosabb  virágait  s  mutatja  be  irályi  virtuozitása 
legszebb  remekeit.  Szóljunk  tehát  erről  is. 

Miben  áll  a  valódi  államfüggetlenség,  úgy  hiszem, 
már  eléggé  felderítettem  az  eddig  elmondottakban. 
Kifejtettem,  hogy  fogalomzavar  vagy  épen  szándékos 
elferdítés  nélkül  nem  lehet  tagadni  azon  állam  sou- 
verain  függetlenségét,  melynek  ha  bár  más  orszá- 
gokkal együtt  ugyanazon  fejedelme  van  is,  de  e  mel- 

lett  van  egyszersmind  külön  alkotmánya,  külön  tör- 
vényhozása, külön  teljes  minisztériuma,  külön  igaz- 
gatása, külön  törvénye  és  csak  azon  kül-,  hadi  és 
kereskedelmi  ügyeket  igazgattatja,  a  fejedelem  azon- 
sága  miatt,  ennek  más  országaival  is  közösen,  melyek 
mind  a  két  félt  egyaránt  illetik,  de  igazgattatja  ezeket 
is  a  maga  teljesen  egyenjogú  befolyásával.  Bebizonyí- 
tottam különösen,  hogy  nem  akkor  óvták  meg  az 
államfüggetlenséget  eleink,  midőn  a  létező  közös  ügye- 
ket nyíltan  elismerni  nem  akarva,  azokat  határozat- 
lanságban, kezelési  módjokat  szabályozatlanságban 
hagyva,  a  nemzeti  függetlenségről  csak  általános  tör- 
vényeket alkottak,  melyeknek  daczára  negyedfél  szá- 
zadon keresztül  a  császári  miniszterek  kormányozták 
kizárólag  minden  közös,  fájdalom,  épen  legfontosabb 
közügyeinket;  hanem  biztosították  azt  az  1867-ki  tör- 
vények, melyek  a  közös  ügyeket  a  paritás,  jogegyen- 
lőség alapján,  mind  a  két  fél  egyenlő  befolyásával 
rendelik  intéztetni  s  egy  közös  minisztérium  által  kor- 
mányoztatni. 

Halljuk  már,  mily  szépen  s  mily  költőileg,  de 
egyszersmind  a  fogalmakat  összetévesztve,  a  törté- 
nelmi tények  okait  nem  fürkészve,  vagy  azokat  is 
összevegyítve  ír  e  függetlenségről  Kossuth  Lajos. 

„Az  ösi  hagyományos  magyar  politika,  mely  az  összeol- 
vadástól, mint  a  kárhozattól,  mindig  visszaborzadott  s  ellene 
mindig  küzdött  nemzedékről  nemzedékre,  fel  van  adva,  s  a 
magyar  nemzet  önként  és  szükség  nélkül,  a  lehető  leginoppor- 
tunusabb  pillanatban  megadta,  maga  adta  meg  azt,  a  mit  semmi 

ármány,  sem  erőszak  nem  birt  tőle  soha  kicsikarni Az  or- 
szág nem  állam  többé,  az  állam  az  osztrák  birodalom,  az  or- 
szág ezen  állammal  Összeolvadt.  Az  ily  ország  birhat  kisebb 
nagyobb  befolyással  azon  állam  politikájára ; . . .  de  mindig  csak 
tartomány  lesz,  nem  állam,  nem  nemzet.  Miként  Skótzia,  befo- 
lyásos része  a  britt  államnak,  és  szabad  is  és  virágzó  is;  de 
nem  állam,  nem  nemzet ;  —  tartomány." 

Közbevetve,  kedvem  volna  ugyan  itt  felvetni  ezen 
kérdéseket:  mi  tulajdonkép  az  állam  fogalma?  Mi  az 
állam  czélja?  Megelégedhetik-e  valamely  nép  az  állam 
puszta  fogalmával,  ha  gyöngesége,  vagy  bármi  más 
viszonyai  s  körülményei  miatt  ezen  fogalomszerü  ál- 
lam az  emberiség  legfőbb  czéljait,  az  értelmi,  erkölcsi 
s  anyagi  haladást,  műveltséget  az  életben  nem  való- 
síthatja? És  ha  mind  ezt  jobban  valósíthatja  egy  más 
állammal  egyenjogú  szövetségbe  lépve,  vájjon  nem 
cselekszik-e  jobban  azon  nép,  ha  valamely  más  állam- 
hoz csatlakozik,  mint  annak  egyenjogú  társa?  Meg- 
felel erre  Skóczia  példája,  mely  „szabad  és  virágzó", 
— :  s  kérdezzük  meg,  akarna-e  egészen  független  ál- 
lammá lenni  s  elválni  Angliától?  Megfelel  Canada, 
mely,  bár  még  csak  nem  is  tartománynak,  hanem 
pusztán  gyarmatnak  nevezik,  mégis  szabad  és  vi- 
rágzó. Ezt  néhány  év  óta  Anglia  minden  módon 
el  akarja  választani  magától  és  független  állam  gya- 
nánt saját  szárnyaira  bocsátani ;  és  ime  Canada  nem 
akar  megválni  az  anyaországtól!  Nem  akar  független 
állammá  lenni,  inkább  marad  Anglia  tartománya,  söt 
gyarmata ! 

Nagy  kedvem  volna,  mondom,  tüzetesen  fejte- 
getni e  kérdéseket;  de  attól  tartok,  még  rám  fognák, 
hogy  én  Magyarország  államiságát  önként  fel  akarom 
adni,  s  tartománynyá  alacsonyítani  mostani  alaptör- 
vényei mellett  független  államiságában  is  szabaddá, 
virágzóvá,  boldoggá  s  míveltté  válható  hazánkat,  ha 
a  szerencsésen  megalkotott  alapon  kormány  és  or- 
szággyűlés mind  azt  erélyesen  kifejteni  s  létrehozni 
törekszik ,  a  mi  kifejthető  s  létesíthető.  Nem  időzöm 
tehát  tovább  e  kérdéseknél,  hanem  visszatérek  Kos- 
suth Lajos  levelére,  melyet  így  folytat: 

„Ebben,  t.  i.  az  államiságban  áll  az  eldöntő  tekintet . . . 
Mert  a  nemzet  életében  lélektani  kényszerűségnél  fogva  vannak 
vezéreszmék,  vannak  a  nemzet  geniusában  gyökerező,  kiirthatlan 
aspiratiók,  melyek  minden  más  érdeken  felülemelkedve,  irányt 
adnak  történelmének,  melyeknek  a  nemzetek  mindent  aláren- 
delnek, de  azokat  semminek." 

„Legújabban  tanulságos  bizonyítékát  látjuk  ennek  az  olasz 
nemzet  történelmében.  Itt  a  vezéreszme  a  nemzeti  egység  vala. 
Velenczéröl  tudva  van,  hogy  annak  Ígérhetett  volna  Ausztria 
eget  és  földet,  fényt,  szabadságot,  virágzást,  mindent,  mit  ember 
becsben  tarthat,  Velencze  nem  nyugodott  volna  meg  az  osztrák 
uralomban   soha   és    semmi   áron. " 

(Közbevetőleg  s  csak  röviden  jegyzem  meg  az 
olaszokról  felhozott  ezen  példára :  kiknek  állítja  fel  azt 
tanúságul  K.  L.  ?  Reánk  nem  illik.  Nekünk  a  Mold- 
vában lakó  néhány  ezernyi  Csángókon  kivül  nincse- 
nek országunk  határain  kivül  élő  fajrokonaink,  kiknek 
az  idegen  uralomtól  minden  áron  szabadulni,  s  ve- 
lünk egyesülni,  vagy  akikkel  nekünk  egyesülni  volna 
törekvéseink  feladata.     Az  országunk  határaiban  lakó 

más  nemzetiségeknek  pedig, —  kérjük  K.  L.-t  —  ne  igen 
emlegessen  ily  tanulságos  példákat.  Kedvök  jöhetne 
követni  azt,  ha  még  K.  L.-tól  is  helyeseltetni  hallják, 
s  meg  vagyok  győződve,  K.  L.  szíve  fájna  miatta 
csakúgy  mint  a  mienk,  ha  csakugyan  követnék.) 

„A  vezérelv,  melyhez  a  mi  nemzetünk  tizenöt  nemzedéken 
át  semmi  balszerencsében  meg  nem  tort  erélylyel  ragaszkodott, 
mely  mellett  vére  özönével  tanúskodott,  az  volt:  hogy  Magyar- 
országnak nem  szabad,  Magyarország  nem  fog,  semmi  áron  nem 
fog  az  osztrák  Örökös  tartományokkal  egy  államtestületté  össze- 
olvadni." 

Helyesen  mondja  K.  L.  hogy  az  ősi  hagyomá- 
nyos magyar  politika  vezérelve  az  volt,  hogy  hazánk 
megóva  maradjon  az  Ausztriába  olvadástól.  És  a  tör- 
hetlen  erélyért,  melylyel  e  politikához  ragaszkodtak,  örök 
hála  őseinknek!  —  mert  különben,  ha  a  három  szá- 
zados török  háborúkban  megtizedelt  csekély  számunk 
mellett  végkép  el  nem  enyészünk,  legalább  is  az  egy- 
kor szinte  hatalmas  Csehország  sorsára  jutottunk 
volna.  Dicsőség  tehát  ezért  és  magasztalás  őseinknek! 

De  képtelenség  volna  ebből  azt  következtetni,  hogy 
akkor  is  helyes  politikát  követtek,  midőn  a  független- 
ségért vívott,  sokszor  diadalmas  harczok  után,  vagy 
más  kedvező  körülmények  közt  az  önállóságot  egy- 
egy  újabb  átalános  törvénynyel  körülbástyázták,  egy- 
szersmind a  közös  ügyeket  s  azoknak  kormányzását 
is  részletesebben  meg  nem  határozták. 

És  még  nagyobb  képtelenség  volna  következtetni 
azt,  hogy  mivel  őseink  ezt  tizenöt  nemzedéken  át  el- 

mulasztották,  tehát,  csupán  azért  hogy  őseink  politi- 
kájához mindenben  hívek  maradjunk,  mi  se  lendítsünk 
semmit ;  hagyjuk  mi  is  minden  kül-,  hadi-,  pénz-  és 
kereskedelmi  ügyeinket  ezután  is  az  osztrák  miniszte- 
rektől kormányoztatni,  miként  kormányozták  negyed- 
fél századon  keresztül. 

Azonban  nagyon  téved  K.  L.  ha  azt  hiszi,  hogy 
mind  azon  ellentállást,  melyet  eleink  a  múlt  századok- 
ban kifejtettek,  mind  azon  felkelési  harczokat,  melye- 
ket vívtak,  a  nemzeti  függetlenségért,  az  ország 
politikai  jogaiért  vívták  volna.  Igaz,  nem  hiányzottak 
koronként  oly  emelkedett  lelkű  hazafiak,  kiknek  fő 
törekvése  volt  az  ország  függetlenségének  megóvása. 
Ilyen  volt  kiválólag  gr.  Zrínyi  Miklós,  Wesselényi 
Ferencz,  ilyen  II.  Rákóczy  Ferencz.  De  ezek  oly  ke- 
vesen voltak,  hogy,  ha  a  felkelésekre  más  okok  is 
nem  ingerlik  őseinket,  miattok  bizony  végkép  elvesz- 
hetett volna  az  ország  független  államisága,  aminthogy 
azt,  miként  megmutattam,  a  felkelések  által  nem  is 
lehet  megóvottnak  mondani. 

Mik  voltak  tehát  ama  százados  felkelések  főbb 
okai?  Mire  vonatkoztak  jobbára  azon  aspirátiók,  me- 
lyeket K.  L.  oly  költőileg  megénekel?  Bizonyára,  né- 
hány nemesebb,  emelkedettebb  lelkű  hazafit  kivéve, 
nem  másra  mint  a  nemesi  privilégiumok  és  a  vallási 
szabadság  épségben  tartására.  Bocskay,  Bethlen  Gá- 
bor, I.  Rákóczy  György,  Tököly  és  a  kuruczok  nem 
főleg  ezért  emeltek -e  fegyvert?  A  népet,  melyet 
K.  L.  maga  is  „iners  massának"  nevez,  mely  nem  ad, 

hanem  vesz  irányt,  nem  a  vallás  szabadságának  sé- 
relmei vitték-e  csoportosan  zászlaik  alá?  Nem  a  lelki- 
ismeret szabadságában  megsértett  protestáns  urak  és 
lelkészek  álltak-e  mindig  a  hazai  mozgalmak  élén? 
Bethlen  Gábor  még  szövetséget  is  ajánlott  a  bécsi 
udvarnak  a  török  ellen,  ha  felhagy  a  vallásüldözéssel 
s  véget  vet  a  vallási  háborúnak.  A  politikai  okok  e 
felkelésekben,  ha  nem  hiányoztak  is,  bizonyára  mindig 
gyöngébbek  voltak  a  vallásiaknál.  Sőt  még  akkor  is, 
midőn  nem  vallási,  hanem  más  okok  működének  ru- 
gók gyanánt,  nem  annyira  a  nemzeti  függetlenség, 
mint  a  nemesi  előjogok,  mikkel  önzésökben  s  foga- 
lomzavarokban alkotmányt,  nemzeti  önállást  összeve- 
gyítettek, védelmeért  emelték  fel  zászlójokat ,  melyen 
a  „szabadság"  szent  neve  lobogott.  Mi  a  vallást  és 
nemesi  jogokat  nem  sértette,  például,  az  anyagi  érde- 
kek oly  súlyos  elnyomása,  ha  helyet  foglalt  is  néha 
a  gravamenek  közt,  a  felkelésig  soha  sem  bírta  őket 
lelkesíteni.  A  hadügyet  1715-ben,  merő  nemesi  ön- 
zésből ,  önmagok  dobták  a  császári  miniszterek  ke- 
zeibe. 1741-ben  még  oly  törvényt  is  alkottak,  hogy  a 
nemesi  föld,  bár  jobbágy  kezén  van  is,  nem  eshetik 
adó  alá,  s  erről  még  csak  szólni  se  lehessen  az  or- 
szággyűlésen. E  kiváltságosok  hazafisága  tehát  meny- 
nyiszer volt  inkább  kiváltságaik  bálvány ozása ,  mint 
a  haza  jogainak,  függetlenségének  féltése! 

Most,  istennek  hála,  a  kiváltságokat  valahára  jog- 
egyenlőség váltotta  fel;  a  vallásfelekezetek  is  szabadok, 
egyenjogúak.     Ideje,    hogy    őseink  téves  politikáját  is 

jobbal  cseréljük  fel,  mely  szerint  ne  puszta  szó,  ha- 
nem valóság  legyen  a  nemzeti  függetlenség! 

Tévedés  volna  továbbá  azt  hinni,  hogy  eleink 
csak  azért  követték  el  a  fentebb  megrótt  mulasztási 
hibát,  mivel  a  közös  ügyek  rendezését  megférhetlen- 
nek  tartották  a  magyar  állam  függetlenségével.  Hogy 
ezen  eszmezavarnak  s  abból  eredt  álszégyennek  is 
volt  e  mulasztásban  része,  kétségtelen;  azt  magam  is 
mondottam  a  szegedi  levélben.  De  van  ennek  még 
más  oka  is,  melyet  történelmünk  figyelmes  vizsgálója, 
kivált  a  XVIII-dik  század  kezdete  óta,  minden  lépten 
nyomon  feltalálhat.  Ez  abban  fekszik  hogy,  mivel 
a  bécsi  kormány  beolvasztásunkon  az  örökös  tar- 
tományok állam  -  testületébe  nem  csak  erőszakkal, 
hanem  alattomos  ármánykodással,  fondorlatokkal  is 
minden  módon  törekedett:  apáink  olynemü  ügyekben, 
melyek  a  nemesi  kiváltságokkal  és  az  ország  függet- 
lenségével (és  e  kettő  körül  mennyi  ö  nálok  az  esz- 
mezavar!) bármi  távoli  összeköttetésben  állott,  fél- 
tek részletes  törvényeket  alkotni,  nehogy  reászedes- 
senek s  oly  intézményeket  vagy  csak  szavakat  is  ik- 
tassanak a  törvénybe,  melyeket  később  ellenök  fordít- 
hasson az  ilyesekben,  mint  még  újabb  időkben  is 
bőségesen  tapasztaltuk,  igen  jártas  bécsiek  kényuralmi 
törekvése. 

Talán  megint  arról  fog  vádolni  Kossuth  Lajos, 
hogy  „példátlan  cynismust  követek  el,  s  a  múlt  idők 
szent  emlékétől  minden  kegyeletet  megtagadok";  de 
én  nem  tehetek  róla,  a  tényeket,  ha  netalán  fájók  vol- 


—     92     — 

nának  is,  sem  elferdíteni,  sem  elhallgatni  nem  tudom; 
—  de  történetírói  tisztem  is  kivánja,  hogy  az  igazat  — 
ha  bár  kedvetlen  is  annak  emlékezete  —  a  hatalomnak 
szintúgy  mint  a  nemzetnek  híven  elmondjam;  mert 
csak  így  lehet  a  történetírás  „az  élet  oktatója". 

Azt  akarom  tehát  mondani,  hogy  nemzetünk, 
mely  a  tudományban  és  míveltségben  a  XV-dik  szá- 
zad alatt  ha  nem  is  első  sorban,  de  körülbelül  szín- 
vonalán állott  az  akkori  európai  tudománynak  és  mí- 
veltségnek,  a  bekövetkezett  százados  harczok  és  bel- 
viszályok s  más  akadályok  miatt  előbbre  nem  igen 
haladt,  s  így  a  többi  nemzetekkel  lépést  nem  tarthatva 
hátramaradt.  Képzettségök  ezen  hiányának  érzete, 
igen  félénkekké  tette  őket  minden  újítás,  reform  iránt 
még  a  XVIII-dik  században  is.  Legnyilvánosabb  nyo- 
mait látjuk  e  ténynek  a  III.  Károly  és  Mária  Terézia 
alatt  lefolyt  országgyűlések  naplóiban,  melyek  azt  ta- 
núsítják, hogy  az  ország  java  által  igényelt  bizonyos 
irányú  legszükségesebb  reformokat  is  csak  azért  ha- 
logattak vagy  épen  mellőztek,  mivel  attól  féltek,  ne- 
hogy az  üdvösnek  látszó  újitásból  is  olyas  következte- 
tések vonassanak  le,  melyek  a  nemesi  előjogokat,  vagy 
az  ország  önállóságát  csorbíthatnák.  Midőn  pedig  a 
reformot  mellőzni  teljességgel  nem  lehetett,  oly  átalá- 
nos  szavakban,  a  részletezést  annyira  kerülve  alkot- 
ták meg  a  törvényt,  hogy  az  vagy  nem  felelt  meg 
teljesen  czéljának,  vagy  épen  átalánossága  által  nyi- 
tott rést  a  hatalomnak  a  törvényszegésre.  Erezték  is 
ezt   sajnosán    eleink;    de   azt  hitték,    így  cselekedve  a 

két  rósz  közöl  a  kisebbet  választják,  s  a  törvénysér- 
tés beállható  esetében  a  törvényre  hivatkozva  pro- 
testálhatnak. Épen  ezért  ügyekeztek  annyiszor  ismé- 
telni ama  törvényt,  mely  szerint  felmerült  kétség  ese- 
tében a  törvényeket  csak  a  törvényhozás  van  jogo- 
sítva magyarázni. 

Ily  eljárást  követtek  eleink  különösen  az  ország 
függetlenségét  illetőleg,  melyet  a  hatalom  erőszakkal 
és  rejtett  ármánynyal  egyaránt  soha  sem  szűnt  meg 
ostromolni.  Féltek  a  behálózástól ,  s  magokban  nem 
bízván,  hogy  képesek  oly  intézményeket  alkotni,  me- 
lyek a  nemzeti  önállóságot  a  közös  ügyek  igazgatásá- 
ban is  kellőleg  biztosítsák,  s  ez  iránt  oly  részletes 
törvényeket  formulázni,  melyekből  valamely  jogfeladás 
ki  ne  magyaráztathassék :  csak  átalános  törvények 
hozásánál  maradtak,  azt  hivén,  hogy  kisebb  rósz,  ha 
a  hatalom  ezeket  megsértve,  minden  közös  ügyet  ön- 
kénye szerint  kormányoz,  mint  ha  ügyetlenül  alkotott 
részletes  igazgatási  törvényben  a  nemzet  maga  ad  fel 
valamely  jogot. 

íme  ez  a  másik  és  pedig  főbb  oka  annak,  hogy 
századokon  keresztül  miért  bitorolhatták  a  császári 
miniszterek  legfontosabb  közügyeink  kormányzását; 
miért  kellett  avatkozásaik,  jogsértéseik  visszatorlására 
annyiszor  fegyverhez  nyúlni  eleinknek,  s  ezek  annyi 
nemes  vér  hullásával ,  mondhatni ,  pazarlásával  sem 
voltak  képesek  csak  néhány  évre  is  állandóan  bizto- 
sítani a  nemzeti  függetlenséget,  melyért  a  nemzet 
geniusában  gyökerező  kiirthatlan  aspirátiók  epedeztek; 

de,  az  elmondott  okokból,  fájdalom,  századokon  ke- 
resztül pusztán  testetlen  aspirátiók  maradtak,  s  épen 
azért  voltak  is  azok  oly  kiirthatlan,  oly  hon  epedő 
aspirátiók,  mivel  életvalóságra  soha  sem  jutottak. 

Es  midőn  Kossuth  Lajos  költői  phantasiája  oly 
ékesszólással  s  megragadólag  ecseteli  a  nemzeti  füg- 
getlenségért epedő  aspirátiókat,  mondván: 

„Ez  az  elv  kiált  a  magyar  emberhez  ősei  sírhantjairól' 
mint  szent  hagyomány;  ez  kiált  hozzá  gyermeke  bölcsejéböl, 
mint  szent  kötelesség  a  jövendő  nemzedékek  iránt ;  —  ezt  szívja 
be  hazája  levegőjével ;  —  ez  párolog  felé  a  földből ,  melyet  a 
honszeretet  annyi  martyrvérrel  áztatott;  —  ez  hangzik  dalla- 
maiból, mikkel  a  romlatlan  nép  vérverejtékes  munkáját  enyhíti; 
—  ez  vegyül  imádságába  az  örökkévaló  istenhez,  kit  ép  azért 
mert  ez  vegyül  imádságába ,  gyermekded  kegyelettel  a  „ma- 
gyarok istenének"  hív;  —  ez  lengi  át  lelkét  örömben,  búban,  a 
bölcsötöl  a  koporsóig." . . . 

Midőn,  mondom,  Kossuth  Lajosnak  a  nemzeti 
függetlenségért  epedő  aspirátiókat  ecsetelő  e  mélabús 
elegiáját  olvassuk,  kétszeres  fájdalom  hathatja  át  keb- 
lünket, hogy  e  szent  s  annyi  nemes  vérrel  öntözött 
aspirátiók  soha  nem  érhettek  életvalóságra. 

De  nem  épen  azért  voltak-e  ezen  aspirátiók  szá- 
zadokon keresztül  oly  lángolók,  mivel  kielégítést  soha 
sem  nyerhettek?  Nem  épen  azért  van-e  meg  oly  nagy 
mértékben  nemzetünk  jellemében  azon  mindenben, 
még  zenéjében,  vigalmaiban  is  nyilatkozó  mélabús 
hangulat,  mivel  aspirátiója  a  nemzeti  függetlenségért, 
nagyságért,  annyi  áldozatok  árán  sem  valósulhatott 
meg  soha  igazán  s  mindig  csak  aspirátió  maradt  ?  — 

Egy  franczia  közmondás  jut  eszembe,  mely  igy  szól: 
on  apaise  les  passions  en  leurs  satisfaisant  —  a  vá- 
gyak, szenvedélyek  kielégítve  csillapodnak.  Azon  nem- 
zetekben, melyek  czéljokat  elérték,  szabadságukat,  ön- 
állásukat  biztosítván,  sorsukat  önmaguk  intézhetvén, 
jólétben,  boldogságban  élnek,  nincsenek  s  lélektani 
kényszerűségénél  fogva  nem  is  lehetnek  ilyféle  elégiái 
hangú  aspirátiók;  ezeknek  helyét  nálok  a  czélt  ért 
törekvés  elégedettsége ,  a  biztosított  önállóság  által 
eredményezett  jóllét  megnyugtató  érzete  s  ebből  eredt 
vidám  életkedv  — ,  a  kielégíttetlen  aspirátiók  heve 
által  sugallott  rajongó  ábrándok  helyét  pedig  prak- 
tikus életbölcseség  foglalja  el. 

Valóban  nagy  ideje,  hogy  a  puszta  testetlen  aspi- 
rátiókat  a  nemzeti  önállásért  valahára  mi  is  életvaló- 
ságra emelvén,  a  mélabús  hangulatot  életvidorsággal, 
a  rajongó  ábrándokat  gyakorlatias  iránynyal  s  élet- 
bölcseséggel  váltsuk  fel!  Amaz  költőibb  lehet  ugyan; 
de  emebben  bizonyosan  nagyobb  megnyugvást,  több 
jólétet  fog  találni  nemzetünk.  Maga  Kossuth  Lajos  is, 
—  kiben  én  nemzetünk  ama  mélabúsan  epedő  ge- 
niusának  megtestesült  typusát  tisztelem  — ,  ö  maga  is 
rajongó  ábrándok  helyett  gyakorlatias  státusbölcsesé- 
get  látand  a  maga  feladatának.  Meglássa  —  s  én  so- 
kat mernék  reátenni  —  e  mellett  jobban,  boldogabb- 
nak érzendi  magát  hazafias  keble.  S  ekkor  aztán 
alaposabban  is  fogja  mondhatni,  mit  mostani  iránya 
mellett  pécsi  levelében  mondott,  hogy  „a  reményte- 
lenségtől távol  van". 

Igen  is,  nagy  ideje  már,  hogy  szűnjünk  meg  kö- 
vetni azon  bújósdit  játszó  gyermek  példáját,  ki,  mivel 
fejét  valamibe  bedugván,  maga  nem  lát,  azt  hiszi, 
nem  is  láttatik.  Nem  vagyunk  már  gyermekek.  Tehát 
nem  is  szabad  merő  látszattal,  puszta  aspirátióval 
megelégednünk,  hanem  életvalóságra  kell  érlelnünk  a 
százados  aspirátiót;  elég  hosszan  gátolta  már  nemzeti 
jólétünket,  elég  áldozatot  nyelt  el  sikeretlenül,  mivel 
puszta,  testetlen  aspirátió  maradt. 

Ennek  okai  voltak,  mint  már  bőségesen  kifejtet- 
tük: a  hatalom  részéről  bennünket  alkotmányunktól 
megfosztani,  az  osztrák  örökös  tartományok  államtes- 
tületével összeolvasztani  törekvő  szándék;  a  nemzet 
részéről  pedig  a  tudatlanságból  eredt  félelem,  nehogy 
részletes  szervezkedése  által,  ha  ezt  ügyetlenül  találná 
megalkotni,  jogfeladást  kövessen  el,  —  s  ama  fogalom- 
zavarból származott  álszégyen,  mintha  függetlenségén 
ejtene  csorbát,  ha  némely  közügyeket,  melyek  őt  és 
szövetséges  társát  egyaránt  érdeklik,  társával,  ha  bár 
a  jogegyenlőség  alapján  is  kiegyezkedve,  közösen  kor- 
mányozza. 

Istennek  hála,  ezen  okok  többé  nem  léteznek.  A 
hatalom  nem  csak  nálunk,  hanem  a  velünk  együtt 
ugyanazon  uralkodó  alatt  élő  többi  országokban  is 
véglegesen  szakasztott  a  kényuralommal,  —  szakasz- 
tott erős  önérdekénél  fogva,  mert  az  utolsó  évtize- 
dekben reá  súlyosodott  megrendítő  csapások  után 
tisztán  belátta,  hogy  a  kényuralmat  tovább  is  fenn- 
tartva, saját  vesztébe  rohanna.     Szabad   alkotmányos 

szervezetben  mozog  a  kormány  és  a  közélet  nálunk 
ugy,  mint  a  Lajtán  túl,  egymást  egyensúlyozva,  egy- 
mást kölcsönösen  biztosítva.  Ebben  minden  józanul 
gondolkodó  nagyobb  garantiáját  láthatja  önállásunk- 
nak  s  függetlenségünknek,  mint  a  múlt  kor  valamennyi 
törvényeiben  együtt  véve. 

Az  összeolvasztási  kisérletektöl  tehát  félni  nincs 
többé  okunk.  De  ha,  nem  mondom  az  összeolvasztás 
—  mi  már  s  jobbára  épen  végrehajtott  szervezkedé- 
sünk mellett  teljes  lehetetlenség,  —  hanem  csak  egyes 
részletben  való  túlszárnyalás,  egyes,  bármi  csekély 
jogfoglalás  szándékát  látnók  még  valaha  felmerülni: 
nem  birunk-e  már  az  eszközökkel,  ily  szándékot  tüs- 
tént észrevenni  s  meghiúsítani?  Istennek  hála,  már 
azon  okok  sem  léteznek,  melyek  eddig  századokon  át 
részünkről  gátolták  jóllétünk  megalapítását.  Nem  va- 
gyunk többé  fejletlen  gyermekek,  kiknek  közügyeink 
részletes  meghatározásában  és  kezelési  szervezetének 
megalkotásában  attól  kellene  félnünk,  hogy  rászede- 
tünk, s  a  javunkra  készített  szabályozat  belátásunk 
hiánya  miatt  ellenünk  fordíttatik.  Férfikorra  jutottunk 
immár,  melynek  megbocsáthatlan  hiba  s  azért  való- 
ságos szégyen  volna  azt  hinnünk,  hogy  önállósági 
jogainkat  adjuk  fel,  midőn  a  másokkal  is  közös  ügyein- 
ket velők  egyetértve,  a  teljes  jogegyenlőség  alapján, 
saját  érdekünkben  rendezzük.  Az  álszégyennek  sincs 
tehát  többé  helye. 

Ha  az  új  szervezet,  eddigi  rövid  élete  miatt  még 
nem  fejlődhetett  is  ki  teljes  tökélyre;    ha   az   út,    mi- 

Horváth  M.,  Kossuth  Lev.  < 

ként  fentebb  mondám,  mivel  a  századok  folytában 
ellenünk  készített  akadályok  mind  eltisztítva  még  nin- 
csenek, egy  kissé  tán  még  döczögös,  kényelmetlen, 
ne  türelmetlenkedjünk:  elmozdítjuk  isten  segedelmével 
s  kitartó  erélylyel  azokat  is,  s  majd  csak  rájutunk  a 
biztos,  kényelmes  országútra.  A  munka  nagyobb,  ne- 
hezebb felén  már  átestünk,  a  haladásunk  elébe  má- 
soktól vetett  akadályokat  kevés  híján  már-már  eltisz- 
togattuk ;  —  s  bár  mely  más  irányt  kezdenénk,  azok- 
kal újra  meg  kellene  küzdenünk,  holott  mostani 
irányunkat  folytatva,  a  kevés  maradvány-akadályt  is 
csak  sikerülend  legyőznünk.  Irányváltoztatás  helyett 
oda  legyen  inkább  fordítva  minden  törekvésünk,  hogy 
a  jólétünket,  haladásunkat  gátoló  belső  akadályokat 
legyőzzük.  Az  előre  haladt  kor  parancsoló  követel- 
ményeinek többé  meg  nem  felelhető  elavult,  felette 
hiányos,  mindannyi  ódon  romokká,  —  tisztes,  igaz,  de 
lakálytalan  romokká  vált  intézményeink,  közigazgatási 
szervezetünk  egytől  egyig  mind  újításra,  átalakításra 
várnak ;  s  ezek  mellett  a  kor  új  teremtményeit  és  fejle- 
ményeit, melyek  másutt  már  meghonosodva  díszlenek, 
s  a  közjólét,  míveltség,  boldogság  gyarapításának  annyi 
csodás  eredményeit  tüntetik  bámuló  szemeink  elébe, 
—  ezeket  is  átkellend  ültetnünk  hazai  földünk  fogé- 
kony, dús  termést  igérö  talajába. 

Igen,  ezekre  legyen  függesztve  lelkünk  minden 
sóvárgása,  ezekre  irányozva  akaratunk,  törekvésünk 
minden  erélye.  Irtsuk  ki  jellemünkből  azon  elégiái 
mélabús    hangulatot;    legyünk   életvidorak  és  gyakor- 

latiak.  Szüntessük  meg  kebleinkben  a  sors  csapásaitól 
annyit  s  oly  sokáig  szenvedett  őseink  aspirationális 
politikájának  sarjait,  ama  rajongó  ábrándokat,  me- 
lyeknek nincs  többé  tárgya:  eleink  régi  heves,  szent 
aspirátiói,  istennek  hála,  életvalóságra  vannak  immár 
érlelve;  hagyjunk  fel  tehát  az  ábrándok  káprázatai 
után  való  kapkodással,  hanem  legyünk,  —  mint  fér- 
fias, értelmes,  mívelt  nemzet  fiaihoz  illik,  gyakorlatiak, 
s  kik  a  nemzet  sorsának  intézésére  vagyunk  hivatva, 
legyünk  mindannyian  státusbölcsek,  vagy  legalább  a 
státusbölcseket  követök. 

„Korunk  —  mond  Quinet  Edgár  —  minden 
áron  akar  remélni  —  és  igaza  van.  De  reményünk 
ne  legyen  puszta  szó.  Igyekezzünk  új  és  igaz  eszmé- 
ket fölfedezni,  mert  azok  illők  az  emberi  szellemhez, 
s  igazságot  teremtenek  benne,  melyből  a  jövő  szü- 
letik. Csak  így  fejlődik* az  élet,  csak  így  alapos  a  re- 
mény !" 

És  evvel  talán  be  is  fejezhetném  válaszomat  Kos- 
suth Lajos  pécsi  levelére.  De  miután  megtámadása 
által  már  ezen  polémiára  kényszeríted:,  s  némi  elmon- 
dani valóm  van  még  Kossuth  politikájáról  általában 
s  különösen  mostani  eljárásáról:  elmondom  már  csak 
ezt  is. 

IV. 

cMi  Kossuth  Lajos  \ás\lőja,  mi  c\élja? 

..IN  ekem  is  lehetnek  —  így  szól  K.  L.  pécsi  levelében  — 
nekem  is  vannak  érzelmeim,  s  politikai  religiómnak  lehetnek  — 
vannak  ■ —  komoly  meggyőződésen  alapuló  hitágazatai,  melye- 
ken, épen  mert  komoly  meggyőződésen  alapszanak,  az  e  se  mé- 
nvek semmi  fordulata  nem  változtathat,  sót  még  a  re- 
ménytelenség sem.  Pedig  a  reménytelenségtől  távol 
vagyok." 

Vájjon  melyek  K.  L.  politikai  religiójának  ezen, 
komoly  meggyőződésen  alapuló  hitágazatai?  Ezek 
néhányait  ismeri  a  világ;  önmaga  elégszer  hirdette. 
Én  csak  egyről  akarok  itt  szólni,  melyet  politikai  re- 
ligiójának zászlaja  gyanánt  lobogtatott  1849  óta  min- 
denha, minden  alkalommal,  mely  neki  szólásra  vagy 
cselekvésre  ajánlkozott. 

És  e  zászlószerü  hitágazat? 

Az  absolut,  teljes  függetlenség,  vagy  helyeseb- 
ben kifejezve  —  mert  immár  teljesen  birjuk  s  jobbára 
gyakoroljuk  is  függetlenségünket  —  az  elszakadás 
a  Habsburg-Lothringen  dynasztiától. 


ÍOI        

És  ne  vádoljon  senki,  hogy  gyanúsítani  akarok, 
miután  Kossuth  Lajos  maga  ugy  magyarázta  legújabb 
nyilatkozataiban  a  Deák  Ferenczhez  intézett  levelének 
azon  állítását,  hol  az  ország  jogait  a  dynasztia  fen- 
állásával  megférhetlennek  monda,  hogy  ezt  csak  feL 
tételesen  mondta  légyen. 

O  tudja,  miért  ad  most  ily  szelídebb  értelmet 
elébbi  szavainak;  én  azonban  kénytelen  vagyok  azt 
hinni,  —  miben,  ugy  hiszem,  a  mondandók  elolva- 
sása után  olvasóm  igazat  fog  nekem  adni  —  hogy 
Kossuth  Lajosnak  az  1849-ki  april  14-ke  óta  máiglan, 
az  uralkodó  háztól  való  elszakadás  képezi  politikai 
zászlaját. 

Nem  akarok  ennek  bebizonyítására  egyes  helye- 
ket idézni  azon  leveleiből,  melyeket  1849-ki  bukásunk 
után  a  számüzöttség  első  éveiben  írt,  idézhetnék  pe- 
dig, mert  több  ilyes,  különféle  személyekhez  írt  leve- 
lének másolatát  birom.  Azt  lehetne  ezekre  mondani, 
hogy  a  bukás  keserűségének  első  hevében  s  a  békés 
kiegyezkedés  lehetőségének  reménytelenségében  írta, 
midőn  e  miatt  nem  csak  ö  maga,  hanem  a  bujdosók 
mindnyájan  az  elszakadási  politikát  vallók  magukénak. 
Mellőzöm  tehát  ezeket,  s  csak  néhány  azon  korbeli  leve- 
leit közlöm  részben  vagy  egészben,  midőn  a  hatalom 
már  megtette  első,  bár  még  elégtelen,  de  a  jövő  békés 
kifejlés  iránt  már  reménységet  ébreszthető  lépéseit.  E 
levelek  más  tekintetben  is  sok  érdekest  foglalnak  ma- 
gokban ;  K.  L.  politikai  fő  elveit  pedig  teljes  világban 
tüntetik  fel  előttünk,  sőt  néhol  jelleméből  is  közölnek 

egypár  vonást.  S  e  levelek  közlésére  teljesen  jogo- 
sultnak érzem  magamat,  mert  azok  egyátaljában  nem 
magán  jellemüek:  a  „nemzeti  igazgatóságinak  — 
miként  K.  L.  maga  nevezte  a  külföldön  lévő  forra- 
dalmi comitét  —  fejétől,  e  nemzeti  igazgatóság  egy 
tagjához,  a  nemzet  közügyeiben  irott,  a  nemzet  sor- 
sát mélyen  érdeklő  levelek  nem  lehetnek  magán  le- 
velek, melyek  közlését  az  illem  s  lovagiasság  tiltaná ; 
különben  csak  a  nyilvános  acták  s  a  hírlapi  czikkek 
gyakran  valótlan  közleményeire  kellene  contemporaine 
történelmünknek  szorítkoznia,  mi  az  oknyomozó  tör- 
ténetírást lehetetlenné  fogná  tenni.  E  levelek  közlé- 
sére tehát  teljesen  fel  vagyok  jogosítva. 

Tudhatja  minden  olvasóm,  hogy  Ferencz  József 
ő  Felsége  1860-ki  april  19-éröl  Benedek  tábornokhoz, 
mint  hazánk  újdon  kinevezett  kormányzójához,  egy 
kéziratot  intézett,  melyben  concessiók  igértetnek  az 
országnak.  Tudhatják  s  tudják,  de  már  csak  néhá- 
nyan, azt  is,  hogy  ezen  nyilvánossá  tett  császári  kéz- 
irat ellen  bizonyos  körből  nyilatkozat  készült  a  hazá- 
ban. E  nyilatkozat  fogalmazata-e,  vagy  csak  kivonata, 
nem  tudom,  közöltetett  Teleki  Lászlóval,  hogy  általa 
megtudassék  az  emigratió  s  különösen  Kossuth  Lajos 
az  iránti  véleménye.  A  következő  levél  tárgyát  tehát 
ez  teszi  : 

Kossuth  Lajos  gróf  Teleki  Lás\lóho\. 

„Regents  Park-Terrace,  London, 
april  26.   1860. 

„Kedves  Barátom!  April  22-kei  leveled  biztosan  érkezett 
kezemhez.  —  —  — 

„Szólok  legelőbb  leveled  legfontosabb  pontjához,  a  szán- 
déklott  nyilatkozathoz,  amely  (ismételnem  kell)  leveleződ  saját 
mondása  szerint,  nem  ad  semmi  positiv  nyilatkozatot,  hanem 
csak  tényeket  említ  fel  a  fizetett  sajtó  balhíresztelései  ellenében, 
tehát  igazán  szólva,  sajtópolemiai  substitutum  hírlapi  ferdeségek 
ellenében.  —  — 

„Én,  ha  már  egyszer  azok,  kiket  „befolyásos  osztályok- 
nak" nevezünk,  névaláírással  felszólalnak,  nyilatkozatot  várnék, 
mely  megmondja,  mit  akarnak  hát?  —  nem  pedig  hírlap- 
polémiát. 

„De  ha  mégis  tenni  akarják,  arról  bizonyossá  teszlek,  hogy 
én  ellene  sem  fel  nem  szólalok,  sem  semmi  lépést  nem 
teszek;  de  magamat  vele  identifikálni,  sőt  előleges  he- 
lyeslésem által  a  lépést,  hogy  ugy  szóljak,  provokálni,  ez  oly 
áldozat,  melyre  csak  ugy  lehetnék  kész,  ha  valamely 
nagy  positiv  hasznot  látnék  a  hazára  belőle,  —  ezt  pe- 
dig nem  látok ;  míg  másrészt  a  következő  két  okom  van  ellene 
(azaz  a  tőlem  kivánt  áldozat  ellen) : 

„1.  Hogy  hozzájárulásom  egész  politikai  múltam  követke- 
zetességét compromittálná ,  pedig  nekem  nincs  egyebem,  mit 
életem  hajótöréséből  megmentettem. 

„2.  Zavarba  hoznám  a  pártot  otthon  elveim  vagy  politi- 
kám iránt  —  azon  pártot,  melylyel  identifikálva  érzem  magamat. 

„Ah,  ha  a  mi  pártunktól  jöne  a  javaslat,  s  jöne  azon 
hozzáadással,  hogy  ők,  a  körülményeket  ismervén,  azt  jónak 
és  szükségesnek  tartják,  azt  mondanám:  lássátok,  mit  cselek- 
szetek,  tietek  a  felelősség;  én  nem  vagyok  az,  a  ki  szakadást 
akarhatna  köztetek  csinálni.  Igen,  de  a  javaslat  nem  a  mi  pár- 
tunktól jő,  s  nem  tudván,  mint  gondolkozik  pártunk  felöle,  az 
én  beleegyezésem  a  responsibilitást  az  én  nyakamba  kerítené  és 
pártunkat  politikám  iránt  zavarba  hozná. 

„Tudod,  kedves  barátom,  hogy  bár  én  hazánk  független- 
ségét ')  bizonyosnak  tartván,  (mert  Európa  normális  állapotba 
jutásának  postulatumai  közé  tartozik)  az  osztrákkali  kialku- 
vást  akármi  feltételek  alatt  is  szerencsétlenségnek  tarta- 
nám; mégis  annyira  fel  tudom  fogni  szegény  fajunknak  a  mos- 
tani elviselhetlen  állapotot  tűrni,  hogy  ha  az  osztrák  szük- 
ségből restituálná  hazánkat  in  integrum,  —  nemcsak 
nem  venném  rósz  néven,  ha  a  nemzet  kibékülne  azzal, 
kit  trónvesztésre  itélt  volt,  hanem  örömest  lemondanék 
még  arról  is,  hogy  hazám  földében  aludjam  a  halál 
álmát. 

„De  a  szándéklott  nyilatkozattól  ily  eredményt,  azt  hi- 
szem, a  legvérmesebb  conservativ  sem  vár,  —  tehát  mi  a  czél? 
Azt  mondják  a  véleményegység. 

„Nagy  dolog  ez  az  egység,  de  akármi  nagy  dolog  legyen 
is,  az  soha  sem  lehet  czél,  hanem  csak  eszköz  lehet  valamely  czélra. 

„S  mi  czélra  volna  ez  az  egység  csinálva  ?  Az  osztrákkali 
kialkuvás  czéljára  consessiók  alapján.  Ez  a  czél,  nem  más.  Vilá- 
gos ez  az  egészből ;  világos  különösen  a  negyedik  pontból 2) ; 
kimaradhat    ez,   de  azért  bebizonyítva  marad  az  irány. 


')  Megjegyzendő,  hogy  K.  L.  e  szó  alatt  mindig  az  april    14-én   kikiál- 
tott függetlenséget  érti. 

2)  E  pontok  alább  elöjönek. 

„No  már  én  e  czélra  egységet  látni  nemcsak  nem  szeret- 
nék, de  minél  nagyobb  volna  az  egység,  annál  nagyobb  szeren- 
csétlenségnek tartanám. 

„Ha  tetszik  a  nemzetnek  e  czél,  e  politika,  jó,  ö 
lássa,  —  de  én  arra  nem  invitálhatom  pártunkat,  —  én  el 
nem  állhatok  a  zászlótól,  melyhez  szívem  és  meggyő- 
ződésem esküdött,  én  ez  alatt  akarok  élni,  mint  egy 
élő  protestatió  az  osztrák  bitorlás  ellen;  —  s  az  alatt 
akarok  meghalni. 

„Jól  mondod ,  kedves  barátom ,  hogy  (kihagyván  a  4-dik 
pontot)  nincs  a  javaslatban  ami  nem  igaz;  csakhogy  még  több 
is  igaz.  —   — 

„Én  nem  tudom,  a  nemzetnek  szándokában  van-e  az  egy- 
ség kedvéért  a  conservativek  zászlaja  alá  állani ;  ha  van,  én  nem 
állok  útjába.  Isten  látja  lelkemet,  sem  nem  affectálom  a  vezérke- 
dést,  sem  nem  irigylem  másnak.  De  ha  nincs ,  nem  engedi  meg- 
győződésem ,  hogy  ha  van  valami  súlya  véleményemnek  akárki 
előtt,  azt  arra  használjam  fel,  hogy  politikai  barátaim  a  hazában 
a  mi  közös  zászlónktól,  a  függetlenség  zászlójától  el,  és  a  con- 
servativ  zászlóhoz,  a  concessionalis  zászlóhoz  álljanak. 

„Tudod,  kedves  lelkem  barátom,  hogy  ha  mindjárt  encou- 
ragiroznók  is  őket  helyeslésünkkel,  nekem  impressiom  az,  hogy 
nem  akadna  két  tuczat  conservativ  notabilitás,  aki  nevét  a  ter- 
vezett nyilatkozatnak  aláírná  (kivévén,  ha  a  4-dik  pont  benma- 
rad).  De  azt  igen  szeretnék,  ha  a  mi  pártunkból  ezrek  irnák 
alá.  Igen,  de  a  mi  pártunknak  nincs  ily  nyilatkozatra  szüksége ; 
—  rólok  az  egész  világ  tudja,  hogy  ők  többet  akarnak.  Be- 
szélni senki  sem  kénytelen ;  de  ha  valaki  beszél  és  kevesebbet 
mond,  mint  amennyit  következetességénél  fogva  tőle  várt  a  vi- 
lág, az  eredmény  az,  hogy  visszalépést  csinált ;  tegye,  ha  tet- 
szik, én  nem  állok  útjában,  a  nemzet  az  úr;  —  de  azt 
nem  lehet  kivánniok,  hogy  én,  ki,  mint  a  nemzeti  akarat  or- 
gánuma,   proponáltam  az  osztrák  háznak    trónvesztésre 

ítéltetését,  hogy,  mondom,  én  identificáljam  magamat 
a  hátralépéssel,  sőt  helyeslésemmel  invitáljam  a  hátralépésre 
a  pártot,  melynek  zászlója  vagyok.  Én  kivételes  helyzetben  va- 
gyok, a  velem  szövetkezni  akaró,  velem  eddig  antagonismusban 
állott  conservativ  párt  iránti  deferentiát  nem  vihetem  annyira, 
hogy  mindent  amit  otthon  a  harcz  alatt,  mindent  amit  azóta 
Európa  s  Amerika  hallatára  mondtam  és  tettem,  homlokegye- 
nest desavouirozzam. 

„Ha  teszi  a  nemzet,  tegye,  tűrni  fogom,  én  soha  sem 
teszem  magam  ellentétbe  a  nemzettel  —  de  nélkü- 
lem kell  tennie. 

„Felejtek  egyet,  mondám,  igazad  van,  hogy  mind  igaz,  mi  a 
javaslatban  mondatik.  Kivételt  kell  tennem ;  az  első  pontban  az  mon- 
datik, hogy  bár  minő  kísérlet,  mely  nem  az  alkotmányos  állapot  visz- 
szaállítását  feltételezi,  a  közös  kivánatot  kielégíteni  nem  fogja,  tehát 
állíttatik,  hogy  nem  is  alkotmány,  miként  48-ban  reformáltatott,  ha- 
nem az  alkotmányos  állapot  visszaállítása  a  közkívánatot  kielégítené. 

„Én  ezt  nem  hiszem,  s  ha  mégis  ugy  volna,  ugy  én  nem 
az  osztrák,  hanem  saját  nemzetem  által  érezném  magamat  szám- 
kivetettnek. 

„Mondani  fogod,  ez  mind  csak  okoskodás ;  de  mi  hát  po- 
sitiv  véleményem?  A  következő: 

„1.  Azok  akikajavaslatot  teszik,  soha  sem  törődtek  sokat 
az  én  véleményemmel;  hagyjanak  ki  engem  most  is  játékukból ; 
—  kövesd  meggyőződésedet,  adj  nekik  tanácsot,  hited  s  ítéleted 
szerint.  Rólam,  kérlek,  ne  szólj  nekik. 

„2.  A  nemzeti  egység  megszületett  s  fentartatik  nyilatko- 
zatok nélkül ;  nem  volt  tehát  végette  szükség  declaratiókra. 
Tartsák  fenn  ugy  amint  teremtették,  s  erősítsék  meg  a  tájéko- 
zásban designált  vis  inertiai  tények  által.  Nyilatkozat  nem  for- 
rasztani, de  oszlatni  fog :  egyik  ném  irandja  alá,  mert  kevésnek, 
másik  mert  soknak  látja,  s  kik  tettben  együtt  jártak,  szavak  fe- 
lett megoszlanak. 

„3.  Ha  mégis  írni  s  nyilatkozni  akar  azon  párt,  mely 
1847 — 48-ban  vagy  ellenünk  volt  vagy  legalább  nem  velünk 
(mint  például  L.  M.) ,  a  Benedek  uramnak  írott  császári  ukáz 
igen  kedvező  alkalmat  ad  egy  férfias  lépésre,  mely  azon  párt 
részéről  határozott  haladás  lesz  előre  (nem  pedig  lépés  a  hala- 
dott párt  által  hátra)  s  mely  amellett  hogy  törvényes  téren  ma- 
rad, a  nemzetet  nagy  hálára  kötelezné  és  sokkal  többet  tenne 
az  egység  consolidatiója  felé,  mint  az,  ha  oly  nyilatkozatra 
akarnák  reávenni  pártunkat,  mely  a  függetlenségi  nyilatkozatot 
desavouirozza,  ennek  részéről  hátralépés  volna. 

„Midőn  a  telegrammot  olvastam,  féltem,  az  új  osztrák 
maneuvre,  minden  humbugsága  mellett  is,  szakadást  idéz  elő  s 
pártot  csinál,  mert  szent  és  kedves  neveket  emlegetett:  várme- 
gyét, diétát,  Önkormányzatot.  Mióta  magát  az  ukázt  olvastam, 
nem  félek.  Gúny  az  és  insultus  a  szenvedésekre  halmozva. 

„A  legconservativebb  magyar  is  pactum  conventumokat 
emleget,  ez  octroyroz,  mint  octroyrozott  1849-ben  constitutiót, 
—  hol  van? 

„A  magyar  nem  akar  a  bécsi  minisztertől  függni  s  még 
a  községrendszert  is  csak  az  országgyűléstől  mondta  elfogadha- 
tónak. Ez,  községi,  megyei,  országgyűlési  organisatióra  a  bécsi 
minisztérium  jövendő  utasításaihoz  relegálja  Benedek  uramat,  ki 
maga  is  élő  sérelem. 

„A  magyar  visszatérést  követel  a  históriai  básisra:  az  ukáz 
a  birodalomegységi  centralisatiót  fentartja,  s  még  a  vármegyét 
is  ennek  keretébe  rendeli  szoríttatni. 

„A  magyar  Önállási  jogait  követeli  vissza :  az  ukáz  azon 
reménynyel  kecsegteti,  hogy  annyira  megy  iránta  a  kegyelem, 
hogy  majd  neki  is  megadják  azt,  mit  a  nyomorult  osztrák- 
nak (!)  csehnek  l)  stb.  octroyrozni  szándékoznak. 


')  Bátorkodom  kérdezni  :  miért  nevezi  K.  L.  az  osztrákot ,  csehet 
nyomorultnak?  Ne  legyen  elbizakodó  henczegés,  felfuvalkodás  az  alsóbb  ré- 
tegekben ,  ha  még  egy  partvezér ,    volt  kormányzó  is  így   beszél    más  népekről ! 

„Ha  ez  maszlag,  nem  olyan,  melylyel  magyar  halat  fogni 
lehet.  Nem,  egyet  sem.  Gúny  ez,  insultus,  mely  csak  indigna- 
tiót  támaszthat. 

„Szólaljon  fel  a  conservativ  párt  ellene.  Beszéljenek  az 
aláírók  a  magok  s  nem  a  nemzet  nevében ,  s  hegyről  végről 
kiemelve  a  fentemlített  cardinalis  bűnöket,  adják  elé  a  magok 
programmját  s  mondják  meg,  hogy  ím  ez  a  minimum,  mely 
őket  kielégítheti. 

„Ide  irom  ezt  a  minimumot,  miként  azt  K.  Gy.  előadá- 
sából s  azon  irományokból,  miket  egyszer  másszor  hazulról  ve- 
lem közölni  szíves  valál,  kivettem: 

„Restitutio  in  integrum  a  pactum  conventumok  alapján, 
s  azért : 

„i.  Az  ország  territoriális  redintegratiója ; 

„2.  Az  alkotmány  visszaállítása,  ugy  amint  az  1848-ban 
reformáltatott ; 

„3.  Az  örökös  tartományok,  tehát  a  bécsi  kormány  iránti 
viszony  pusztán  a  personalis  unióra  szorítva  a  pactum  conven- 
tumok értelmében,  s 

„4.  Biztosítékul,  megszüntetése  azon  örökös  Összeütközés- 
nek, mely  abból  ered,  hogy  azon  fejedelem,  kinek  alkotmányo- 
san kötelessége  Magyarországot  kormányozni,  más  tartományait 
absolutistikus  irányban  kormányozza.  Tehát  azon  kivánat,  hogy 
ne  csak  Magyarország  helyeztessék  vissza  alkotmányába,  hanem 
az  osztrák  örökös  tartományok  is  alkotmányosan  kormányoztas- 
sanak, s  így  irányegység  hozatván  be  a  főbe,  az  alkotmányos 
elv  ne  legyen  többé  az  absolutistikus   elv  támadásainak    kitéve. 

„Mondják  el  ezt  a  conservativ,  vagy  ha  ugy  tetszik  ne- 
vezni, mérsékelt  pártiak.  Elmondhatják,  mert  a  három  első  pont 
szorosan  törvényes,  a  negyedik  kimondásában  pedig  a  conser- 
vativ párt  már  egy  országgyűlésen  megegyezett.     Alkalomszerű 

ennek  elmondása,  mert  egy  tény  jött  közbe  az  osztrák  részről, 
melyet  vagy  el  kell  fogadni,  vagy  felelni  reá.  Tanácsos  elmon- 
daniuk, mert  az  európai  közvéleményt  tájékozniuk  kell.  (Tudod 
hogy  a  Times  hosannát  kiáltott  a  concessióknak  —  a  félhiva- 
talos Constitutionnel  pedig  a  franczia  kormány  Örvendezését 
fejezte  ki,  s  azt  a  bécsi  lapok  siettek  kikürtölni.  —  A  méreg 
forr  fel  bennem  azon  örvendezés  felett ,  s  ugy-e  méltán  ?)  S 
végre  hasznos  is  magának  a  mérsékelt  pártnak  egy  ily  nyilat- 
kozat, mert  ez  3o — 40  ismeretes  név  által  aláirva  (ami  practice 
lehetséges)  többet  tenne  a  nemzet  bizalmának  megnyerésére, 
mint  amolyan  semmit  nem  declaráló  declerátió  ezerek  által  alá- 
irva (ami  practice  nem  lehetséges). 

„Végzem  e  tárgyat  azzal,  amit  tán  elég  lett  volna  magát 
említenem.  A  helyzet  változott:  a  tervezett  mantfestum  elavult. 
Azt  nem  lehet  többé  mondani,  hogy  a  követett  rendszerrel 
nincsenek  megelégedve,  mert  azt  felelik  reá:  azon  rendszer  nincs 
többé ,  megváltoztatták.  Tehát  arra  kell  felelni ,  amit  helyébe 
tettek.     Erre  pedig  felelni  csak  a  minimum  kijelentésével  lehet. 

„De  tegyék  ezt  azok,  akiknél  e  minimum  haladás  s  a  nemzet- 
teli egybeolvadás  záloga,  ne  kívánják  azok  aláírását,  akik  abban 
szükségből  tán  megnyugszanak,  de  kik  azt  programmúl  nem 
állíthatják  fel  anélkül,  hogy  az  1849-ki  zászlót  összezúznák  s 
bűnbánati  recantatiót  követnének  el;  azt  nem  is  említve  (mert 
ez  persze  a  nemzet  érdekében  nem  számlál),  hogy  minket  a 
49-kizászló  képviselőit  külföldön  magoktól  elta- 
szítanának.   Ha  tetszik,  tűrjük,  de  ne  provocáljuk  őket  reá. 

(A  levél  többi  részei,  tárgyunkra  nem  vonatkozó, 
más  dolgokról  szólnak.) 

„S  most  Isten   veled,    kedves    barátom.     Fogadd   szívesen 

baráti  tiszteletemet  s  üdvözletemet 

híved 

Kossuth,  s.  k." 

E  levélből  nyilván  látjuk,  hogy  K.  L.  zászlója 
még  1860-ban  is  az  1849-ki  elszakadás  zászlója  volt; 
látjuk,  hogy  „ö  magát  a  49-ki  elszakadási  zászló 
képviselőjének"  tartja  s  hirdeti  a  külföldön;  hogy 
„ö ,  ki  az  osztrák  ház  trónvesztésre  Ítéltetését 
proponálta,  nem  identificalhatja  magát  a  ki- 
egyezkedéssel";  hogy  „ö  el  nem  állhat  e  zász- 
lótól, melyhez  szíve  és  meggyőződése  eskü- 
dött, s  ö  az  alatt  akar  élni  mint  egy  élő  pro- 
testatió  az  osztrák  bitorlás  ellen,  és  az 
alatt  akar  meghalni";  hogy  „ö  az  osztrákok- 
kali  kialkuvást  akármi  feltételek  alatt  is  szeren- 
csétlenségnek tartaná".  S  ha  a  nemzet  még 
is  kialkudnék,  „a  49-ki  zászló  képviselőit 
taszítaná  el  magától." 

És  hogy  ő  e  zászlónak,  az  1849-ki  elszakadás 
zászlójának,  máiglan  is  híve  maradt,  s  a  fentebbi  idé- 
zet szerint  az  alatt  akar  meghalni,  kétségtelenné  te- 
szik pécsi  levelének  ama  szavai,  melyek  e  fejezet  ele- 
jén állnak ,  hogy  „meggyőződésein  az  események 
semmi  fordulata  nem  változtathat,  sőt  még  a  remény- 
telenség sem". 

A  szilárd  következetesség,  a  törhetlen  ragaszko- 
dás meggyőződéseihez,  bizonyára  egyik  legszebb  vo- 
nása a  férfiú  jellemének;  bár  különben  az  is  igaz, 
amit  a  latin  aphorisma  mond:  sapientis  est  mutare 
consilium  in  melius  — a  bölcseség  jele,  véleményét 
jobbra  változtatni.  Én  e  következetességet  méltány- 
lom    is  teljes   elismeréssel   Kossuth    Lajosban,   s   ugy 

hiszem,  e  hűsége  miatt  meggyőződéséhez,  nem  is 
fogja  öt  senki  gáncsolhatni,  nem  fog  senki  arra  töre- 
kedni, hogy  öt  abban  megrendítse.  Ám  maradjon  hü 
és  következetes  ezután  is  meggyőződéseihez;  de  — 
s  ezt  jogosan  s  méltányosan  is  követeljük  tőle  —  csak 
saját  személyére  nézve.  Őrizze,  ápolja  e  meggyőződé- 
sét saját  keblében  egész  a  sírig,  —  dicsérni  fogjuk 
következetességét  — ;  de  másokat ,  egy  egész  nemze- 
tet, kivált  annak  tanulatlanabb,  az  országos  dolgokat 
megérteni  s  megitélni  nem  képes  alsó  osztályait  meg- 
győződéseinek elfogadására  ne  csábítsa,  e  végett  a 
nemzetben  ne  izgasson.  Erre  már  joga  nincs,  ezt  mél- 
tányosan nem   teheti. 

Ne  is  hivatkozzék,  miként  azt  pécsi  levelében 
teszi,  Gallilei  példájára,  kinek  midőn  a  földgömb  for- 
gása felöli  hitét  megtagadni  kényszeríttetett,  az  abju- 
ratio  perczében  is  kitört  kebeléből  az  ismeretes  „e 
pur  si  muove  —  és  mégis  mozog".  Bár  mennyire  iz- 
gatott volna  is  Gallilei  e  hite  mellett,  bár  egész  nem- 
zetét rábírta  volna  is,  hogy  osztozzék  vele  meggyő- 
ződésében, annak  semmi  más  következménye  nem 
volt  volna,  mint  hogy  nemzete  egy  valóságosan  lé- 
tező természeti  tüneményről  világosíttatott  volna  fel. 
Gallilei  czélja  csupán  a  tudomány  volt,  mely  senki- 
nek sem  árthatott,  sőt  csak  használhatott,  mindenki* 
ismereteit  gyarapítván. 

De  mi  Kossuth  Lajos  czélja  az   1849-ki   elszaka- 
dási zászló  lobogtatásával  ? 

Ez  más  nem  lehet,  mint  egy  újabb  forrada- 
lom! —  mert  azt,  mi  e  zászlóra  van  írva ,  egyedül 
csak  forradalom  által  lehetne  —  ha  tudniillik  az  ál- 
talában lehetséges  volna  —  létrehozni;  és  ha  a  nem- 
zet oly  bárgyú,  oly  oktalan  volna  —  mitől  azonban 
józan  esze  megóvandja  —  hogy  Kossuthnak  e  meg- 
győződésében, melynek  elfogadására  a  nemzetet  iz- 
gatja, valóban  osztozzék,  homlokegyenest  a  forrada- 
lomba kellene  rohannia !  Hiszen  világosan  mondja 
maga  Kossuth  is  a  jászladányi  kerület  választóihoz 
írt  levelében,  hogy  „a  ez  él  elérése",  melyet  I 
maga  előtt  lebegtet,  „nem  a  képviselői  széken 
eszközölhet  ö".  E  czél  tehát  csak  fegyverrel, 
forradalom  által  eszközölhető. 

S  vájjon  akarja-e  ezt  a  nemzet?  Én  ugy  látom, 
ugy  tudom,  hogy  nem  akarja.  Másfél  éve  körülbelül, 
mióta  a  számüzöttségböl  hazámba  visszatértem,  s  ta- 
nulmányommá tettem,  megismerni  a  nemzet  hangula- 
tát. Látom,  hogy  itt  s  amott  —  és  fájdalom  épen 
tős  gyökeres  magyar  városaink  néhányaiban  —  egy 
két  jellemtelen,  rósz  szenvedélyű  ember,  kiknek  semmi 
veszteni  valójok  nincs  s  ezért  minden  áron  zavart 
óhajtanak,  hogy  abban  ők  juthassanak  a  felszínre,  lel- 
kiösmeretlen,  communistikus  izgatásaik  által  egy  pár 
száz  tudatlan,  együgyű  lakost  kihágásokra  csábítottak. 
Látom ,  hogy  néhány  nagyravágyó ,  magas  hivatalra, 
hatalomra  sóvárgó  a  népet  más  módon,  más  czélokn 
is  folyton  izgatja.  De  ezeken  kivül  az  összes  hazai 
értelmiségben    nem    látok    legkisebb    hajlamot    sem 

forradalomra.  Az  országgyűlési  tekintélyes  ellenzék, 
az  ugy  nevezett  balközép,  s  annak  az  országban  lévő 
pártja,  a  többségéitől  különböző  elveket  tűzött  ugyan 
ki  magának  feladatúi;  de  azokat  nem  az  alsó  néposz- 
tályok lelkiismeretlen  izgatása,  hanem  csak  alkotmá- 
nyos úton  s  módok  által  akarja  érvényre  emelni,  — 
a  forradalomtól  azonban  csak  ugy  iszonyodik,  mint 
a  jobb  oldal  s  az  értelmes  honpolgárok  e  mögött 
álló  zöme.  Én  tehát  forradalmi  hajlamot  sehol  sem 
látok  az  országban. 

De  talán  Kossuth  Lajos  ennek  létezését  mégis 
hiszi  a  nemzetben,  miután  oly  izgató,  forradalmi  po- 
litikát követ?  Csak  imént  is  azt  monda  pécsi  levelé- 
ben, hogy  „a  reménytelenségtől  távol  van",  „politikai 
religiójának"  „komoly  meggyőződésen  alapuló  hitága- 
zatainak" aspirátióinak  megvalósításában,  s  hogy  „csak 
két  három  száz  ember"  (és  csak)  „a  csüggetegség  egy 
ádáz  perczében  fogyatkozott  meg  a  nemzet  iránti 
hitben". 

Hát  csakugyan  forradalminak  tartaná  K.  L.  a 
magyar  nemzetet?  Én  ellenkezőt  tudok;  én  azt  tu 
dom,  hogy  neki,  még  akkor  is,  midőn  a  nemzet  fe- 
lett a  legsúlyosabb  kényuralom  vasvesszeje  suhogott, 
s  midőn  e  miatt  lett  volna  is  elég  oka  forradalmi 
hajlamokat  ápolnia  vérző  keblében,  hogy,  mondom, 
még  akkor  is  az  volt  Kossuth  Lajosnak  legnagyobb 
panasza,  hogy  a  nemzet  nem  forradalmi,  hanem 
kész  a  megalkuvásra. 

Horváth  M.,  Kossuth  Lev.  3 


—     H4     — 

Bizonyítványt  erre!  —  azt  hallom  az  olvasótól. 
Szolgálhatok  vele  fölösen  magának  Kossuth  Lajosnak 
több  leveléből.  íme  ezek  egyike,  mely  egyszersmind 
arra  is  bizonyítványul  szolgál,  hogy  az  ö  politikájának 
súlypontja  az  elszakadás. 


Kossuth  Lajos  gróf  Teleki  Lás\lóho\. 

„Regents  Park-Terrace,   London, 
május   i.   1860. 

„Kedves  barátom!  Midőn  a  concessionalis  telegramm  meg- 
jött (még  mielőtt  a  pátenst  magát  tudnók)  Jósika  irt  s  íratott: 
adjak  utasítást  neki.  Azt  írtam,  hogy  otthon  a  mozgalom  con- 
cessionalis irányba  sodortatván,  ha  csakugyan  a  vetett  szélből 
forgószél  aratás  következnék,  én  nem  volnék  a  competens  ta- 
nácsadó. —  —  Jósika  Miklósnak  irott  levelemből  két  pontot, 
mely  több  mint  polémia,  s  mely  megmutatja,  minő  színben  lá- 
tom én  azt,  ami  otthon  történik,  lemásolva  ide  zárok. 

Szíves  tisztelettel,  barátod  Kossuth." 

„Kivonat  Kossuth  Lajosnak  Jósika  M.-hoz  1860. 
apríl  29-kén  írt  leveléből: 

„5.  A  hazai  mozgalomnak  határozott  jelleme, 
minden  tényleges  ny ilvánulásaiban:  az  alkotmány 
visszanyerése  osztrák  felsöség  alatt,  s  a  forra- 
dalmi iránynak  desavouirozása. 

„Te,  persze,  erre  feljajdulsz,  mert  te  azt  nem  akarod,  sőt 
nemesebb  vágyaktól  dagadó  kebled  undorodik  e  gondolattól  is; 
de  hibád  az,    hogy  annyira  Örülsz   a  nemzeti  életpezs- 

gésnek1),  hogy  nem  vizsgálod,  mi  van  a  pezsgésnek  alatta. 
Mert  tiz  év  alatt  (mint  mondod)  kétszáz  ötvenhárom  magyar 
fordult  meg  házadnál  s  (ami  persze  nagyon  természetes)  egy 
sem  mondta  neked,  hogy  meg  akar  alkudni  az  osztrákkal,  s 
mert  itt-ott  kapsz  egy  exuberans  kebelből  egy  ömlengést,  mely 
—  hogy  szavaddal  éljek  —  azt  mondja:  Mit,  concessió?  Kell 
a  kutyának!  —  annyira  örülsz  a  szónak,  hogy  nem  nézed  a 
tetteket  összeségükben ;  —  a  tetszetes  detailokat  s  nem  azt, 
ami  fonák  s  ami  hiányzik;  a  fa  miatt  nem  látod  az  erdőt,  s 
nem  vizsgálod  merre  viszen  a  patak,  mely  oly  kedvesen  csörög 
szemed  előtt. 

„Félre  ne  érts.  Nem  beszélek  én  a  keblek  lappangó  vá- 
gyairól, —  nem  mondom  én  hogy,  ha  valaki  tenyéren  vinné 
haza  készen  az  osztráktóli  felszabadulást,  —  mint  Napóleon  vitte 
Lombardiának,  a  legóvabb  ó-conservativek  közt  is  akadna  csak 
egy  is,  ki  azt  mondaná:  „nem  kell!  magunk  állhatunk  fenn, 
praeferálom  a  vegyes  házasságot"  (Széchenyi  ama  kedves  hobby- 
ját).  Egy  sem  mondaná.  Sőt  hallanál  oly  unisono  cheereket, 
aminőket  a  világ  még  nem  hallott. 

„S  ez  még  nem  minden.  Tudom  én  s  lelki  Örömmel  tu- 
dom, hogy  vannak  kik életüket,  mindenüket  akármely 

perczben  készek  a  haza  felszabadításáért  odadobni,  s  kik  itt-ott 
a  provinciákban  ez  irányban  erélyesen  munkások.  De  ők  csak 
provinciális  hatáskörrel  birnak,  s  nem  ők  szabnak,  nem  ők  ad- 
nak irányt  a  nyilvános,  az  országos  mozgalomnak.  Ez  posi- 
tiv  tény. 

„Végre  tudom,  hogy  a  magyar  nép  massáinak  érzelme 
olyan,  hogy  le  kell  előtte  borulni.  De  a  massa,  mint  mindenhol, 
nálunk  is  vis  iners  (lomha  erő),    mely   azt   mondja:   megtesz- 


!)  Bizony,  bizony  az  ilyféle  állítások  még  könnyen  elhitethetnék  a  világgal, 
hogy  K.  L.,  a  nemzeti  élet  pezsgésének  megszűntét,  romlását  is  közönyös 
szemmel  nézné,  csak  forradalmi  aspirátióiban  czélt  érhessen. 

8* 

szűk  mi  a  magunkét,  csak  adják  ki  a  rendeletet,  —   irányt  fo- 
gad, nem  ad  *). 

„Azok  ellenben ,  kik  irányt  adnak  a  nemzeti  mozgalom 
nyilvánulásának  —  a  leghatározottabban  mondom :  alkotmán  y- 
visszaállítási  s  forradalom-tagadási  jellemet  nyomtak  a 
mozgalomra. 

„Ez  az,  amit  én  mindig  helytelenítettem,  kárhoztattam  s 
ellenzettem,  s  határozottan  helytelenítek,  kárhoztatok  s 
ellenzék,  mert  ez  olyan  irány,  akármit  beszéljenek  a  theore- 
tikus  enthusiasták  (!?)  —  a  kitűzött  czél  elérése  helyett  csak 
újabb  megcsalatásra  fogja  sodorni  a  nemzetet,  amellett  hogy  el- 
bénítja a  nemzet  lelkét,  s  az  elkövetkezhető  nagy  perczekhez 
illő  nagy  határozatokhoz  készületlennek  hagyja. 

„Nézd  Velenczét,  mint  megnézheted  a  harcz  előtt  Lom- 
bardiát —  nem  csinál  az  demonstratiókat  —  nem  is  ír  az  alá 
százezreket  akadémiai  palotákra  (!),  Kazinczy-szobrokra,  mú- 
zeumi zsellyeszékekrc  s  mit  tudom  én  mire;  hanem  egy  férfias 
gyász,  egy  személyesített  fogcsikorgatás  ihlete  (!)  ömlik  el  rajta, 
elömlik  annyira,  hogy  az  egész  világ,  hogy  az  isten  maga, 
újjal  mutat  rá,  mint  olyanra,  kit  nincs  oly  concessió  még  az 
ábrándok  világában  sem,  mely  az  osztrák  uralommal  kibékítse"2). 
Honnan  van,  hogy  ezt  érti,  sejti,  tudja  a  világ  minden  szó 
nélkül  ? 


1)  Igen,  ilyen  a  nép  mindenütt,  mert  jóhiszemű  együgyüségében  azt 
tartja,  hogy  azok,  kiknek  hivatása,  vagy  akik  e  hivatást  vállalták  magokra, 
hogy  őt  vezessék,  mindig  oly  rendeletet  adnak  ki  neki,  mely  igazi  javára 
szolgál;  ilyen  a  nép,  mert  romlatlanságában  nem  képes  csak  fel  is  tenni, 
hogy  azok,  kik  vezéreivé  vetették  fel  magukat,  képesek  volnának  'őt  vég- 
szükség nélkül,  könnyelműen,  csak  személyes  ambitióiktól  indíttatva,  hajtani 
a  forradalomba,  mely  anélkül  hogy  a  hangzatos  szavakban  kitűzött  speciosus, 
szemkápráztató  czélokat  valósíthatná  is,  tőle  irtózatos  áldozatokat  kivan, 
őt  végromlásba  dönti! 

2)  Mit  mondana  K.  L.  ha  az  olaszok  fajrokonsági  vonzalmának  reánk 
nem  illő  példáját  azok,  kikre  illik,  az  oláhok,  ráczok,  rusznyákok,  tótok, 
németek,  kik  velünk  egy  hazának  fiai,  követni   akarnák?! 

„És  honnan  van  az,  hogy  az  egész  világ  —  az  egész 
világ!  kormányok  mint  nemzetek,  —  a  magyar  mozgalomról 
ellenkezőt  hiszen  ?  —  azt  hiszi,  hogy  ha  concessiókkal  nem  en- 
geszteli ki  az  osztrák  a  magyart,  a  magyar  ugyan  elébb-utóbb 
fel  fog  kelni,  hanem  hogy  rationábilis  concessiókkal  a  magyart 
ki  lehet  engesztelni?1)  Honnan  van  az,  hogy  a  Benedek-féle 
telegramm  hírére  Olaszország  kétségbeesetten  elsáppad,  a  turini 
parlament  tagjai  s  a  lapszerkesztöség  özöne  rémülten  fut,  tolong 
turini  képviselönkhez,  kétségbeesni  vagy  vigasztalást  szerezni?2) 
A  Constitutionnel  inspiratiót  kap  a  Tuilleriák  cabinetjéböl  (ez 
tény),  örvendezni  a  magyarnak  az  osztrákkali  kibékülése  felett. 
Honnan,  hogy  a  Times  vezérczikkeket  ír  hasonló  értelemben3). 

,,S  te,  még  te  is,  az  elégedett  enthusiasta  (értem,  elége- 
dett a  nemzeti  mozgalommal)  szükségesnek  látod,  H — t  Paris- 
ban utasítani,  hogy  rögtön  vegye  kalapját,  s  járja  el  a  szerkesz- 
tőségeket, kérvén  őket,  hogy  hosiannát  ne  énekeljenek?  Bor- 
zasztó, hogy  ilyesmik  történtek,  s  hogy  ez  utóbbira  szükség 
volt,  —  pedig  volt! 

„Adjanak  bármely  concessiókat  Velenczének,  gondolod, 
elsáppad  egy  olasz?  —  írnak  örvendő  czikkeket  a  lapok?  —  s 
embert  kellend  futtatni  Parisban  a  szerkesztökhez,  rimánkodni, 
hogy  hosiannát  ne  énekeljenek? 

„Honnan  van  e  különbség?  Mert  az  általad  megasztalt 
magyar  mozgalom  minden  lehelletére  reá  van  ütve,  hogy  az 
nem  elszakadási,  hanem  csak  alkuvási,  nem  forradalmi, 


')  Honnan?  Hát  csak  onnan,  mert  valamint  a  hazában  minden  elfogu- 
latlan hazafinak,  úgy  az  egész  világnak  szenvedélytelen  ítélete  szerint, 
a  magyar  erre  számerejének  csekélysége,  belső  s  külső  viszonyainak  kény- 
szerűsége által  kényszerítve  van,  s  forradalom  által  végromlás  veszélyének 
tenné  ki  magát. 

2)  Hát  csak  onnan,  mert  az  eszélyes  olaszok  általunk  a  mi  felkelésünk 
által  szerették  volna  magoknak  a  gesztenyét  kiszedetni  a  parázsból. 

3)  Hát  csak  onnan,  hpgy  nem  állott  érdekökben  látni,  hogy  a  magyar 
nemzet  vesztébe  rohanjon. 

hanem  csak  constitutionális  irányú;  —  és  onnan,  mert 
amint  kiáltunk  az  erdőbe,  ugy  kiált  az  erdő  vissza ;  amint  kiál- 
tott a  magyar  mozgalom  jelleme  a  világ  közvéleményébe ,  ugy 
hangzik  vissza  a  világ  közvéleménye.  Hadd  mondjak  egy  tényt. 

„Az  osztrák,  kit  te  poltronnakí  hiszesz,  én  pedig  ostobán, 
felfuvalkodottan  praefidesnek  tudok,  —  az  osztrák  nem  fél  attól, 
hogy  Magyarország  revoltál,  mert  úgymond  :  az  arisztokratia  s 
a  közép-osztály  legnagyobb  része  nem  akar  új  forradalmat ;  a 
nép  iners  massa,  melylyel  a  revolutionáris  minoritás  semmire 
sem  megy,  mert  nincs  pénze  s  nincs  fegyvere ').  Ez  a  bécsi 
udvar  nézete.  Különös  volna,  ha  a  mozgalomnak  Bécsben  sza- 
badon mozogható  vezérei  még  csak  annyit  sem  tudnának  az 
ellenség  táboráról,  mint  én,  nyomorult  exul  tudok.  De  tudják 
vagy  nem,  annyit  a  gyermeknek  is  tudni  kell,  hogy  fegyver 
nélkül  nem  lehet  harczolni. 

„No  jó.  Én  a  conspirátióknak  nem  vagyok  barátja.  Ahol 
van  egy  Paris,  hol  három  nap  alatt  egy  kis  barricad  -  harczczal 
hakkerbe  lehetett  ültetni  a  dynasztiát,  s  avisóul  „au  large"-t! 
kiáltani ;  —  ott  czélszerü  lehet  a  conspirátió.  Nem  az  nálunk, 
—  hol  a  forradalom  nagy  háború.  Nem  conspiráltunk  mi  48- 
ban.  Tehát  nem  vagyok  barátja  a  conspirátióknak,  mert  nem 
emeutöt,  hanem  forradalmat  akarok.  Ámde  azon  nemzettől,  mely 
forradalmi  tendentiával  kérkedik,  annyit  követelek,  hogy  mind- 
nyájan, legalább  sokan,  vagy  isten    neki,    néhányan2),   ösz- 


•)  Lám,  mily  jól  tudja  K.  L.  maga  is,  hogy  ki  akarhat  Magyaror- 
szágban forradalmat.  Az  arisztokratia,  a  birtokos  nemesség  s  a  középosztály, 
vagyis  a  városi  polgárság  nagyobb  része  nem;  a  nép,  ha  csak  pénzzel,  vagy 
más  módon  nem  izgatják,  el  nem  csábítják,  nem.  Egyedül  ama  pénztelen, 
zavarosban  halászni  vágyó  törpe  minoritás  lehet  tehát  csak  apostola  a  forra- 
dalomnak. —  Hogy  K.  L.  e  nézetet  a  bécsi  udvarnak  tulajdonítja,  nem 
változtat  a  dolgon,  —  tudja  mindenki,  hogy  a  bécsi  udvar  vele  soha  sem 
sincerizált,  a  maga  nézeteit  vele  nem  közlőtte.  K.  L.  tehát  e  nézetet  csak  a 
dolgok  logikai   szükségességéből  vonja  le. 

2)  És  minek  kell  aztán  nevezni  azt,  ha  csak  néhányan,  a  nemzeti 
többség  akarata  ellen  mesterségesen  csinálnak  forradalmat.'  S  minek 
bélyegzik  az  ilyeneket   hazai  törvényeink? 

tonszerüleg  (!)  áthatva  legyenek  a  czéltól  (már  t.  i.  a  forrada- 
lomtól), s  Ösztönszerűleg  annak  nyomán  járjanak ;  sőt  azt  is 
követelem,  hogy  sok  olyan  legyen,  ki  Ötös,  hatos,  tizes  körben 
a  teendők  iránt  eszmét  cserél  s  öntudatra  jö. 

„Eh  bien !  Hogy  állunk  ?  Kétszáz  Ötvenhárom  magyar  for- 
dult meg  házadnál,  —  derék,  jó  fiúk,  mint  leveledből  gyaní- 
tom. Hány  volt  köztük,  ki  így  szólt  neked:  nemzetünk  nem 
alkuszik  semmi  áron  a  némettel,  harczolni  fogunk,  mihelyt 
jó  alkalom  lesz;  —  harczra  fegyver  kell  —  kapunk-e,  nem-e 
mástól?  Az  isten  tudja.  Az  okos  készül,  a  bolond  szájtátva  lesi 
a  sült  galambot.  Két,  három,  tíz  barátommal  összeszólalkozánk, 

—  itt  van  ioo,  —  5oo,  —  iooo  frt;  —  vagy:  nem  szóltam 
senkivel,  itt  van  10  garasom,  tedd  el,  más  is  jö,  más  is  hoz; 
mert  egy  a  lélek,  egy  az  akarat,  —  tedd  el,  s  majd  végy  fegy- 
vert Lüttichben,  s  küld  a  határszélre  (!)  — ,  meglehet,  szüksé- 
günk lesz  reá. 

„Hány  tette  ezt  ?  Egy  sem !  De  az  akadémiára,  nem  két- 
lem, mindegyik  adott,  s  a  Kazinczy  szobrára  mindegyik  tán- 
czolt1).  —  L  .  .  .  i,  azon  ember,  ki  1848-ban  novem- 
berben elutazott  Rómába  s  bucsúvételkor  (a  bolond !)  engem 
azzal  biztatott,  hogy  ha  az  osztrákot  elűzzük,  én  legyek  király, 

—  ez  a  L  ...  i  45  ezer  pftot  adott  az  akadémia  palotájára. 
Te  egy  leveledben  Laczihoz  nagyot  Örvendesz  felette;  én  meg 
azt  mondom:  Isten  könyörüljön  rajtunk!  2000  fegyvert  vehetett 
volna  rajta ! !  2) 

„Többet  mondok:  kérdők  volt  Gy — t,  vagytok-e  szólal- 
kozásban  a  szerbekkel  ?  Nem !  —  a  horvátokkal  ?  Nem ;  —  az 
oláhokkal?  Nem  tudom!  Mi  történt  a  túladunai  megyékkel? 
Még  semmi! —  Miért  nem  teszitek  mind  ezt?  Pénz  kell  hozzá? 
s  nincs?  Nincs!  —  Mennyi  kell  erre?  100,000  frank  elég!  S 
nincs   100,000  frankjuk!  Tőlünk  várják!  S  ha  a  múltban  hozzám 


1)  Ez  már  aztán  a  valóságos  forradalmi  cynismus! 

2)  Hogy  aztán  a  határszélen  lefoglalják,  mint  többször  történt? 

egy  courirt  küldtek  ki  jelentésekkel,  —  kölcsön  vettek  az  én 
kontómra  ioo  font  sterlinget  s  nyakamra  küldték  (megfizettem); 
vagy  Pesten  maradt  hintómat  adták  el,  s  annak  árán  küldtek 
jelentést!  —  De  az  akadémia  palotájára  annyi  pénz  van,  hogy, 
mint  irod,  tizenkét  filialist  is  építhetnek. 

„És  te  nekem  arról  beszélsz,  hogy  a  mozgalom  forradalmi 
irányú,  s  hogy  én  imaginárius  vagyok  (?);  —  én  sértem  a  nem- 
zetet, ha  az  osztrákkali  alkudást  lehetségesnek  hiszem. 

„Ébredj  ember,  az  istenért  ébredj !  Mert  jó  lelked  mámo- 
rával álomba  ringattad  magad.  Ne  Ösztönözd  magasztalásaiddal 
e  tévesztett  irányt.  így  nem  mentjük  meg  a  hazát! 

„A  mozgalom,  olyan  aminő,  nemzetiséginek  s  alkotmá- 
nyosnak dicső,  magasztos;  forradalmi  s  alkutkizáró  füg- 
getlenségi előkészületnek  kétségbeejtő. 

„Helytelenítem,  kárhoztatom,  ellenzem  egész  irányát. 

„Ez  nem  áll  ellentétben  azzal,  hogy  sajtómüködésed  ér- 
demeit nagy  méltánylással  ismerem  el.  Te  a  nemzet  háláját  ér- 
demelted ki.  De  ne  csinálj  magadnak  áldást  érdemlő  munkád 
természete  iránt  illusiót,  annak  becse  ebben  áll:  i.  folyvást 
Európa  szeme  előtt  tartván  hazánknak  a  jelen  állapottal  elége- 
detlenségét, a  kérdést  európai  napi  kérdéssé  érlelni  segítetted ; 
2.  ezen  érleléssel  elevenítöleg  hatottál  vissza  a  nemzetre. 

„Ezek  nagy,  igen  tartalmas,  fényes  érdemek.  Kalapot 
emelek  tapintatodnak.  De  ha  azt  hiszed,  hogy  irányadólag  ha- 
tottál a  nemzeti  mozgalomra,  irtózatosat  tévedsz.  Nem  tetted  — 
nem  tehetjük  azt  mi,  sem  te,  sem  Laczi,  sem  én,  egyikünk  se, 
ha  csak  pénzt  nem  küldünk,  fegyvert  nem  szállítunk,  sereggel 
nem  megyünk  haza.  Nem  tied  az  az  irány.  Ha  tied  volna,  nem 
illusiótól  óvnálak,  hanem  bűnről  vádolnálak.  Annyira  nem  a 
tied  az  irány,  hogy  nekem  is  panasziád,  committenseidnek  for- 
radalmat desavouirozó  utasításait. 

„Engedd  meg,  hogy  elvonva  leveledtől,  mondjak  valamit, 
mit  az  egészben  legfontosabbnak  tartok.  —  Én  ugy  látom,  a 
hazai  mozgalmak  után  Ítélve,  a  jövendőt,  hogy  minden  emberi 
számításokon  kivül  fekvő  véletlenségeket  kivéve,  a  függetlenségi 
harcz  csak  ugy  leszen  újból  felvéve,  ha  külföldi  támaszt,  ille- 
tőleg segítséget  szerezhetünk  a  nemzetnek,  —  különben  nem 
lesz  forradalom  otthon,  hanem  csak  emeute,  mit  elnyomnak, 
mielőtt  mi  haza  érnénk  a  veszélyben  osztozni. 

„De  ha  még  azt  gondolnám  is,  hogy  külsegítségre  nem 
lesz  szüksége  a  nemzetnek,  mégis  bizonynyal  még  a  legvérme- 
sebb magyar  is  csak  óhajtja,  hogy  oly  combinátiók  realisáltas- 
sanak  külföldön,  melyek  a  harcz  veszélyeit  kevesítsék,  szenve- 
déseit enyhítsék,  a  süker  valószínűségét  növeljék. 

„Nem  megyek  detaillokba.  Nagy  dolgok  nagy  felelőséggel 
járnak,  s  hol  nagy  felelőség  forog  fen,  az  álszerénység  szintoly 
vétek 1),  mint  a  Szemere-féle  praetensivus   hiúság. 

„Ha  külföldön  s  különösen  Parisban  és  Turinban  lehet 
valamit  tenni  hazánk  javára,  azt  csak  mi  hárman,  Laczi,  K.  és 
én  tehetjük,  kik  az  illető  hatalmakkal  constituált  solidáris  (!?) 
viszonyban  vagyunk.  De  hogy  sikerrel  hathassunk,  okvetetlenül 
szükséges,  hogy  a  haza  állásunkat,  tekintélyünket  támogassa,  s 
nekünk  alapot,  támaszt  nyújtson. 

„A  hatalmaknak  nem  csak  mi  tőlünk  kell  azt  hallani, 
hogy  mi  magunkat  a  nemzet  képviselőinek,  vezéreinek  hiszszük, 
hanem  a  nemzet  köznyilatkozványaiból,  a  sajtó  hangjából,  egyes 
tekintélyes  egyének  kijelentéseiből  folyvást  és  folyvást  megerő- 
síttetniük kell  azon  meggyőződésben  (?),  hogy  valósággal  a  nem- 


í)  Csak  ez  vétek-e?  Hát  az  elbizakodás,  az  ábránd,  az  ambitió,  minden 
áron  a  maga  képzelete  szerint  akarni  boldogítani  a  nemzetet,  ha  bár  ez  más- 
kép akar  is  boldogulni  —  mind  ez  nem  vétek?  Csak  az  álszerénység  vétke 
ellen  van-e  K.  L.-nak  oly  gyöngéd,  oly  érzékeny  lelkiösmerete? 

zet  képviselői,  vezérei  vagyunk,  hogy  amit  mi  mondunk,  a 
nemzet  mondja,  amit  mi  ígérünk,  a  nemzet  ígéri ,  amit  megta- 
gadunk, a  nemzet  tagadja  meg.  Ekkor  lesz  súlyunk,  különben 
csak  annyi  van,  amennyit  parányi  személyiségünk  képes  kivívni. 

„No  már  nekünk  e  támaszt  a  nemzet,  saját  javára,  nem 
csak  nem  adta  meg  eddig,  de  sőt  mindent  elkövetett,  hogy  hi- 
telünk csökkenjen  s  hatásunk  Összezsugorodjék. 

„Sajnálom  (?),  hogy  különösen  magamról  is  kell  szólanom, 
de  hazafiúi  kötelesség  (?),  azért  félre  az  álszeméremmel! 

„Tény  (bár  nyom),  hogy  az  én  nevem  nem  magán  név, 
hanem  programm:  ügy,  elv  jelszava.  A  hazában  ugy  használta  azt 
ügy-  s  elvbarát,  mint  az  ellenség.  A  forradalmi,  azaz  függet- 
lenségi pártot,  mint  Kossuth-pártot  említik.  A  külföldön  pedig 
sajtóban,  közvéleményben,  a  függetlenségi  törekvés  nevemhez 
van,  mint  zászlóhoz,  tapadva1);  s  aratom  a  helyeslést,  vagy  a 
gúnyt,  a  mint  a  szóló,  barátja  vagy  ellensége  a  magyar  füg- 
getlenségi eszmének2).  Ebből,  mint  tény  szempontjából  in- 
dulva, egy  tényt  kell  constatiroznom. 

„Te  egy  leveledben  emphasissal  azt  írád  nekem:  „a  mág- 
nás, nemes,  polgár,  nép,  mind  veled  tart,  szeret,  bízik  benned, 
vezérének  ismer." 

„Ne  érts  félre,  nem  vágyok  társaságra,  inkább  restellem, 
mert  a  nyomorúság  között  igen  insociabilissé  lettem,  —  s  aztán 
szegény  vagyok,  nem  igen  fogadhatok. 


')  Csak  volt,  s  pedig  szintoly  méltón,  mint  dicsőségesen.  A  függet- 
lenség a  nemzet  eszélyes  kiegyezése  által  1867-ben  már  valósítva  lévén, 
ezen,  a  multak  történelmében  fényes  névhez  jelenleg  csak  a  szükségtelen 
forradalmi  viszketeg  fogalma  van  tapadva. 

2)  Ez  is  csak  a  múltról  állhat;  a  jelenről,  most,  így  kellene  írnia: 
„aratom  a  helyeslést  vagy  kárhoztatást,  amint  a  szóló  barátja  vagy  ellensége 
a  (szükségtelen,  könnyelmű,  bizonyos  romlást  okozandó)  forradalomnak." 

„Hanem  oly  bizonyos,  mint  kétszerkettő  négy,  hogy  ha 
azon  ügy  s  elv,  melynek  engemet  zászlójául  kényszeríte  (?)  fel 
a  közvélemény,  oly  igen  melegen  lángolna  fel  minden  osztály- 
nál, mint  te  mondád  s  hiszed,  a  zászló  hívei  nem  kerülnék  a 
zászlót,  mint  a  pestist.  —  Azon  2  53  magyar  közöl,  ki  házadat 
meglátogatta,  igen  sok  volt,  ki  Londonba  is  átjött,  s  különösen 
volt  sok  mágnás.  Házamnak  tíz  év  alatt  soha  egy  magyar 
mágnás  feléje  sem  jött;  a  kozéprendüek  közöl  kevés  jött,  igen 
sok  nem  jött,  a  nép  fia  mind  eljött  egytől  egyig. 

„Ez  a  puszta  tény  positivabbúl  tanuságosb,  mint  minden 
homiliák  s  assecuratiók  és  levelek.  Ne  mond,  hogy  veszélyes  volt 
volna  velem  egy  órán  át  egy  levegőt  szívni.  Évek  előtt,  mikor 
még  nagyobb  volt  a  szigor  hon,  V.  .  .  .  Abaújból  (nem  ismer- 
tem elébb)  itt  lévén,  gyakran  meglátogatott.  Egyszer  olykor 
jött,  midőn  nőmmel  sétára  útban  valék;  —  engedelmet  kért, 
hogy  velünk  jöhessen;  kértem,  ne  tegye,  mert  még  bezárják 
otthon.  „Tudom,  úgymond,  de  pirulnék  isten  s  magam  előtt, 
ha  egynehány  havi  börtönnel  sem  mernék  daczolni,  s  félelemből 
megtagadnám  elveimet  és  szívem  érzelmét."  Bezárták  s  még 
büszke  reá.  —  Később  nem  is  zártak  senkit.  K.  Zs.-val  és  D. 
kanonokkal  két  napot  tölték  együtt  Interlackenben ;  együtt 
ebédeltünk  s  tettünk  excursiót  nyíltan.  Elbeszélték  otthon  fűnek 
fának  —  nem  zárták  be. 

„Enfin  ezen  átalános,  szándékos  kikerülés  bizonyos  osz- 
tályok részéről,  mondhatlanúl  jellemző.  Nem  kell  látogatásuk ; 
sőt  ha  most  tíz  év  után  kezdenék  tenni,  sértésnek  venném. 
Hanem  annyit  mondok:  a  magosabb  osztályok  a  helyett  hogy 
külföldön  befolyásomat  hazánk  javára  növelni,  hon  pedig  az 
ügygyei,  melynek  zászlója  vagyok,  magokat  identificálni  ipar- 
kodtak volna,  kerültek  minden  érintkezést,  mint  a  bűnt.  Aztán 
bizzál  bennök!  S  ez  nem  elég. 

„Széchenyi  nem  nekem  volt  személyes  ellenségem,  hanem 
az    ügyé,     melyet    képviseltem    s    képviselek.     Engesztelhetlen 

oppositióban  állott  pártunkkal,  elveinkkel,  politikánkkal.1)  Meghalt. 
Az  ország  szellemi  ébredésének  Prometheusa,  anyagi  haladásának 
teremtője  volt  s  nemzetiségének  istápja.  Azért  öt  korunk  leg- 
nagyobb magyarja  gyanánt  tisztelém  mindig,  ezer  sértései 
daczára,  —  s  mint  ilyennek  hódolok  emlékének.  Dúsan  meg- 
érdemli a  nemzeti  gyászt,  s  mindent,  mit  egy  nemzet  nyújthat, 
legnagyobb  fia  emlékének. 

„De  parentatióját  a  világsajtó  millió  szárnyain  ugy  vitte 
szét  a  négy  világrészre,  mint  azon  emberét,  ki  zászlónknak 
leghatalmasabb  ellene  volt ;  úgy  állíttatott  elé,  hogy  minden 
szerencsétlenség,  mely  hazánkat  érte,  oda  reducálható,  hogy  a 
nemzet  nem  öt,  hanem  engem  követett  a  válság  órájában; 
nem  pedig  oda,  hogv  ö  visszavonást  idézett  a  nemzet  soraiba 
akkor,  mikor  az  együtttartás  a  magyart  örökre  nagygyá,  dicsövé, 
szabaddá  tette  volna. 

„Vigyázott-e,  vigyáz-e  a  nemzet,  hogy  Széchenyi  apo- 
theosisa  ne  úgy  tűnjék  fel,  mint  nemzeti  desavouirozása  politi- 
kánknak, tendentiánknak,  zászlónknak,  mint  desavouirozása  a 
múlt  forradalomnak,  tehát  annak  renunciatiója?  Nem  csak  nem 
vigvázott,  de  söt  egyenesen  mint  ilyen  desavouirozás  áll  azon 
apotheosis  a  világ  előtt. 

„S  mit  tettél  te  a  sajtóban ,  útba  igazítani  őket  s  a  vilá- 
got, hogy  a  tisztelet  s  hála,  melvlyel  a  nemzet  méltán  adózik 
Széchenyi  emlékének,  oda  ne  magyaráztassék,  mintha  a  nemzet 
elhagyná  a  zászlót,  melylyel  a  történet  az  én  nevemet  identi- 
ficálta?  Mit  tettél?  Semmit. 

„Aztán  így  nem  csak  elhagyatva,  hanem  desavouirozva, 
legyen  hatásunk  a  hatalmak  előtt!    Kérlek,    képzeld    magadnak, 


>)  Ez  nem  való.  Széchenyi  1848  előtt  a  párt  elveivel,  melyhez 
K.  L.  is  tartozott,  nem  volt  oppositióban,  mert  ezen  elvek  nem  voltak  forra- 
dalmiak, s  Deákkal,  például,  végiglen  egyet  értett.  O  csak  Kossuth  modo- 
rával tette  magát  ellenzékbe,  melyet  forradalmi  színezetűnek  látott. 

ha  minden  czímzetes  és  nem  czímzetes  notabilitás,  ki  idekünn 
járt,  elment  volna  a  herczeghez  s  a  császárhoz  (könnyű  lett 
volna  kicsinálnunk)  s  ennyit  mondott  volna:  „azért  jöttem, 
hogy  biztosokká  tegyem  önöket,  Sire!  hogy  mi  nem  alkuszunk 
az  osztrákkal,  hogy  „a  magyar  nemzeti  igazgatóság"  (így 
nevezi  a  forradalmi  comitét,  melyet  ö,  Teleki  és  K.  alkottak), 
úgy  amint  constituálva  van,  a  nemzet  osztatlan  bizalmát  bírja, 
hogy  azt  a  nemzet  vezérének  ismeri;  megmondani  jöttem,  hogy 
amit  az  mond,  a  nemzet  mondja,  a  mit  igér,  a  nemzet  igéri." 
Képzeld,  ily  nyilatkozatok  mellett  minő  volna  hatásunk  a  ha- 
talmaknál! Tette-e  valaki?  Senki!    Aztán    azt    várják,    hogy    mi 

külsegítséget   teremtsünk    nekik !    Merci.  — Isten    veled, 

barátod  Kossuth." 


Kell-e  még  több  bizonyítvány  arra,  mit  Kossuth 
Lajos  maga  oly  czáfolhatlan  erővel  bizonyít  be,  hogy 
a  magyar  nemzet  nem  volt  forradalmi  még  akkor  sem, 
midőn  az  önkény-uralom  által  elnyomva,  kínozva, 
mindenétől,  még  nyelvétől,  nemzetiségétől  is  meg- 
fosztva, annyira  fel  volt  volna  jogosítva  forradalmivá 
lennie?  És  annál  kevesebbé  forradalmi  az  most,  mi- 
dőn alkotmánya  helyreállíttatott,  függetlenségét  vissza- 
nyerte; midőn  belügyeit  parlamentáris  felelős  kor- 
mánynyal, közös  ügyeit  pedig,  melyeket  a  48-ki  tör- 
vények is  elismernek,  s  melyeket  századokon  keresztül 
kizárólag  a  német  császári  miniszterek  kényök  szerint 
kormányoztak,  közös  fejedelme  alatt  lévő  többi  né- 
pekkel egyetértve,  egyenlő  befolyással,  a  paritás  alap- 
ján igazgathatja  és  tényleg  is  igazgatja. 

Miután  tehát  ekként  maga  Kossuth  Lajos  által 
is  elismerve,  sőt  czáfolhatlanúl  bebizonyítva  van,  hogy 

a  magyar  nemzet  nem  forradalmi:  mire  való  to- 
vább is  lobogtatni  a  forradalom  zászlaját?  Ha  nincs 
benne  forradalmi  hajlam,  amint  hogy  valóban  nincs 
sem  az  arisztokratában,  sem  a  közép  osztályokban, 
szóval  az  értelmiségben,  —  miként  azt  ö  maga  oly 
gyözöleg  kifejtette:  miért  törekszik  K.  L.  azt  erőnek 
erejével  forradalomba  hajtani?  Az  értelmiséget,  mely 
a  jelen  fejleményhez,  mind  a  mellett,  hogy  még  egyes 
részeiben  hiányos,  de  egészséges  alapokon  nyugszik, 
hazafiúi  reménynyel  ragaszkodik ;  mely  a  forradalom- 
nak ennél  fogva,  s  mivel  az  itt-ott  észlelhető  hiányo- 
kat békés,  parlamentáris  utón  is  pótolhatni,  kiigazít- 
hatni hiszi,  nem  látja  szükségét,  —  az  értelmiséget, 
mondom,  nem  fogja  a  maga  részére  hajlíthatni.  A 
népet,  a  zavarosban  halászni  óhajtó  izgatók  által  ideig 
óráig  elcsábíthatja  ugyan ;  de  a  mozgalom,  melyet  az 
együgyű  néppel  magával  akar  végrehajtani,  nem  lesz 
forradalom ;  csak  emeute,  dicstelen  lázongás  lesz,  mely 
borzasztó  szerencsétlenséget  hozhat  üdülni  kezdő,  üdü- 
lésért oly  rég  epedő  hazánkra,  de  amely,  mielőtt 
maga  Kossuth  Lajos  haza  érne  „a  végveszélyben  osz- 
tozni", ezrek  romlásával  hamar  el  fog  fojtatni. 

Ha  ö  maga  „az  elszakadás,  a  forradalom 
zászlója  alatt,  melyhez  szíve  és  meggyőző- 
dése esküdött,  akar  élni,  mint  élő  protestátió 
az  osztrák  bitorlás  ellen,  és  az  alatt  akar  meg- 
halni",—  ám  tessék;  joga  van  hozzá  önkéntes  szám- 
űzöttségében ;  de  onnan  az  ország  ügyeibe  avatkozni, 
ezt  a  nemzeti  akarat  törvényes  nyilatkozása  ellen  in- 

gerelni,  lázongásra  izgatni  sem  isten  sem  ember,  sem 
önlelkiismerete  által  nem  lehet  feljogosítva. 

Kossuth  Lajos  a  múltban,  midőn  forradalmi  czéljai 
ugy  kivánták,  nem  volt  ugyan  mindig  elvhü  s  követ- 
kezetes. A  körülmények  szerint  változtatta  erős  meg- 
győződésén alapuló  elveit  is,  sőt  elállott  még  egy- 
némely 48-ki  törvényektől  is,  miként  ezt  több 
leveléből  bebizonyíthatnám;  rövidség  okáért  azonban 
csak  egy  1860-ki  februárban  kelt  leveléből  idézem 
azon  passust,  hol  mondja:  „a  magyar  nemzeti  igaz- 
gatóság megegyezését  adja  s  befolyását  ajánlja  arra, 
hogy  Erdély  jövendő  administratiójának  formája  az 
erdélyi  nép  direct  szavazat  utján  nyilvánulandó  több- 
ségének határozatától  tekintessék  függőnek." 

Miként  ezen  idézet  bizonyítja,  ö  nemcsak  elvein, 
de  még  a  48-ki  törvényeken  is  túltette  magát  a  múlt- 
ban, forradalmi  czélok  kedvéért.  Most  azonban,  pécsi 
levele  szerint,  nagyon  sokat  tart  az  elvhüségre,  a  kö- 
vetkezetességre. Mi  teljes  hitelt  adunk  e  nyilatkozatá- 
nak, és  szaván  fogva,  kérjük  öt,  legyen  következetes 
azon  elvéhez  is,  melyet  fentebb  közlött  leveleinek  el- 
sejében oly  helyesen  fejezett  ki ,  hogy  „ha  tetszik 
a  nemzetnek  a  czél,  a  politika  (melyről  t.  i. 
szó  volt),  jó,  ö  lássa;"  —  „ha  tesz  valamit  a 
nemzet,  tegye,  ö,  K.  L.,  tűrni  fogja;  ö  ma- 
gát soha  sem  teszi  ellentétbe  a  nemzettel, 
de  nélküle  tegye,  amit  tesz",  —  „tegye  a  nem- 
zet, ha  tetszik,  ö,  K.  L.,  nem  áll  útjába:  a 
nemzet  az  úr";  vagy  midőn   mondja:    „ha  az  al- 

kotmányos  állapot  visszaállítása  a  közkí- 
vánatot kielégítené,  —  ugy  6  nem  az  osz- 
trák, hanem  saját  nemzete  által  érezné 
magát  számkivetettnek." 

Mi  sajnáljuk,  de  különösen  sajnálom  én;  ki  tizen- 
hét éven  át  osztoztam  vele  a  számkivetés  keserű  ke- 
nyerében, ha  ö  magát,  következetességénél,  elvhűsé- 
génél  fogva,  kötelezve  érzi  számkivetésben  maradnia; 
de  a  kiábrándult  s  a  kiegyezésben  megnyugvó,  s  a 
letett  alapon  boldogabb,  jövendőt  remélő  nemzet  szent 
nevében  kérjük  öt,  legyen,  a  nemzet  nyugalma  érde- 
kében, hü  azon  elvéhez  is,  mely  forradalmi  aspirátiói 
ellenére  a  nemzetet  a  maga  sorsa  urának  vallja.  Csak 
így  tarthatja  meg  a  történelemben  nevének  a  múlt- 
ban szerzett  fényét  is,  melyet  különben,  forradalmi 
izgatásai  által  elhomályosítana,  s  mi  kegyelet  tárgya 
volt,  súlyos  gáncs,  méltó  megrovás,  sőt  átok  tár- 
gyává tenné. 

Emlékezni  fog  talán  még,  vagy,  ha  bírja  levelei- 
nek másolatát,  olvashatja  is,  hogy  ezek  egyikében, 
melyet  1860-ki  május  27-kén  Londonból  írt  volt  Te- 
leki Lászlóhoz ,  nagy  indignatióval  utasítja  vissza  a 
Jósika  által  hazulról  vett  azon  insinuátiót,  hogy  „fizet- 
tek már  eleget  emissariusainak,  vettek  sokat  ameri- 
kai papirosaiból".  Azon  esetre,  ha  nem  emlékeznék, 
levele  mását  sem  bírná,  megsegítem  én  emlékezetét, 
mert  birom  a  másolatot.  Azt  mondja  egyebek  közt, 
hogy  „kereken  szólva  hazudik,  aki  azt  mondja,  hogy 
az    ö   emissariusainak    valaha    valaki   egy  fillért  adott 

otthon".  Elmondja,  hogy  ellenkezőleg  mindig  az  ö 
rovására  küldték  ki,  midőn  küldtek,  a  hírnököt.  így 
midőn   egy  Horvát   nevű  becsületes  izraelitát  küldtek 

hozzá,  L fakereskedötöl  vettek  fel  ezer  pftot 

az  ő,  K.  L.  rovására,  s  „nyakára  küldték  kifizetésül" 
s  ki  is  fizette.  Elmondja,  hogy  e  hírnök  által  az  itt- 
honi comité  („melyet  nem  ö  nevezett")  egy  millió 
nominális  értékű  amerikai  jegyet  kért  tőle,  s  ö  azt  el  is 
küldte  Figyelmessy  által  Belgrádba,  s  e  küldés  3ooo 
pftjába  került.  Elmondja,  más  költekezéseit  azon  hír- 
nökökre ,  kiket  „a  hazából  sürgetve  küldtek  hozzá, 
hogy  tegye  ezt,  tegye  amazt  a  külföldön  a  politikai 
conjuncturák  fordulata  szerint,  —  felkelési  készséggel, 
complet  organisatiókkal ,  tovább  nem  várhatással  stb. 
biztatván  öt x) :  s  miképen  ö  véteknek  tartván  elmu- 
lasztani egy  alkalmat  is  anélkül,  hogy  megkisértené, 
nem  fordíthatja-e  az  európai  conjuncturákat  hazánk 
hasznára;"  —  s  hogy  ö  az  e  végből  Konstantinápoly- 
ban, Belgrádban  tartott  ágensekre,  a  bécsi  liberális  ele- 
mekkeli rapport  fentartására,  az  olaszhoni  garnisonok 
végig  utaztatására  legalább  is  100,000  ftot  költött. 
Felemlíti,  továbbá,  hogy  a  neje  által  megtakarított 
s  az  anyja  által  kihozás  végett  magához  vett  pénzből 
6000  ftot  csikartak  ki  ettől    itthoni  mozgalmakra  stb. 


J)  Én  mióta  itthon  vagyok,  külön  vidékekről  s  többektől  kérdezősköd- 
vén eziránt,  mindenfelől  azt  haliam,  hogy  ilyféle  organisatiókról  mit  sem 
tudnak;  az  tehát  legfölebb  abból  állhatott,  hogy  egynehány  honvédtiszt  fel 
lön  biztatva.  —  K.  L.  tán  most  is  kap  híveitől  ilyféle  organisatiókról  szóló  tudó- 
sításokat? Ezekre,  higyje  el,  kár  lenne  csak  egy  fillért  is  költenie.  Példa 
Asztalos,  Madarász  Viktor  stb. 

Horváth  M.,  Kossuth  Lev.  {) 

Ezen  idézetekből  láthatja  K.  L. ,  hogy  e  levelé- 
nek mását  birom.  E  levélben  szóról  szóra  ez  áll: 

„Én  az  én  áldozataimmal  nem  kérkedem,  sem  elismerést 
nem  kívánok,  sem  érdemnek  nem  tartom,  mindent,  még  az 
atyai  kötelességeket  is  feláldozni  a  hazának;  egyszerű  köteles- 
ségemet teljesítettem,  s  ezzel  punctum.  De  hogy  ne  csak  el  ne 
ismertessék  a  kötelesség-teljesítés,  hanem  még  az  otthoniak  az 
ö  kötelességök  alól  azzal  iparkodjanak  kibújni,  hogy  háladat- 
lanúl,  igaztalanul  reám  fogják,  amit  Jósika  tudósítása  szerint 
reám  fognak,  ez  oly  undorító  valami,  mi  lelkem  mélyéig  el- 
kedvetlenít és  siettetni  fogja  különben  is  a  körülmények 
által  mind  inkább  s  inkább  reám  parancsoltatni  ké- 
szülő határozatot,  hogy  politikai  pályámat  végkép 
berekesztettnek  tekintsem." 

„E  határozat  felé  terelnek  a  körülmények.  Te  bizta- 
tóknak látod  ezek  alakulását, én  ellenkezőt  látok,  —  soha  tíz 

év  óta  még  nem  voltam  oly  reménytelen  hazám  jövendője  iránt 
mint  most  vagyok.  S  ennek  alapja  azon  appreciátió,  melylyel  a 
hazai  mozgalom  természete,  jelleme,  iránya,  következőleg  logi- 
cai  iránya  iránt  viseltem." 

S  ismételvén  a  fentebbi  levelekben  mondottakat, 
így  zárja  be  levelét: 

„A  syllogismus  vége  ez :  külerő  segítsége  nélkül  nem  lesz 
forradalmi  harcz  a  hazában;  külerö-segítséget  nem  tudunk  te- 
remteni ') ;  e  nélkül  alku  lesz  a  hazában,  s  így  közéig  a  perez, 
melyben  énnekem  nem  marad  más  fenn ,  mint  azt  mondani : 
megizzadtam  pályám  homokát,  —  vége  pályámnak." 


')  De  ha  tudna  is  azt  teremteni,  s  megkezdődnék  a  forradalmi  harcz, 
jaj  volna  a  szegény  hazának;  a  harcz  végén  valószínűleg  elmondhatnánk 
Kosciuskóval :  finis  Hungáriáé^ 

Ám  a  körülmények:  a  haza  érdeke,  a  nem- 
zet törvényesen  nyilvánult  akarata  reápa- 
rancsolják immár  a  határozatot,  hogy  po- 
litikai pályáját  bevégezettnek  tekintse.  Az 
alku  megvan  a  hazában,  s  itt  a  perez  elmondani 
fentebbi  szavait,  hogy  „megizzadta  pályája  ho- 
mokát,  —  vége  pályájánaki" 

Szaván  fogjuk!  És  számítunk  szótartására!  Isten 
velünk ! 


Nyomatott  Bécsben,  Holzhausen  Adolfnál. 


JZf~ 


fV 


DB 
937 
.8 
H7 


Horváth,  Mihály 

Kossuth  Lajos  ujabb 
leveleire 


PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSITY  OF  TORONTO  LIBRARY 


( 


f 


•*• 


V  -   , 


1 


.  n/- 


:    ' 


V  - 


/ 


-Vö 


